
Colecţia „ROMANTIC”. 


CAPITOLUL | 


Soarele de august îşi arunca razele arzătoare prin geam. 
Câteva raze luminoase reuşeau să pătrundă prin draperii. 
Michelle Lennox luă telefonul lângă ea şi formă numărul 
guvernantei sale de ocazie. Tânăra locuia pe aceeaşi stradă, 
dar Michelle se temea că de data asta va refuza să vină. De 
altfel, în ajun, la supermagazin, fata se făcuse că n-o vede. 

— Alo? răspunse o voce tânără. 

Michelle îşi drese vocea. 

— Debbie? La aparat Michelle Lennox, Voiam să-mi 
confirmi că o să vii mâine la prânz, aşa cum am convenit. 

La capătul firului se făcu linişte ca şi cum Debbie ezita. 

— Da, voi veni. E-adevărat că mâine o să apăreţi la 
televizor? Mama mi-a spus-o. 

— Da, domnul Leaman vrea să-mi ia un interviu. 

— Mama nu scapă nicio emisiune de-a lui. Ea pretinde că 
e cea mai interesantă despre Indianapolis, şi mi-a spus că 
dacă vrei, o să te înregistreze. 

— Oh, de e foarte drăguță. Mulţumeşte-i din partea mea 
şi spune-i că-i voi da înapoi caseta. 

— De acord. Oh, doamnă Lennox! 

— Da, Debbie? 

— Tata zice că dacă Emily mai are accese de mânie şi mă 
loveşte până mă-nvineţeşte, ar trebui să dublez tariful. 
Emily are deja nouă ani şi ar trebui să se controleze. 

— Aşa îşi manifestă ea nemulţumirea, n-ai decât să fii 
mai fermă cu ea. 

— Ştiţi, doamnă Lennox, am multe lucruri de făcut, peste 


două zile începe şcoala şi... 

— Te rog, Debbie, această emisiune de televiziune e 
foarte importantă pentru mine. Dacă nu vii, nu voi putea 
merge la televiziune. Nu pot s-o iau pe Emily pe platou. 

Fata scoase un oftat de se auzi la celălalt capăt al firului. 

— Bine, ne-am înţeles, voi fi acolo la prânz. 

Ea închise telefonul după cele spuse şi Michelle aşeză şi 
ea aparatul în furcă, răsuflând uşurată. Se aşeză bine în 
fotoliu, îşi scoase ochelarii şi parcurse camera cu privirea. 
Această casă era căminul ei de peste douăzeci şi opt de ani. 
O cumpărase de la mama ei, cu plata în rate lunare, soluţie 
care-i convenea şi ei şi mamei ei. 

Biroul ei era la mezanin şi era unul din locurile preferate 
ale lui Michelle. Lambriuri de lemn acopereau pereţii, un 
rând de mobile cu sertare ocupau un perete. 

Biroul pe care şi-l oferise recent era echipat cu o planşetă 
pentru maşina de scris, electrică, foarte nouă. După mulţi 
ani de eforturi, afacerea ei mergea bine. Dacă cea mai 
mare parte a clienţilor ei, societari sau particulari, 
domiciliau în Indiana, ea avea şi alţii în şaisprezece state 
diferite. 

Ce mult se schimbase această încăpere! îşi amintea de 
ea când aici lucra tatăl ei. Placa la intrare indica: Grant 
Lennox, avocat. Secretara lui, Vivian, era instalată în 
spatele biroului metalic aşezat într-un colţ. 

Vivian! Era o femeie sigură pe ea, aproape trufaşă şi 
foarte rezervată. Nu era o frumuseţe, cu toate că pe atunci 
îi impunea mult tinerei Michelle. Vivian îi adresa rareori un 
cuvânt. Timp de patru ani, ea a muncit aici şi, progresiv, 


tatăl lui Michelle a început să lipsească serile de acasă, 
inventând scuze din ce în ce mai puţin plauzibile. 

Apoi, într-o seară, când Michelle avea paisprezece ani, şi- 
a surprins părinţii certându-se violent în bucătărie şi atunci 
a înţeles... Dar cât ar fi vrut să alunge pentru totdeauna din 
minte această scenă! 

Sătulă de-a fi rămas aşezată mai multe ore, ea se ridică 
şi merse să tragă perdelele. Dârele de lumină de pe 
mocheta albastră se şterseră. Dacă s-ar putea face să 
dispară la fel de uşor şi amintirile! 

Se întoarse la birou şi aruncă o privire pe pagina pe care 
o avea în studiu, dar în loc să-şi pună ochelarii şi să-şi reia 
lucrul, se îndreptă spre cafetiera electrică şi-o puse în priză. 
Perspectiva interviului îi dădea o oarecare nelinişte. Nu 
apăruse niciodată la televizor, şi încă într-o emisiune foarte 
vizionată. Când cafeaua fu gata, reveni să se aşeze, cu 
ceaşca în mână, şi contempla două rame de argint aşezate 
pe masă. 

În fiecare se găsea o fotografie: în prima, Lorella, 
cumnata ei, cu faţa rotundă, păr lung negru şi ochii 
scânteietori, părea că-i surâde; în cealaltă se găsea Ray, 
fratele lui Michelle, al cărui pulover se asorta cu ochii lui. 
Chiar ea, Michelle, i-l făcuse cadou, acum trei ani. Ray avea 
un zâmbet în colţul buzelor, asta-i dădea farmecul cu care o 
încântase toată viaţa. O profundă tristeţe puse stăpânire pe 
tânăra femeie. Părinţii lui Emily formaseră un cuplu perfect 
şi unit în timpul căsniciei lor de zece ani. Cu un gest 
maşinal, Michelle luă o pungă de floricele de pe marginea 
mesei, şi cu mâna sa graţioasă începu să le ducă la gură 


una câte una. Gustul sărat şi uşor picant era delicios şi 
reconfortant. Mâncatul îi aducea lui Michelle o senzaţie de 
liniştire temporară. Îşi aşeză mai bine ochelarii pe nas şi se 
concentra asupra scrisorii de candidatură pe care o avea în 
faţă. Cu toate că nu avea nicio precizare asupra vârstei, 
rasei, religiei sau nivelul de studii ale candidatului, multe 
detalii îi aminteau de scrisul lui Ted Bucknell. 

Barele lungi de la „t” denotau o mare vitalitate, accentele 
trădau un spirit analitic. „M”-urile şi „n”-urile şi „r”-urile, cât 
şi caracterul ascuţit al scrisului indicau un spirit viu. Bucla 
lui „d” trăda în schimb o oarecare susceptibilitate. 

Un surâs palid înflori pe buzele Michellei. Ted avea familie 
în Tennessee, căci această scrisoare îi fusese transmisă 
printr-o societate care căuta un director comercial. 

Buclele de la „9” şi „p” descopereau un mare ataşament 
faţă de bunurile materiale, o atracţie pentru bani şi pentru 
plăcerile vieţii. 

Michelle înălţă capul, aducându-şi aminte de superbul 
Mercedes, ultimul model al lui Ted. Nu asta o impresionase. 
Prima dată când l-a văzut pe Ted, nu semăna cu un medic. 

S-a întâmplat într-un club de tenis, el era în şort cu un 
prosop pe umeri şi avea faţa transpirată. A invitat-o să bea 
un pahar şi astfel au flecărit amândoi mai mult de o oră. Era 
un partener pasionant, cultivat; ea l-a găsit imediat 
simpatic. 

S-au revăzut de nenumărate ori pentru a merge la 
muzee, la cinema, la restaurante sau ceaiuri dansante. 
Puțin câte puţin, prietenia lor s-a transformat în dragoste, şi 
când Ted a cerut-o în căsătorie, ea n-a ezitat nicio secundă. 


Apoi Ted i-a provocat cea mai crudă decepţie. Ea se 
concentră din nou asupra analizei lui. Tot lucrând, mâna ei 
stângă urma traseul de la punga cu floricele la gură. Simti o 
greutate în stomac, dar nu se opri. Sună telefonul. Michelle 
ridică receptorul şi auzi vocea veselă a mamei sale, din 
Milwaukee. 

— Bună ziua, scumpa mea! Ce mai faci? întrebă Susan 
Lennox-Baer. 

— Bine, e cald şi uscat, auzi porumbul cum creşte, 
noaptea. Aceasta expresie favorită a bunicilor lui Michelle 
devenise o glumă de familie. 

— Emily va începe şcoala peste câteva zile, nu-i aşa? îi 
trimit nişte haine care sper să-i placă. Nu prea am idee care 
e moda pentru fetiţele de vârsta ei. 

— Jeans şi bascheţi, răspunse Michelle. 

Susan oftă. Unde sunt frumoasele rochii cu flori şi pantofii 
de lac? În sfârşit... Această micuță are un ten frumos şi un 
păr minunat, va face cuceriri când va creşte, chiar 
îmbrăcată excentric. 

— Ai primit mandatul meu? L-am trimis acum patru zile. 

— Da, da, cu el l-am plătit pe doctorul lui Bernard. Fiindcă 
veni vorba de doctor, în ce relaţii eşti cu Ted? 

Michelle se abţinuse să-i anunţe vestea şi întrebarea o 
prinse pe neaşteptate. 

— Cu cine? 

— Theodore Bucknell, ştii tu, bărbatul cu care erai 
logodită când ne-am văzut la Denver. 

— Mamă... 

Dar Susan nu-i lăsă timp să continue. 


— Sper să fi revenit asupra ideii fixe pe care o avea cu 
privire la copii. Acum, când o cunoaşte mai bine pe Emily, 
presupun că nu mai există niciun obstacol între voi. Mâna 
Michellei se crispă pe mobilă. 

— Mamă, Ted s-a căsătorit luna trecută. A fost un articol 
şi o fotografie de la ceremonie în ziarul local din 
Indianapolis. 

Susan scoase o exclamaţie de groază şi rămase o clipă 
liniştită. 

— Nu eraţi făcuţi unul pentru celălalt, reluă amabil mama 
ei. Pot să fiu sinceră cu tine acum: eram decepţionată c-ai 
acceptat să nu ai copii, dar atunci, nu voiam să m-amestec. 
Cine ar fi putut să prevadă că un automobilist imprudent ni- 
i va lua pe Ray şi pe Lorella? Mama Michellei suspină şi 
adăugă: Poate aş fi putut să insist ca Emily să vină să 
locuiască cu Bernard şi cu mine. Dacă n-o aveai pe micuță 
în grijă, poate Ted te lua de nevastă... 

— Nu-ţi face nicio vină! Nu se punea în niciun fel 
problema ca Emily să vină să stea cu voi, atât timp cât soţul 
tău nu-şi revenise încă după atacul suferit. Cum se mai 
simte? 

— Progresează enorm datorită programului de reeducare. 
Merge mai bine şi se reface încetul cu încetul. Am avut 
mare noroc că Ruby poate să vină în fiecare zi să-l ajute să 
facă mişcări de recuperare la domiciliu... Cu cine s-a însurat 
Ted? 

— Cu secretara lui! Închipuie-ţi c-a descoperit-o deodată, 
când de fapt ea lucra la ei de ani. Oh, tu nu ştii, dar mâine o 
să apar la televizor. Ţii minte emisiunea lui Kent Leaman? 


— Da, bineînţeles! Este un jurnalist excelent şi e chiar şi 
frumos. Ultima dată când am venit la tine, lua un interviu 
unei tinere stiliste care organiza o gală de modo la New 
York. Ce păcat că nu pot să te văd! 

— O vecină va înregistra emisiunea pe magnetoscop, îţi 
voi trimite caseta. 

— Sunt mândră de tine, scumpa mea. Susan se 
întrerupse o clipă. Dar nu uita că întotdeauna sunt şi lucruri 
pozitive în jurul nostru care să nu ne lase pradă necazurilor 
şi regretelor. Îi mulţumesc lui Dumnezeu în fiecare zi că 
Emily nu era în maşină în seara aceea... 

— Şi. eu, de asemenea... Aş dori numai să fiu un pic mai 
bună, am impresia că uneori nu ştiu să mă port cu ea. Rolul 
de mamă nu se învaţă în câteva zile. 

— Nu te chinui. Te-ai descurcat foarte bine. Eu am învăţat 
asta zi de zi cu Ray şi cu tine. Nu există reţete. Mai ales nu 
te mai gândi la trecut, eşti tânără. 

— Am treizeci şi doi de ani, obiectă Michelle. 

— Tocmai, ai viitorul în faţă. Sărut-o pe Emily din partea 
noastră. Încă nu-l pot lăsa singur pe Bernie, dar voi veni 
precis la primăvară. Afacerile-ţi merg bine? Câştigi destui 
bani? 

— Da, în privinţa asta nu-mi fac griji. Am douăzeci de 
societăţi, plus clienţii. 

— Mai joci tenis? 

— Nu, nu mai am timp, acum. N-am mai pus piciorul pe 
teren de când m-a părăsit Ted. 

— Ăsta-i preţul succesului! Te las, scumpo! Facturile de 
telefon cresc atât de repede. 


— Îmbrăţişează-l pe Bernard şi-ţi mulţumesc c-ai sunat. 
La revedere, mamă. 

Tânăra puse telefonul în furcă, puţin tristă. Mama ei era 
atât de curajoasă şi reconfortantă. Din nou o asalta nevoia 
de-a mânca. Dar punga de floricele se golise, şi ea aruncă 
punga în coşul de hârtii. Se auzi uşa de la etajul de 
deasupra şi Michelle se îndreptă spre scară. 

— Emily? Ce-ai zice de pâine cu unt de alune? 

— Nu, tocmai am mâncat o îngheţată la Julie. 

Vocea copilului era rece şi distantă. De altfel, nu făcu 
niciun efort să coboare scara pentru a o săruta pe Michelle. 
Aceasta o auzi urcând şi închizând uşa camerei sale. După 
ce urcă jumătatea de scară care separa mezaninul de 
subsol, Michelle intră în bucătărie. 

Ce să facă pentru cină? Era o problemă zilnică şi greu de 
soluţionat. Orice ar face, Emily pune totul în castronul de 
cereale şi nimic nu-i place. Parcurse cu privirea bucătăria 
imaculată şi faţa i se lumină. O pizza suculentă, iată ce i-ar 
plăcea lui Emily. Dar mai avea timp până s-o bage în cuptor. 
Se hotări să-şi inspecteze garderoba. 

Trebuia înainte de toate să se gândească la toaletă pe 
care-o va purta mâine la televiziune. 

Michelle se urcă la etajul întâi. Un culoar lung deservea 
patru camere şi baia. Uşa camerei lui Emily era închisă şi ea 
auzi muzica unui film de desene animate, trecând pe 
dinaintea ei. Camera sa era aceeaşi pe care au ocupat-o şi 
părinţii ei, când ea şi Ray erau copii. 

Tabloul unui pictor de la începutul secolului împodobea 
un perete. O cuvertură albastră, căptuşită, brodată de 


mână de străbunica Michellei împodobea patul mare. O 
lampă-veioză era pusă pe noptiera de arțar. O comodă din 
acelaşi lemn avea deasupra o oglindă mare. Un balansoar 
era aşezat lângă fereastră şi soarele făcea să strălucească 
parchetul pe care era aşezat un covor mare, artizanal. 
Michelle merse direct la garderob. De cincisprezece luni 
toate toaletele ei de oraş stăteau acoperite. Michelle luă 
taiorul ei preferat, de mătase albastră, care-i adusese 
atâtea priviri admirative. Îl puse în faţa ei şi se observă în 
oglindă. 

Părul ei şaten era tuns scurt, încadrându-i faţa ovală cu 
ten catifelat. l-ar fi plăcut să fi avut nasul mai mic, dar ea 
moştenise trăsăturile regulate şi graţia mamei sale. Ochii 
săi de un albastru profund i-au adus deseori complimente, 
chiar dacă nu înţelegea ce-aveau atât de remarcabil. N-a 
mai purtat niciodată acest compleu de la înmormântarea lui 
Ray şi a Lorellei, acum şaisprezece luni, dar alungă repede 
amintirea asta. Mama ei avea dreptate, nu trebuia să 
trăiască în trecut. Apoi, avea aşa de puţine ocazii să-şi 
arate cei treizeci şi doi de ani, încât trebuia să profite. 

Fără să se grăbească, trecu în revistă toate toaletele ei 
elegante. Mâna i se opri pe rochia pe care o purta în ziua 
rupturii cu Ted. Ca întotdeauna acesta îşi ticluise bine 
vorbele şi pretindea că e spre binele lui Emily ca ei să rupă 
logodna. Michelle îi înapoiase verigheta. Amorul ei propriu îi 
interzicea s-o oprească şi apoi, voia s-o pornească de la 
zero. 

După toate, de-acum înainte ea era mamă. Din acea zi, 
universul i s-a îngustat. La nord era o farmacie, la sud un 


supermagazin, la est garajul, parcul şi biblioteca, la vest 
pizzeria. A mai fost şi la câteva adunări cu părinţii elevilor 
de la şcoala lui Emily. Noile sale responsabilităţi în calitate 
de părinte şi munca ei la domiciliu, i-au suprimat orice 
cochetărie... Nu purta decât pantaloni largi şi tunici lungi 
sau maiouri. N-a ieşit nici măcar o singură dată, 
consacrându-se lucrului, casei şi noului rol de mamă 
celibatară pentru care-i lipsea un ghid. 

Cu un gest de nerăbdare, ea se dezbrăcă şi vru să-şi 
tragă fusta de mătase. Dar fusta nu putea trece peste 
şolduri. Ea trase destul de tare, dar fusta refuza să ajungă 
la talie. Eforturile ei de-a o trage fără să se rupă mătasea o 
făcură să transpire şi să-i apară pe frunte picături mari de 
transpiraţie. 

Când reuşi în sfârşit ca fusta să se aşeze pe şolduri, ea 
încercă să tragă fermoarul. Fără succes! 

Surprinsă, Michelle privi fermoarul; îi lipseau doi sau trei 
centimetri ca să se poată închide. Atunci luă nervoasă vesta 
şi o trase pe ea. Şi aceasta refuza să se închidă. Nu era 
posibil să se fi îngrăşat atâta. 

Era desigur greşeala celui de la curăţat. Cuprinsă de 
panică, Michelle încercă rând pe rând şi alte haine. Acelaşi 
rezultat dezastruos. De această dată, nu mai încăpea 
îndoială. Se îngrăşase cu adevărat şi nu avea ce să-şi pună. 

Michelle luă telefonul şi făcu numărul părinţilor lui 
Debbie. Fata ieşise, dar mama ei se oferi amabil să vină să 
cineze cu Emily pentru ca Michelle să poată merge la 
centrul comercial din Glendale ca să-şi cumpere o rochie 

Moralul i se mai ridică puţin. Era mare noroc să aibă 


vecini atât de serviabili! 

A doua zi de dimineaţă, vremea era minunată. Cerul era 
limpede şi spre prânz căldura deveni caniculară. La ora 
două şi jumătate Michelle fu condusă în Studioul B. 

Pătrunse într-o încăpere mică unde  reflectoarele 
produceau o lumină orbitoare. Două camere mari montate 
pe picioare cu rotiţe o fixau ca două insecte răuvoitoare. Pe 
o estradă mochetată erau instalate o canapea modernă şi 
un fotoliu, asortate. Mai era şi o fereastră, dar apropiindu- 
se, Michelle văzu că era falsă şi dădea într-un perete de 
lemn. 

Salonul confortabil pe care-l vedea ea pe micul ecran nu 
era în realitate decât un decor sumar. 

Scaune pliante aşteptau publicul restrâns, admis să 
urmărească emisiunea în direct. Deja veneau oamenii să se 
instaleze. 

Pe canapea luaseră loc doi bărbaţi. Erau într-o discuţie 
aprinsă, dar Michelle aşteptă politicos să-i remarce 
prezenţa. Unul dintre ei, într-un elegant costum gri, o 
observă în sfârşit. Ea fu însă surprinsă de expresia lui 
perfect neutră. Parcă şi-ar fi construit o mască pentru a 
ascunde orice emoție. O privi şi celălalt. Acesta purta o 
vestă sport şi o cravată, dar nu avea farmecul decontractat 
al lui Leaman. 

— Trebuie să particip la emisiune. Sunt Michelle Lennox. 

— Încântat, sunt Stan Wegner, asistent de producţie. Îşi 
strânseră mâinile şi Stan adăugă: Îl înlocuiesc pe Kent 
pentru o săptămână sau două. Luaţi loc. 

Avea o voce sigură şi melodioasă, faţa lui avea 


perfecțiunea unui manechin de modă. 

— Ce i s-a întâmplat domnului Leaman? întrebă tânăra. 

— În această noapte nevasta lui l-a dus la urgenţă. 
Medicii i-au diagnosticat o peritonită. Nu e grav, dar a 
trebuit operat imediat. Va fi pe picioare în scurt timp. 

Această ştire neplăcută risipi emoția Michellei. Ea urcă 
câteva trepte şi bărbatul în gri se ridică şi o salută. Avea o 
frunte largă, sprâncene dese şi părul grizonant la tâmple. 
Michelle îi dădu treizeci şi cinci de ani. Cele mai uimitoare la 
el erau ochii cenuşii cu o privire indescifrabilă şi gura 
voluntară şi senzuală. Schiţă un zâmbet şi faţa i se lumină. 
Michelle îl găsi de îndată simpatic. 

Asistentul de producţie le făcu prezentările. 

— Doamna Lennox, Doctorul Chris Delmore. 

Strângerea lui de mână era hotărâtă şi caldă şi o măsura 
pe tânăra femeie cu aprobare, dar aceasta era crispată. 
După Ted, ea nu mai voia să audă de doctori. 

— Am încurcat cumva ziua? se nelinişti ea, întrebându-l 
pe Stan Wegner. Eu n-am venit să particip la o emisiune 
medicală, eu sunt grafolog. 

Chris Delmore încruntă sprâncenele şi avu un aer 
nemulţumit. 

— Eu sunt psiholog, explică el. 

Vocea lui gravă cu inflexiuni blânde îi trăda încurcătura. 
Michelle se instală în fotoliu, deloc bine dispusă. Nu era de 
bun augur ca un psiholog să fie în platou. Ea nu cunoştea 
decât marele dispreţ pe care această profesie o afişa faţă 
de grafologie. 

Chris şi Stan se aşezară şi ei pe canapea. Chris o observă 


pe furiş pe tânără. Era evident că nu fusese avertizată de 
prezenţa lui. Lucrul ăsta-i displăcea, nu dorea ca oamenii să 
fie luaţi prin surprindere. 

— Să vorbim puţin, interveni asistentul. Poate aşa îmi 
vine vreo idee şi pot să vă pun o întrebare. 

Neglijând femeia, el se întoarse spre Chris. 

— V-aţi luat doctoratul la Stanford, nu-i aşa? 

Tonul aproape slugarnic al ui Stan îl irită pe Chris, dar n-o 
arătă. 

— Da, dar am crescut în indiana, am urmat studiile la 
Purdue, iar la Stanford am venit după mai mulţi ani de 
practică în California. Am revenit în Indianapolis, unde 
lucrez acum. 

Faţa asistentului reflectă o profundă neîncredere. 

— Vreţi să spuneţi că preferaţi iernile din regiunea 
noastră climatului californian? Îmi vine greu să cred aşa 
ceva. 

— Părinţii mei sunt aici. Tatăl meu este un om în vârstă şi 
suferind, iar eu iubesc ritmul anotimpurilor. Cum să 
apreciezi din plin primăvara dacă ea nu vine după iarnă? 

@Wegner ridică distrat capul ca şi cum genul ăsta de 
teorii nu-l interesa. Avea ochiul mereu fixat pe pendula 
mare din fundul încăperii. 

— Dacă am înţeles bine, munca dumneavoastră constă în 
a sfătui întreprinderile pentru recrutarea responsabililor lor. 
În esenţă, e vorba de societăţi care caută cadre pentru 
filialele lor din străinătate şi dumneavoastră trebuie să le 
garantaţi că persoanele angajate sunt în stare să suporte 
şocuri culturale şi moduri de viaţă stresante? 


— Da, aşa. 

— De când exersaţi această meserie? 

— De unsprezece ani. 

— Sunteţi deci un expert în acest domeniu? 

Michelle nu putu să se abţină să nu intervină. Era poate o 
dovadă de proastă creştere, dar Wegner părea c-a uitat-o 
de tot. 

— Doctorul Delmore este fără îndoială un expert în ceea 
ce priveşte determinarea personalităţii candidaţilor prin 
metodele tradiţionale. Grafologia este şi ea o posibilitate 
atunci când este exersată de un specialist calificat. 

Spre marea ei surpriză, vocea sa n-a tremurat, cu toată 
mânia şi exasperarea provocate de atitudinea lui Wegner. 
Asistentul se întoarse spre ea uimit. 

— Noi abordăm subiecte extrem de diverse în această 
emisiune, doamnă Lennox. Acum câteva luni am primit o 
doamnă, astrolog de profesie. Ea mi-a făcut tema şi mi-a 
prezis că-mi voi schimba meseria în acest an. Or, eu n-am 
deloc intenţia să abandonez această emisiune. Vreţi să-mi 
analizaţi scrisul? El îi adresă lui Michelle un surâs insolent, 
şi Michelle fu nevoită să facă un efort de voinţă pentru a-şi 
păstra calmul. 

Stan Wegner nu era decât un diletant care nici măcar nu 
se informa despre invitaţii săi şi nu avea nicio curiozitate 
intelectuală. Altfel, ar fi ştiut că grafologia este la fel de 
importantă ca şi psihologia, şi n-avea nimic de-a face cu 
unele profesii de şarlatani. 

Chris Delmore îşi încrucişă picioarele. În timpul acestui 
schimb de vorbe, spiritul său nu se abţinuse să nu analizeze 


rapid cele două personalităţi prezente. 

Stan Wegner îi apărea ca un bărbat care avea probleme 
relaţionale cu femeile şi al cărui „eu” era puţin prea 
dezvoltat. 

În ceea ce priveşte femeia, aceasta poseda o maturitate 
şi un sânge rece care-i inspirau admiraţie. În acelaşi timp, 
trebuia să fie sincer şi chiar cu riscul de-a o enerva, să-i 
spună ce crede el despre meseria ei. Colegii săi precis se 
uitau la televizor şi n-ar fi înţeles de ce nu-şi emite opinia în 
faţa  telespectatorilor. Aruncă pe furiş o privire spre 
Michelle. Avea o faţă încântătoare şi nişte ochi 
extraordinari. Totodată, silueta nu-i era pusă în evidenţă. 
Avea o tunică lungă bej asortată cu o fustă plisată care-i 
ascundea picioarele. Ansamblul de culori stinse o îngrăşa. 

Tânăra femeie îl fixă pe Wegner fără să-şi piardă 
cumpătul. 

— Vreţi să-mi ştiţi studiile? Am o diplomă de la 
universitatea din Indiana, am studiat trei ani la Institutul 
grafologic din Chicago, la care sunt diplomată şi membră 
onorifică. Am cabinetul meu, de opt ani, şi asist la 
numeroase seminarii pentru a mă perfecționa, de fiecare 
dată când pot. 

Wegner o ascultă uşor plictisit. 

— Foarte interesant, doamnă Lennox. Vom fi în emisie 
peste cinci minute. Se întoarse spre Chris Delmore şi-i 
surâse cu amabilitate. Doctore, ce părere aveţi despre 
grafologie? 

— Este o ştiinţă inexactă şi pretinşii practicieni care 
analizează personalitatea oamenilor pentru câţiva dolari nu 


reuşesc să ridice grafologia în ochii mei. În orice caz, este 
aproape imposibil să te bazezi pe analiza scrisului pentru a 
determina trăsăturile de caracter. Este o metodă 
subiectivă... 

Michelle se aşteptase la o tiradă de genul ăsta, dar nu se 
dădea învinsă pentru atâta. 

— Şi criteriile voastre, cum ar fi acela al lu> Rorschach, 
care analizează interpretarea petelor de cerneală, nu sunt 
subiective? 

— E-adevărat că interpretarea lor poate diferi de la un 
psiholog la altul. 

— Asta depinde de competenţa lor, nu-i aşa? în afară de 
respectul pe care vi-l port, doctore, domeniul meu nu este 
prea îndepărtat de-al dumneavoastră. Nu neglijez faptul că 
amatorii se amuză cu grafologia, dar noi nu despre aceştia 
vorbim azi aici. Profesiunile noastre sunt reglementate. Eu 
sunt un grafolog cu diplomă, a cărui muncă trebuie să fie 
recunoscută şi luată în serios. Se aplecă pentru a-l privi în 
ochi. Psihologul îşi reluase masca de nepătruns. Grafologia 
este folosită constant în Europa de către Consiliile de 
recrutare, adăugă ea. Scrisul aduce un element suplimentar 
la biografie. Eu sunt mai curând de partea patronului decât 
a candidatului. Aveţi idee care este numărul oamenilor care 
suferă din cauza unui post care nu li se potriveşte? 

Chris aprobă cu un semn al capului. Un mare număr din 
clienţii săi veneau să-l consulte în această privinţă. În cea 
mai mare parte din cazuri, acceptaseră posturi pentru care 
nu erau făcuţi sau primiseră o promovare prea repede. 
Acest lucru le provoca tulburări care puteau merge de la 


simpla insomnie la depresiunea nervoasă. 

Această Michelle poseda oare o formulă magică pentru a 
evita aceste probleme? Cu toate că nu-i punea sinceritatea 
la îndoială, el nu credea în existenţa unui remediu miracol. 
N-ar fi trebuit să accepte să participe la această emisiune. 

Intră pe uşile culisante un cameraman, cu casca pe cap. 
Gulerul de la cămaşă îi era descheiat şi mânecile suflecate. 
Chris ar fi dat mult să fie la el acasă, fără vestă şi cravată. 

— E rândul nostru în două-trei minute, anunţă Stan. 

întoarse una din camere şi o fixă pe estradă. Duzina de 
persoane prezente încetă să vorbească. Michelle îl privi pe 
doctorul Delmore. 

El părea a fi în largul lui, relaxat. Avea o putere de 
seducţie de nespus, dar ea nu se va lăsa prinsă în capcană 
a doua oară. Semăna foarte bine cu Ted. 

— Un minut, spuse cameramanul. Şi o luminiţă roşie se 
aprinse deasupra uşii. 


Un miros plăcut de friptură la capac venea din bucătărie. 
Michelle era în faţa magnetoscopului din salon şi rebobina 
caseta de la emisiune. Debbie a avut un aer încurcat când i- 
a dat-o şi a dispărut imediat. 

Michelle ştia că fata privise emisiunea împreună cu Emily. 
Aceasta se închisese în camera ei. Şi n-a mai coborât de 
când ea s-a întors. Ca o autopedepsire, Michelle îşi impunea 
s-o privească a doua oară. Ea era, cu adevărat, cea aşezată 
în fotoliu? 

leşind de la televiziune, s-a oprit într-un magazin dietetic, 
a băgat o monedă în balanţă şi s-a cântărit. l-a scăpat, fără 


să vrea, o exclamaţie de groază. Luase douăsprezece 
kilograme în şaisprezece luni. Cum era posibil? Se putea 
agrava. Trebuia să reacționeze, să ia situaţia în mâini, dar 
cum? 

Mirosul de friptură devenea aţâţător. Se auzi soneria de 
la cuptor, şi Michelle opri caseta. Cu niciun preţ n-o va 
trimite mamei sale şi lui Bernard. 

Wegner o ignorase aproape în tot timpul interviului, toate 
întrebările îi erau adresate domnului doctor Delmore. 

Michelle merse în bucătărie, puse masa şi o chemă pe 
Emily. Copilul se instală la masă şi începu să se joace cu 
mâncarea din farfurie. 

— Tipii ăştia doi de la tele, te-au ridiculizat, zise ea 
brutal. 

Înainte ca Michelle să poată răspunde, fetiţa se şi ridicase 
şi era pe scară. Michelle încremeni, apoi roşi, amintindu-şi 
de finalul emisiunii. Psihologul a încercat s-o oprească, 
luându-i braţul, în timp ce ea alerga spre ieşire. 

— Sunt dezolat, doamnă Lennox. Nu ştiam că domnul 
Wegner va conduce emisiunea în acest fel. N-aţi avut măcar 
ocazia să vă apăraţi. 

Ea îi aruncă o privire de gheaţă. 

— Şi eu, eu nu ştiam că această dezbatere va avea cal de 
bătaie meritele grafologiei. 

— Nu puteam să mint, dar acum regret că n-aţi putut 
vorbi. Wegner a dat dovadă de o părtinire detestabilă. 

Ochii lui cenuşii o fixau cu compasiune. Trăsăturile i se 
relaxaseră şi Michelle şi-a întors capul. Ea era atât de 
tulburată că nu-şi mai amintea măcar unde parcase Ford 


Escortul. 

Oftând, ea se ridică şi puse restul de friptură în frigider. 
Umilinţa pe care o simţise la începutul amiezii era încă 
puternică, încât îi venea să mănânce ceva dulce. 

Instinctiv, scoase îngheţata cu alune pe care o inundă cu 
sos de ciocolată, înfulecând o cupă mare. 

Apoi, bându-şi ceaşca de cafea, îşi răsfoi curierul zilei. 
Erau, în majoritate, prospecte fără vreun interes, care 
aterizară în coşul de gunoi de la bucătărie. O broşurică 
subţire îi atrase atenţia. 

Michelle citi prima pagină de mai multe ori. Ce stranie 
coincidenţă! Ai zice că-i era destinat. 

„Vă credeţi incapabilă să vă organizaţi viaţa, să controlaţi 
evenimentele? Aveţi probleme cu mâncarea, de insomnie, 
de depresie, de hipertensiune? Atitudinile voastre negative 
vă pun probleme relaţionale în sânul familiei sau la locul de 
muncă? 

Vă oferim un program individualizat bazat pe un regim 
alimentar şi exerciţii fizice. Vă ajutăm, de asemenea, să vă 
modificaţi comportamentul prin şedinţe de analiză 
tranzacţională cu scopul de-a vă debarasa puţin câte puţin 
de atitudinile distructive. Recâştigaţi-vă propria stimă şi 
realizaţi-vă scopurile realiste pe care vi le-aţi fixat!” 

Literele îi jucau în faţa ochilor. Bulimia îi provenea oare 
din şocul emoţional pe care l-a suferit acum şaisprezece 
luni şi din alte tulburări ale vieţii ei particulare? Oare ce 
dorea ea cu adevărat? 

Răspunsul îi veni pe loc: dorea să reuşească în rolul de 
mamă şi să dea jos kilogramele câştigate. Voia să fie în 


vechile măsuri, să poată îmbrăca toaletele care-i veneau 
aşa de bine când era zveltă. 

Asta însemna să-şi schimbe obiceiurile, dar cum? 

Un amestec de excitație şi de teamă puse stăpânire pe 
ea. Michelle luă calendarul şi privi datele curei pe care o 
propunea broşura. Se termina în ultima săptămână a lui 
noiembrie. Era un prilej să-şi recâştige încrederea în ea, să 
pună ordine în viaţa ei. Nu trebuia s-o lase să treacă aşa. 

Hotărârea luată, ea cobori în birou şi completă formularul 
de înscriere. 

Era o provocare pe care şi-o lansa ei însăşi, dar o 
provocare care merita efortul. 

Dacă va reuşi s-o îndeplinească, ea va deveni femeia 
care dorea să fie. 

Colecţia „EL ŞI EA”: PRIETENA INIMII TALE | 

Pentru „EL ŞI EA” prietenie înseamnă: 

— să-ţi dai câte o întâlnire în fiecare săptămână, în toate 
lunile anului. 

— să călătoriţi împreună prin lume, să-i ţii mereu 
companie. 

— să te retragi când eşti puţin trist, să intri în vârful 
picioarelor în inima protagoniştilor. 

— să împartă cu tine fericirea. 

— să te legene în timp ce visezi citind. 

— să fii disponibil permanent, de fiecare dată când 
doreşti acest lucru. 

Pentru „EL ŞI EA” prietenie înseamnă... să iubeşti! 


CAPITOLUL II 


În acest sfârşit de septembrie, cerul era albastru pal cu o 
lumină aurie, ceea ce anunţa o toamnă târzie. 

Michelle părăsi strada şi o luă pe o alee pavată care 
ducea la un vast parking. În fund se ridica o clădire mare de 
sticlă şi de beton care adăpostea birouri de tot felul, 
cabinete medicale sau de asigurări, sedii de societăţi. 

Un gard viu de arbuşti încă cu frunze şi o peluză verde 
ornau faţada. 

După ce s-a strecurat printre două vehicule, Michelle opri 
contactul şi rămase liniştită, cuprinsă de emoţii 
contradictorii. 

De zece zile de când completase formularul, îndoiala, 
teama şi speranţa o asaltaseră pe rând. Intuiţia ei îi spunea 
că e vorba de un moment hotărâtor în viaţa ei. 

Deschise portiera şi cobori, încuie cu grijă maşina apoi se 
îndreptă cu un pas sigur spre treptele care duceau într-un 
hol mare de sticlă. Teama i se risipi pătrunzând în hol şi o 
bucurie copilărească o cuprinse. Decorul era feeric. 

O cascada de apă ocupa centrul sub o imensă cupolă de 
sticlă care difuza lumina în jur. Plante verzi înconjurau 
bazinul şi fotolii capitonate, grupate în semicerc, favorizau 
relaxarea. Un superb triptic era agăţat pe cei trei pereţi şi 
nuanțele culorilor picturilor se asortau minunat cu dalele 
pardoselii. 

Michelle îşi înălţă capul spre atriumul luminat de cupola 
din sticlă. jardiniere cu muşcate coborau de-a lungul scării. 
O voce feminină o smulse din uimire. 


— E frumos, nu-i aşa? Cabinetul medicului meu este aici 
şi vin să-l consult aproape din plăcerea de-a admira aceste 
lucruri. 

Michelle se întoarse. Necunoscuta era înaltă şi subţire, cu 
un păr blond, impecabil tuns. Ţinuta ei simplă consta dintr-o 
vestă de angora pe o bluză de bumbac albă, o fustă plisată 
şi mocasini fără tocuri, totul de un gust perfect. 

Michelle aruncă o privire ansamblului ei bej conceput 
pentru a-i ascunde rotunjimile şi îşi opri un oftat. 

— Da, locul ăsta te invită să întârzii pe aici, răspunse ea. 
Dar eu nu am timp, trebuie să merg la camera 410. 

— Ei, şi eu la fel. Vrei să mergi pe jos sau cu liftul? 
Femeia, care era ceva mai în vârstă, o privi cu interes. 
Manierele ei amabile şi deschise îi atraseră imediat 
simpatia Michellei. Dar ea îşi ascunse prost surpriza. Ce 
probleme putea ea să aibă? Era frumoasă, elegantă şi 
desigur provenea dintr-un mediu înstărit. 

— Personal, eu prefer liftul, adaugă necunoscuta cu un 
surâs. 

Intrară amândouă în cabina de sticlă şi Michelle apăsă 
pentru etajul patru. 

— Mă numesc Rosanne Spence. 

— Eşti animatoarea curei? 

Rosanne avu un râs uşor melodios. 

— Oh, nu! Sunt aici din cauza unui atac cardiac. 

Uşile liftului se deschiseră încet, oprindu-se pe palier şi 
ele ieşiră. 

— Medicul meu mi-a recomandat să opresc fumatul şi să 
nu mai beau cafea. El vrea de asemenea să fac cură de 


slăbire. Înţelegi! i-am spus că n-am să reuşesc niciodată 
singură. 

Sinceritatea ei o destinse pe Michelle care-i mărturisi: 

— Eu am luat douăsprezece kilograme în şaisprezece 
luni. Ele se opriră o clipă pentru a admira galeria care 
domina atriumul. 

— Asta nu-i aşa de grav, replică Rosanne. 

— Da, dar asta se poate agrava dacă nu iau măsuri şi, 
pentru asta, am nevoie de ajutor. 

— Eşti căsătorită? Ai copii? 

— Am o fiică, Emily, în sfârşit, e nepoata mea, dar am 
adoptat-o. Părinţii ei au murit într-un accident de maşină. 
Şi, nu, nu sunt măritată. 

— Ce vârstă are Emily? 

— A împlinit nouă ani, luna trecută. Are probleme la 
şcoală cu lectura şi cu matematica. 

Michelle avu un surâs vinovat de parcă ea era vinovată 
de greşelile lui Emily. 

Rosanne suspină. 

— Aş vrea ca Janine să mai aibă vârsta asta. Avem o fată, 
una singură, de douăzeci de ani, încăpăţânată ca un catâr. 

Deci nu era ea singura femeie cu griji. Acest lucru o 
reconfortă pe Michelle. 

— Urmează studii superioare? 

— Da, la universitatea din Indianapolis, dar a ţinut să 
aibă propriul ei apartament. Tinerele din ziua de azi vor 
independenţă şi să fie autonome cât mai repede posibil. 

Din tonul Rosannei răzbătea dezaprobarea. 

— Ştii ceva, chiar la nouă ani, ele pot fi teribile. 


Amândouă se îndreptară spre uşa 410 şi intrară într-o 
sală de conferinţe cu pereţii luminoşi şi cu ferestre mari. 

Patru mese mari erau dispuse în careu. Nişte scaune de 
plastic o înconjurau. O duzină de persoane erau aşezate şi 
citeau documentele care li se dăduseră. Altele făceau 
coadă în faţa unui mic birou unde se afla o tânără. După 
ecusonul agăţat de bluză, o chema Toni. 

Rosanne se apropie de birou, îşi scoase carnetul de cecuri 
şi scoase unul pe care-l dădu lui Toni. Aceasta îi dădu o 
cămaşă. 

— Îţi voi rezerva un loc, îi spuse Rosanne Michellei. 

Aceasta îi mulţumi cu un zâmbet şi i se adresă lui Toni. 

— Cine sunt responsabilii de programări? 

— Una este dieteticiană, Margaret Darnell, altul este... 

Un domn cu barbă îi tăie vorba. 

— Dosarul meu medical a sosit? Secretara a afirmat că l- 
a pus la poştă ieri. 

Toni îi întinse un bon Michellei şi-şi trecu atenţia asupra 
altui pacient. 

Michelle parcurse sala cu privirea şi o observă pe 
Rosanne care-i făcea un semn. 

Ce noroc a avut de-a o fi întâlnit! Altfel ar fi fost pierdută! 

Când fu instalată alături de Rosanne, aceasta o privi fix 
încruntându-şi sprâncenele. 

— Am impresia că te-am mai întâlnit, dar nu ştiu unde. 
Cum te cheamă? 

— Michelle Lennox. 

Rosanne deschise gura ca pentru a vorbi, apoi se 
răzgândi. Probabil că ea văzuse faimoasa emisiune 


televizată la care participase tânăra femeie. 

O doamnă cu părul cenuşiu şi într-o bluză albă, aşezată la 
capătul mesei, se ridică. 

Se făcu linişte şi toate capetele se întoarseră înspre ea. 

— Bună ziua, sunt Margaret Darnell, dieteticiană. Voi fi 
una din animatoarele grupei dumneavoastră timp de opt 
săptămâni, de-aici încolo. Acest stagiu este destinat să vă- 
nveţe să vă dominați corpul, la fel şi spiritul. Veţi descoperi 
că cele două sunt interdependente şi că problemele 
somatice sunt adeseori de origine psihologică. În cămaşa 
pe care v-a dat-o Toni, veţi găsi instrucţiunile care vă vor 
ajuta. Voi sunteţi cei ce trebuie să vă fixaţi obiective realiste 
ce vor fi altele de la o persoană la alta. La sfârşitul celor opt 
săptămâni, unii vor avea poate nevoie de un program mai 
specific, mai ales pentru a face o cură de dezintoxicare 
alcoolică sau medicamentoasă. 

Ea făcu o pauză şi aşteptă ca cineva dintre ei să întrebe 
câte ceva. Cum asistenţa rămânea liniştită, ea continuă: 

— Cei care nu s-au cântărit încă să treacă pe cântar, care 
este în fundul sălii. Alături, pe masă, veţi găsi fişe goale. 
Luaţi câte una, indicaţi numele dumneavoastră şi 
greutatea. Şi nu trişaţi, nu serveşte la nimic. Fiecare dintre 
voi vă ţine un jurnal precis cu regimul şi exerciţiile 
recomandate, pe care-l veţi aduce cu dumneavoastră la 
fiecare şedinţă de joi. Persoanele care s-au cântărit deja pot 
începe să citească primul capitol din broşură. 

Margaret Darnell se reaşeză şi Rosanne se întoarse spre 
Michelle. 

— Ai fost? o întrebă ea. 


— Nu, nu încă, dar mai aştept cinci minute. E deja coadă. 

Rosanne îşi reluă locul în spatele oamenilor şi în acest 
timp Michelle desfăcu cămaşa şi luă broşura. Privirea îi căzu 
pe numele autorului şi tresări. Apoi panica puse stăpânire 
pe ea şi aruncă o privire spre uşă ca şi cum ar fi vrut să 
fugă. 

Aceasta se deschise. Margaret Darnell se întoarse spre ea 
cu un zâmbet cald. 

Michelle se roşise toată ca bujorul. Ea îşi cufundă capul în 
dosar, pândindu-l pe noul venit cu ochiul. Era el! În loc de 
costum gri, era îmbrăcat mai lejer, un pantalon amplu de 
bumbac şi un pulover bleumarin pe o cămaşă cu gulerul 
răsfrânt. Ochii i se opriră o clipă pe verigheta de aur pe 
care o avea pe mâna dreaptă. 

— lertaţi-mă c-am întârziat, spuse el cu o voce profundă 
şi melodioasă. Am avut o urgenţă. 

Chris Delmore îşi plimbă privirea pe feţele ridicate spre 
el. Când văzuse numele lui Michelle Lennox, sperase că-i 
vorba de un omonim. N-avea niciun chef s-o înfrunte pe 
grafoloagă a doua oară. Dar nicio îndoială nu era posibilă. 
Ea purta de altfel acelaşi ansamblu bej care-i stătea atât de 
prost. Ochii ei albaştri îl fixau. Erau probabil nişte ochi 
uimiţi, dar puri şi profunzi ca lacurile de munte. 

O clipă o scrută; el fu subjugat de această privire apoi 
mecanismul de apărare funcţionă şi faţa lui îşi regăsi masca 
obişnuită. 

O examina cu un aer profesional, notând chiar că avea 
picioarele strâmbe. 

— Vă rog, aveţi timp să vă faceţi comod, zise Margaret. 


Vorbise aşa de tare că să spargă liniştea apăsătoare care 
se instalase. 

— Vi | prezint pe doctorul Delmore, reluă ea. El este 
autorul broşurii care vi s-a distribuit. Chris Delmore este 
psiholog. 

Ea se întoarse spre el. 

— Vom nota greutatea fiecăruia. 

— Asta se poate face în timpul pauzei sau după şedinţă, 
replică Chris. 

El o goni pe Michelle din gândurile sale şi se concentra pe 
ceilalţi. Rosanne se cântărise şi revenea la locul ei. În 
trecere îi zâmbi lui Chris, ca şi cum ar fi fost vorba de o 
veche cunoştinţă. 

— Chemaţi-mă pe numele mic, continuă Chris. Aveţi toţi 
formularele de regim? 

— Dar nu le-am distribuit încă, interveni Margaret. Le 
scoase din servietă şi le distribui. Fiecare foaie era împărţită 
pe coloane cu un loc anume pentru nume şi dată. 

— Prima voastră sarcină constă în a ţine un jurnal, le 
explică psihologul. Majoritatea dintre voi are probleme de 
greutate. Trebuie să notaţi tot ce mâncaţi şi beţi, cât şi 
eventual, ce droguri şi medicamente folosiţi. Indicaţi de 
asemenea, locul în care vă găsiţi în timpul consumaţiei: 
bucătărie, cameră, maşină, birou etc... şi ora exactă. 
Descrieţi ce simţiţi, ce stare de spirit aveţi, ce dispoziţie. Ne 
supunem adesea unor automatisme de care nu suntem 
conştienţi. În prima etapă trebuie să le descoperiţi. lată, 
acesta este obiectivul acestui jurnal. 

— Şi coloana „Nu ştiu” la ce serveşte? întrebă domnul 


bărbos aşezat la o masă. 

Aerul lui perplex făcu asistenţa să râdă şi Chris i se 
alătură şi el. 

— Puteţi pune „hof” dacă vreţi, glumi el. 

— AŞ putea să scriu asta peste tot, replică acelaşi bărbat 
pe acelaşi ton. 

„Ei se relaxează, e perfect”. Satisfăcut, Chris lăsă 
râsetele să se calmeze şi reluă cuvântul! 

— Aveţi şi o coloană unde puteţi menţiona ce-aveţi de 
gând să faceţi când aveţi poftă de fumat, sau de băut, de 
mâncat. Sunteţi la lucru, la masă, în faţa televizorului, aveţi 
o dispută cu cineva din familie? încercaţi să vă observați ca 
şi cum ar fi vorba despre altcineva, parcă o cameră vă 
filmează şi apoi vă priviţi pe ecran. 

Chris se aşeză pe un colţ de masă, îşi băgă mâinile în 
buzunare şi întrebă cu privirea persoanele prezente: 

— Aveţi întrebări, obiecţii? Nu? Bine. Mai e cineva care nu 
s-a cântărit? 

Rosanne şopti la urechea Michellei: 

— Tu trebuie să te duci! 

Aceasta îşi scutură capul cu vehemenţă. 

— Nu, voi pleca de aici, murmură ea. 

Rosanne se uită la ea cu atenţie. 

— De ce? Din cauza acelei emisiuni de la televiziune? N-a 
fost greşeala lui Chris. Hai, Michelle, fii curajoasă, nu 
abandona tocmai acum. Ar fi păcat. 

Instinctiv, Michelle îşi întoarse capul spre Chris. Acesta 
discuta încet cu Bart, ca să nu-i deranjeze pe cei ce 
începuseră lectura primului capitol. Măcar dacă n-ar 


semăna aşa de bine cu Ted Bucknell! Dar amândoi aveau 
acelaşi corp musculos şi elastic, aceeaşi faţă plăcută şi 
inteligentă. Oare şi Chris juca tenis ca celălalt? 

Ca şi cum i-ar fi ghicit privirea tinerei femei, acesta se 
ridică şi-i adresă un surâs încurajator. 

Michelle întoarse capul spre vecina ei. 

— Mă duc să mă cântăresc, dar nu promit că voi reveni 
joia viitoare. Şi se îndreptă spre balanţa electronică din 
fundul sălii. Dacă Toni ar fi fost acolo, fără îndoială i-ar fi 
cerut un cec. Dar tânăra femeie nu era. 

Cu neplăcere, Michelle se urcă pe cântar, dar verdictul fu 
acelaşi din magazinul dietetic. Ea luase douăsprezece 
kilograme de la ultima cântărire, la clubul de tenis. 

Dar dacă părăseşte grupul, va reuşi ea să slăbească 
singură? 

— Luaţi capitolul întâi, zise Chris. Eu nu voi câştiga 
premiul Pulitzer cu această lucrare, dar citiţi cu atenţie ceea 
ce priveşte importanţa exerciţiilor fizice regulate pentru a 
combate stresul. Pe pagina a doua veţi găsi o listă cu 
diferite activităţi care pot fi binefăcătoare pentru corpul 
vostru: jogging, mersul pe jos, gimnastica aerobică, 
bicicletă înăuntru sau afară, dansul... 

„De cât timp nu dansase ea?” Vocea psihologului abia 
ajungea până la ea. Michelle retrăia seara petrecută cu Ted 
la Indiana Roof Baliroom. 

Aceasta era o sală superbă. Ea era în taiorul ei de mătase 
albastră şi-şi aminti cum se învârtea grațios în braţele lui 
Ted. Amândoi formau un cuplu potrivit care atrăgea 
privirile. 


Era inutil să-nchidă ochii. Nevoia de-a se simţi iar bine în 
pielea ei, nevoia de a-şi regăsi forma era mult mai 
importantă decât rana provocată de Chris amorului ei 
propriu. 

— De cum ajungeţi acasă, gândiţi-vă să fixaţi un mod de- 
a vă petrece timpul care să vă permită şi posibilitatea de-a 
face exerciţiul. Alegeţi ora ce vă convine cel mai bine în 
funcţie de gusturile dumneavoastră şi de organizare. Ceea 
ce trebuie este să aveţi o disciplină riguroasă zilnică, 
continuă psihologul. 

O femeie foarte slabă, cu faţa întinsă, care se numea 
Lisa, după ecuson, i se adresă: 

— Ce sporturi practicaţi, doctore? 

— Fac jogging în fiecare dimineaţă, în afară de iarnă. 
Când e prea rece, aleg bicicleta de apartament în salonul 
meu, fac haltere şi... 

Lisa făcu o mutră dezaprobatoare. 

— Ce zice soţia dumneavoastră că i-aţi transformat 
salonul în sală de gimnastică? 

Spre marea surpriză a Michellei, trăsăturile lui Chris îşi 
recăpătară expresia ţeapănă şi ochii lui cenușii se voalară. 
Margaret Darnell se grăbi să intervină cu o voce seacă: 

— Bine, e momentul să facem o pauză. Exista un 
distribuitor de băuturi. La acest etaj, veţi găsi o cişmea cu 
apă şi toalete. Faceţi cunoştinţă între voi şi reveniţi aici 
după zece minute. 

Oamenii se ridicară de pe scaune şi urmă o uşoară 
gălăgie. Dieteticiana puse mâna pe umărul lui Chris şi-l 
apăsă uşor. Psihologul o privi pe Margaret fără să spună un 


cuvânt, dar Michelle care-i observa, simţi că n-aveau nevoie 
să vorbească pentru a se-nţelege. 

Tânăra femeie se ridică în acelaşi timp cu Rosanne. 

— N-o să ne părăseşti, nu-i aşa? întrebă aceasta cu 
nelinişte. 

Michelle stătea ca pe ghimpi. Emoţiile de la începutul 
şedinţei îi făcuseră o foame grozavă. Ar da oricât pentru o 
pungă cu cartofi prăjiţi sau o îngheţată de ciocolată. 

— Îl cunoaşte-ţi pe doctorul Delmore? se trezi întrebând- 
O. 

— Da, soțul meu, Walter, şi cu mine îl cunoaştem de 
patru ani. Noi avem o întreprindere, Sistemul de securitate 
Spence. Este una din cele mai mari societăţi de vânzare şi 
de instalare de sisteme de alarmă din regiune, Noi trebuie 
să fim prudenţi în alegerea personalului. Chris este cel ce-i 
testează şi se întreţine cu toţi cei ce vor să lucreze la noi. 

— Trebuie să ies, interveni Michelle. Mor de foame, nu 
rezist dacă nu mănânc ceva. 

Rosanne se aplecă spre ea şi-i şopti la ureche: 

— Am eu ceva în sacoşa, pentru cazul în care... Îţi dau şi 
ţie dacă-mi promiţi să rămâi până la sfârşit, să-ţi iei 
instrucţiunile acasă şi să le citeşti, înainte de-a lua o 
hotărâre. Ce zici? 

Privirea Michellei se fixă involuntar pe sacoşa cu 
bandulieră a Rosannei. 

— Despre ce este vorba? 

— De un dulce. 

— Nu-i vreun substitut dietetic? 

Cele două femei schimbară un surâs complice şi Rosanne 


scutură din cap. 

— Nu, un dulce, adevărat, cu ciocolată cu alune, caramel. 
Ei, facem târgul? 

Michelle ezită, dar era incapabilă să reziste poftei de 
dulce. 

— Sunt de acord, voi rămâne până la sfârşit, voi lua cu 
mine broşura, dar mai mult nu mă angajez. 

O expresie satisfăcută se întipări pe faţa deschisă a 
Rosannei. O conduse pe Michelle spre culoar şi se opriră 
mai departe de locul de trecere. Rosanne cotrobăi în sacoşa 
ei şi scoase dulcele promis. 

Cu o mână aproape tremurândă Michelle desfăcu hârtia 
de ambalaj. Pofta îi devenise intolerabilă. În sfârşit, duse 
tableta de ciocolată la gură şi savoarea dulce îi invadă gura. 
Se strădui să n-o înghită cu lăcomie şi să aprecieze fiecare 
îmbucătură. 

— Vrei şi tu o bucată? întrebă ea din politeţe. 

— Nu, mersi, personal râvnesc mai curând la o ţigară. Nu 
sunt foarte hotărâtă să mă las de fumat. Din fericire am un 
truc la care nici Chris şi nici medicul meu nu se prind. 

Intrigată, Michelle o văzu pe Rosanne deschizându-şi 
sacul şi scoțând un pai lung. Apoi, făcu exagerat gesturile 
rituale ale fumătorului. Ea învârti paiul între degete, ducând 
un capăt între buze şi sprijinindu-se de perete, luă un aer 
misterios şi afectat, de parc-ar fi fost Marlene Dietrich şi 
inhală cu putere. 

Imitaţia era atât de perfectă, că Michelle începu să râdă. 
Silueta lui Chris se încadră pe neaşteptate în uşă şi aruncă 
o privire celor două femei. 


Michelle duse mâna la spate, dar nu destul de repede. 
Rosanne, ignorând prezenţa psihologului, apăsă pe capătul 
paiului ca pentru a face să-i cadă scrumul imaginar pe 
mochetă. 

— Am visat mereu să fac asta, dar de-adevăratelea, n-am 
avut niciodată curaj. 

Chris le aruncă o privire severă apoi dispăru în sala de 
conferinţe. 

— E un om de bine, dar are un defect: vrea să pară un 
tată exemplar în faţa pacienţilor. Chris ar trebui să se 
„descuie” din când în când, să danseze o farandolă cu 
abajurul pe cap, glumi Rosanne. 

— După părerea mea, nu ăsta îi e genul. 

Michelle se grăbi să înghită restul de ciocolată. Chris o va 
învinovăţi, probabil ăsta-i era şi scopul. 

— N-am văzut niciodată cum se dansează o farandolă cu 
abajurul pe cap, poate în proastele filme holywoodiene, 
adăugă ea. 

— Eu, da. Walt a făcut-o! A fost cea mai caraghioasă 
seară din viaţa mea. Soţul meu a sărit în piscina vilei şi apoi 
a urmat dansul. Soacra mea întotdeauna a spus că Walt are 
temperament de lider. Rosanne pufni în râs la această 
amintire. 

— Ce e aşa de surprinzător să te scalzi? 

— În ţinută de seară? 

Michelle râse în hohote şi trebui să-şi înăbuşe râsul cu o 
alună: am impresia că eşti într-o minunată complicitate cu 
soţul tău, zise ea. 

— Îi ador năzdrăvăniile şi tinereţea. 


Rosanne îşi reluă aerul serios şi mai trase o dată din pai. 

— E-adevărat că grafologia poate ajuta un cuplu să se 
potrivească? întrebă ea. 

— Da, există elemente care nu înşală şi care pot permite 
să se stabilească compatibilitatea sau incompatibilitatea 
între oameni. 

Michelle mototoli hârtia, gândind că i-ar face mare 
plăcere o altă tabletă de ciocolată. A ceastă conversaţie îi 
amintea de emisiunea de la televiziune. 

— Explică-mi cum, insistă Rosanne. 

— Ei bine, nu pot să prevăd dacă relaţiile vor fi durabile şi 
nici dacă cuplul va trăi fericit tot restul zilelor. Dar multe 
conflicte pot fi evitate dacă partenerii îşi cunosc trăsăturile 
de caracter. Grafologia permite determinarea diferenţelor 
sau asemănărilor celor două personalităţi. 

Tot vorbind, Michelle fixa sacoşa camaradei ei. Mai avea 
oare vreo ciocolată? 

— Cum se poate ajuta un cuplu? 

— Să luăm un exemplu. Dacă ştii că viitorul partener este 
susceptibil şi iute la mânie, vei acţiona în consecinţă şi vei 
depăşi problema. Cum spune proverbul, un om avertizat 
face cât doi. 

Rosanne o asculta cu o atenţie care o surprinse pe 
Michelle. 

— Crezi că într-o căsătorie, ca să fie reuşită, soţii trebuie 
să semene! 

— Idealul este ca ei să aibă puncte comune, evident, dar 
ca relaţia lor să fie interesantă şi bogată trebuie să existe şi 
diferenţe. Analiza scrisului permite să se stabilească dacă 


oamenii se completează sau nu. De ce atâta interes? 

— Profesorul nostru nu are un aer prea mulţumit, i-o tăie 
Rosanne. 

Aceasta îşi aranjă paiul şi Michelle observă că mai avea 
în mână hârtia de la ciocolată. Instinctiv, îşi trecu limba 
peste buze pentru a scoate orice urmă de ciocolată, dar era 
prea târziu. Chris o fixa sever ca pe un copil surprins de-a 
face o năzbăâtie. Ea îşi ridică bărbia cu dispreţ. Să nu cumva 
să încerce să joace rolul de tată cu ea. El le făcu semn cu 
mâna să-i urmeze în sală. Cele două femei observară că pe 
culoar nu mai era nimeni. Michelle făcu hârtia cocoloş şi-o 
aruncă în poşetă. Rosanne dispăruse deja înăuntru, dar 
Chris rămase sprijinit de pervaz şi Michelle înaintă către el. 
La câţiva centimetri de el, ea îi simţi loţiunea de ras care 
mirosea a proaspăt şi era plăcută. Apropierea de el o 
tulbura, era atât de seducător... 

Chris n-o lăsă să treacă, întinse braţul şi-i blocă drumul. 
Ea se opri, ridicându-şi spre el ochii ei mari albaştri, uimiţi. 

Privirea lui Chris întârzie, fără voia lui, pe buzele frumos 
desenate care exalau un miros parfumat de ciocolată. 

Panica puse stăpânire pe femeie. „Ce făcea oare? Nu era 
un bărbat însurat? O oprea ca s-o certe pentru lăcomia ei. 
Oh, şi-apoi să se ducă dracului! Ea va pune repede punctul 
pe i, fără întârziere”. 

— Abandonez acest curs, anunţă ea. 

— De ce? Din cauza emisiunii de la televiziune? 

Ochii lui cenuşii îşi pierduseră orice răceală. Ei o 
străpungeau cu putere de parcă voiau să-i citească 
gândurile. Era inutil să mintă şi ea aprobă printr-o mişcare a 


capului. 

Nicio speranţă nu era pierdută. Meritul ei era acela de-a fi 
sinceră. El o luă gentil de braţ şi închise uşa ca să nu fie 
auziţi de urechi indiscrete. 

Luată pe neaşteptate, Michelle se lăsă în voia lui. 

— Trebuie să vorbim, Michelle. Eşti o femeie deşteaptă. 
Tot mai avea mâna pe braţul ei, ceea ce o tulbura. 

— Ce-aştepţi de la mine? întrebă ea cu un ton iritat. 

— Dar tu ce-aştepţi de la acest curs? 

Lacrimi îi înceţoşară ochii. O cuprinse o vagă senzaţie de 
greață. N-ar fi trebuit să accepte oferta Rosannei. Acum era 
umilită de propria-i laşitate. 

Chris rămase liniştit, dar o încurajă cu privirea. 

— Vreau să-mi reiau controlul asupra vieţii mele. Vreau 
să mă simt bine în trupul meu şi capul meu. 

Atunci el zâmbi trist. 

— Şi de ce nu vrei să-ţi încerci şansa cu această grupă? 
De ce te declari învinsă dinainte? Eşti o luptătoare, 
Michelle, asta se vede. 

Mâna îi alunecă până la cotul ei într-un gest tandru şi 
totodată patern. 

— Vino joia viitoare, insistă el. Îţi vei atinge obiectivele 
dacă vei avea voinţă. Aici nu eşti singură, şi toate 
persoanele care se află aici trebuie să se ajute unele pe 
celelalte şi să se susţină. 

Michelle nu reuşea să-şi plece ochii. 

— De acord, murmură ea. 

Faţa lui Chris se lumină şi fără să adauge nimic, îi 
deschise uşa şi o lăsă să intre în sală. Michelle se grăbi spre 


locul ei. De fapt o cuprinsese invidia, gândindu-se la soţia 
lui Chris Delmore. 


Dragostea este ca o melodie duioasă dar perfidă. 
După ce veţi savura această „melodie”, 
vă veţi îmbogăţi amintirile plăcute citind publicaţiile 
colecţiilor „El şi Ea” şi „Romantic”. 


CAPITOLUL III 


A doua zi de dimineaţă, un soare strălucitor inunda 
bucătăria imaculată. Pe masă broşura era deschisă la 
pagina zece. Michelle se aşeză şi începu să citească. 

„De ce te supui la încercări inutile? Dacă păstrezi hrană 
nocivă sănătăţii, n-ai să te eliberezi niciodată de obiceiurile 
rele. Citeşte etichetele. Aruncă tot ce conţine zahăr, sirop 
de porumb sau grăsimi. Evită tentaţia”. 

Michelle se urcă pe taburet pentru a inspecta dulapul. O 
cutie de Choco Porto ateruă în coşul de gunoi. Alte pachete 
de fulgi de porumb avură aceeaşi soartă. Emily le alesese 
după publicitatea făcută la televizor şi nu erau decât zahăr, 
ciocolată, miere. 

Fetiţa va fi furioasă şi Michelle se aştepta la ce-i mai rău 
când ea se va întoarce de la şcoală. 

Cobori de pe taburet şi-şi continuă lectura. Cuvintele o 
loviră de moarte şi trebui să-şi părăsească bunele intenţii. 

„Pentru a slăbi, trebuie să consumi mai puţine calorii 
pentru ca corpul tău să nu ardă în fiecare zi. Trebuie să eviţi 
cu orice preţ prăjelile, dulciurile, prăjiturile, băuturile 
alcoolizate, cafeaua”. 

Această ultimă restricţie îi smulse un geamăt. De ce 
cafeaua? Răspunsul se găsea în paragraful următor: 
cafeaua era un stimulent de poftă de mâncare. 

Cafeaua făcea parte din viaţa Michellei din anii de la 
universitate. Şi pe urmă, cu anii, consumul ei a crescut 
mult. Cele patru ceşti pe care le bea pe zi aproape că nu-i 
ajungeau. Uneori, la sfârşitul zilei, era iritată, nervoasă. De 


acum înainte va trebui să se mulţumească cu decafeinizată. 

Cu inima strânsă aruncă la coş şi cutia cu cafea râşnită. 
Conţinutul dulapului următor era la fel de catastrofic. Luă 
două pachete de tartiha picantă şi le contemplă. Cum va 
putea să lucreze fără să-şi ciugulească floricelele? 

O poftă nebună de-a deschide una din cutii o apucă. ŞI 
apoi, cine va şti? 

Da, dar avea jurnalul ei, faimoasa fişă unde pusese data 
şi însemnase ce-a mâncat la micul dejun. Margaret o va 
reclama la şedinţa viitoare. Cum va putea Michelle să 
explice această criză de lăcomie? 

Întotdeauna i-a fost greu să-şi analizeze reacţiile. Cu un 
gest hotărât luă un sac de plastic şi aruncă pachetele 
înăuntru. Acest act o umplu de mândrie şi continuându-şi 
acţiunea, goli congelatorul de cutii întregi de îngheţată pe 
care i le dădu doamnei Henderson, mama Juliei. 

La 12 şi jumătate, totul era în ordine: modulurile erau 
aproape goale şi doi saci mari aşteptau în garaj să fie luaţi 
de gunoieri. 

Cum Emily lua prânzul la continuă, Michelle nu avea de 
ce să se teamă până la orele patru. Îşi pregăti o salată 
verde la care puse şi ton crud, în locul sosului obişnuit, ea 
făcu una din reţetele sugerate de Margaret. Aceasta consta 
din suc de roşii cu o felie de lămâie şi asezonat cu 
parmezan. Apoi îşi tăie o felie de pâine de regim şi se 
instală să mănânce. Deodată se gândi la Lisa. Aceasta 
tocmai primise un post mai bun şi mai bine plătit. 

Lisa nu avea poftă de mâncare şi problema ei era aceea 
de-a se îngrăşa. 


Ce prost era făcută viaţa! De ce Michelle nu-i putea da 
Lisei kilogramele de prisos? Ideea o făcu să râdă, şi deodată 
se simţi mai uşoară. 

Drama se produse a doua zi la micul dejun. 

— Nu mai e nimic de mâncare! strigă Emily. Tu vrei să 
ajung ca micul etiopian? 

Ideea o făcu pe Michelle să tresară, dar nu fu peste 
măsură de surprinsă; ea se explica prin intervenţiile 
învăţătoarei lui Emily care sensibiliza copiii la marile 
probleme mondiale. Emily avea pentru ea o mare admiraţie 
şi uneori provoca grave dispute între Michelle şi fetiţă. Când 
aceasta a venit acasă cu o pisicuţă, s-a apărat spunând: 
„Învăţătoarea mi l-a dăruit”. 

Michele a verificat şi aşa era, dar acest gen de iniţiativă 
din partea unei învăţătoare o deranja în mod deosebit. 

— Îți voi prepara o budincă din orez, îi spuse cu calm 
Michelle. Nu eşti adult, tu trebuie să te supui. Dar era mai 
uşor s-o spui şi greu s-o faci. Emily o fixa cu un aer 
acuzator. 

— Mi-ai mâncat Choco Pops, în timp ce eram la şcoală. 
Sunt sigură, mănânci tot ce vezi. 

Părerea pe care o avea copilul despre ea o făcu să 
scrâşnească din dinţi, dar se strădui să rămână calmă. 

— Nu le-am mâncat, le-am aruncat. 

Ochii copilului reflectau un amestec de perplexitate, de 
incredulitate şi de furie. 

— De ce? 

Picioruşele fetiţei începură să bată pe loc, şi faţa ei, de 
obicei atât de drăguță, cu un ten de porțelan, ochii ei mari 


negri şi gura ei de păpuşă, totul se transformă. Fetiţa îşi 
muşca buzele şi-şi tot dădea părul pe spate. 

„Doamne, fă să nu facă o criză acum. Autobuzul şcolar 
trebuie să vină într-un sfert de oră!” 

— De acum, ne vom hrăni corect, răspunse Michelle 
calm. Trebuie s-alegem ce e bun... 

— Atunci eu, eu vreau la mama şi la tata! Vreau să mor. 
Detest şcoala, detest această casă! Emily se lăsă pe jos şi 
începu să dea din mâini şi din picioare. 

O senzație de-acum familiară, de neputinţă, puse 
stăpânire pe Michelle. Prima reacţie fu aceea de a lua 
copilul şi a-i da câteva la fund, dar se stăpâni. Era o reacţie 
de mânie care n-ar fi servit la nimic. Se hotărî să n-o bage 
în seamă pe Emily şi începu să facă budinca, dar copilul 
urla din ce în ce mai tare. Se lungise cu faţa la pământ şi 
dădea cu pumnii în pardoseală. 

Michelle era cât pe ce să cedeze nervos. 

— Ajunge, Emily, scoală... Gata, m-am săturat! 

Turnă conţinutul oalei în boluri, apucă fetiţa şi o aşeză pe 
scaun. Emily nu mai ţipă, dar liniştea ce se lăsă era şi mai 
rea. 

Michelle se întoarse spre bufet să ia laptele. Bolul de 
faianţă explodă la picioarele sale şi un ciob ascuţit i se 
înfipse în piciorul drept. Străpunsă de durere, se întoarse 
spre Emily s-o pălmuiască. Dar copilul era deja în picioare şi 
alerga spre ieşire înainte ca ea s-o poată prinde. Un minut, 
rămase tremurând de mânie şi de nelinişte. Apoi se linişti. 
Emily plecase probabil la prietena ei Julie şi va merge la 
şcoală cu ea. Aplecându-şi capul tresări, văzând sângele 


care curgea din abundență. Luând un şervet de hârtie 
scoase încet ciobul intrat în carne şi tampona rana. 
Lacrimile îi acoperiră faţa. Îi era rău, îi era foame şi primul 
reflex fu acela de-a deschide frigiderul şi să caute unt de 
alune. Dar fusese şi el aruncat la gunoi. Atunci urcă scara 
şchiopătând pentru a-şi dezinfecta şi pansa piciorul. 

Când sună telefonul la prânz Michelle îşi mesteca tacticos 
salata verde. Vocea de la telefon era tânără, dar 
necunoscută. 

— Doamna Lennox? V-am văzut la televizor în emisiunea 
lui Kent Leaman. V-am găsit telefonul în anuarul profesiilor. 
Am nevoie de ajutorul dumneavoastră. Pot să vin să vă văd 
în această după-amiază? 

Această cerere suna ca un apel la ajutor, şi Michelle nu 
avu curaj s-o refuze, cu toate că rareori consulta acasă. 

— veniţi la orele paisprezece şi jumătate. Aveţi desigur 
adresa mea, sunt pe Broad Ripple. 

— Oh, mulţumesc, doamnă. Voi fi acolo. Aţi fost 
fantastică la televizor. Sunt fericită să vă revăd. 

— Mulţumesc. Cum vă numiţi? 

— Angela, dar toată lumea îmi zice Angie. 

— Şi numele de familie? 

După o scurtă pauză, fata răspunse: 

— Pierce. 

— Lasă-mă să te ghidez puţin, Angie, în caz că te vei 
rătăci. 

— Nu, nu pot. 

Avea o voce înfricoşată, ceea ce o intrigă pe Michelle. 

— Foarte bine, atunci te aştept în această după-amiază. 


La revedere. 

Angie Pierce fu punctuală. Michelle îi deschise. Pentru a-şi 
primi clienta îşi pusese compleul bej. 

Tânăra fată ar fi putut să fie vreo colegă de-a lui Debbie, 
dar în loc să poarte nişte jeans, era îmbrăcată într-un mod 
care o îmbătrânea. 

Puloverul său maro inform era puţin cam fix pe ea, fusta 
îi ajungea până la genunchi, iar în picioare avea nişte 
pantofi vechi. În ciuda ţinutei sole, Angie avea farmec. Părul 
negru lung, îl avea strâns în coadă de cal şi faţa îi era 
luminată de nişte ochi mari bruni. 

De fapt doar hainele o deosebeau de Debbie. Degaja însă 
maturitate, chiar şi o anume asprime ca şi cum existenţa ar 
fi îmbătrânit-o prematur. 

Fata era nervoasă şi aruncă o privire de jur-împrejur. 
Michelle întoarse capul şi zări o siluetă aşteptând în maşina 
parcată pe cealaltă parte a străzii. 

— Te însoţeşte cineva? Prietenul tău poate să intre. Angie 
avu parcă o expresie de teamă. 

— Nu, nu, nu este nevoie. Patronul meu., preferă să m- 
aştepte afară. 

— Cum doreşti... Intră. 

— Mulţumesc. 

Urmând-o pe Michelle în salon, fata nu înceta să 
examineze locul. 

Michelle se întrebă dacă-i va face vreo con fidenţă şi 
hotărî să nu intre în birou. 

— Să ne-aşezăm aici, sugeră ea. 

În loc să se aşeze, fata privi încăperea. O pendulă veche 


împodobea un perete. Două mese de stejar, pe care erau 
două lămpi retro, flancau canapeaua rustică. Un covor în 
culori vii încălzea atmosfera. 

Michelle se aşeză la un capăt al canapelei, tot observând- 
o pe fată. 

— Ai venit pentru o analiză grafologică? 

Angie scoase din poşeta veche de piele un plic. Scoase 
încet hârtia din el. 

— Da, dar nu e scrisul meu. Vreau să m-ajutaţi să-mi 
găsesc mama. 

Speranţa îi lumina faţa şi o întinerea. Michelle îşi drese 
vocea. 

— Aşază-te şi explică-mi. 

Adolescenta ezită, se aşeză într-un fotoliu şi mângâie 
uşor tapiţeria. Michelle avu grijă să n-arate nicio surpriză în 
faţa acestui comportament straniu. 

Angie îi întinse o scrisoare pe hârtie îngălbenită şi cu o 
cerneală ştearsă. Sus în stânga era scris, „ianuarie” fără a 
indica şi anul. Michelle citi textul cu stupefacţie. 

lată copilul meu, este tot ce am pe lume. Se numeşte 
Angela. Fii bun cu ea, adopt-o şi găseşte-i pe cineva care s- 
o iubească şi să aibă grijă de ea. Oricine ai fi, dac-ai găsit-o 
înseamnă că lucrezi în acest imobil, deci ai bani. Eu nu am. 
Cu mine Angela nu are viitor, oferă-i unul, nu are decât cinci 
săptămâni. 

Când va avea vârsta să poată citi şi să pună întrebări dă-i 
această scrisoare şi, medalionul. 

Spune-i că mama ei o iubea şi n-ar fi vrut s-o 
abandoneze. Dar am făcut-o pentru binele ei. Şi mai ales, 


nu uita! O iubesc din tot sufletul”. 

Emoţionată, Michelle ridică capul. Angela luă lănţişorul pe 
care-l avea în jurul gâtului şi cu mâna tremurândă apucă 
medalionul şi-l deschise. Michelle se ridică şi se apropie 
pentru a contempla clişeul decupat oval. 

— Acesta era în coşul în care eram, cu scrisoarea, 
murmură Angie. Asta mi-a povestit asistenta socială când 
aveam opt ani. Atunci poliţia a făcut totul pentru a o găsi. 
Jurnalul din Indianapolis i-a publicat fotografia cu povestea 
bebeluşului abandonat şi scrisoarea. Dar nimeni n-a 
reacţionat. 

Michelle studie fotografia. Erau aceleaşi trăsături, aceeaşi 
formă a feţei, aceiaşi ochi cu o stranie expresie tristă. 

— Unde te-au găsit? o întrebă ea. 

— În Mansur Building, pe strada Ohio, răspunse Angie cu 
voce stinsă. 

Acesta era un imobil ocupat în principal de cabinete 
medicale, dar a fost demolat acum mai mulţi ani. 

— În coş era un biberon, lenjerie, iar eu aveam o salopetă 
curată. După asistenta socială eram un copil sănătos. Un fel 
de mândrie i se desprindea din voce. Ţinea s-o apere pe 
această mamă pe care n-o cunoscuse. Michelle fu profund 
emoţionată de acest lucru. 

— Câţi ani ai? 

Angie ezită, dar fu imediat pe poziţie. 

— Optsprezece ani. 

Michelle nu fu convinsă de răspunsul ei. Dacă unele din 
atitudinile ei erau cele ale unui adult, altele erau ale 
copilăriei. 


— Ai fost adoptată? 

Angie întoarse capul. 

— Nu, ar fi trebuit acordul scris al mamei. Autorităţile m- 
au plasat într-un Cămin, apoi în familii. De altfel, chiar dacă 
lucrul ăsta ar fi fost posibil, nimeni nu m-ar fi adoptat. 

— De ce? 

— Sunt foarte urâtă. 

— Angie, dar nu e adevărat. Ai o faţă drăguță. Cine te-a 
adus la mine? 

Fata îşi muşcă buzele şi-şi răsuci coada de cal înainte de- 
a răspunde. 

— Patronul meu spune că sunt nebună şi că n-o s-o pot 
găsi pe mama cu ajutorul acestei scrisori. Dar ai spus la 
televizor că meseria de grafolog seamănă cu cea a unui 
detectiv. Poate descoperi de unde vine scrisoarea. Aş putea 
merge în căutarea ei. Dar îmi trebuie un indiciu, orice care 
să-mi permită s-o caut. 

Era o astfel de rugăminte în ochii ei căprui încât lui 
Michelle i se gâtui vocea. 

— M-ai înţeles greşit. Vorbeam de munca detectivului, 
pentru că metodele se aseamănă. Eu observ trăsăturile 
caracteristice ale scrisului, compar literele, din ele scot 
informaţii despre personalitate, dar nu pot găsi o persoană 
dispărută. Fata se cufundă în fotoliu şi privirea i se înceţoşă. 
Lăsă capul în jos. 

— Sunt dezolată de-a te fi indus în eroare, adăugă încet 
Michelle. 

Angie se ridică şi ca un automat întinse mâna ca să-şi ia 
înapoi preţioasa scrisoare. Părea atât de decepţionată, atât 


de disperată, că Michelle nu vru s-o lase să plece aşa. Cum 
ar fi putut s-o ajute? îi veni o idee. 

— Nu pot s-o regăsesc pe mama ta, dar pot să-ţi dau 
unele informaţii. 

— Care? întrebă fata cu neîncredere. 

— N-ai vrea s-o cunoşti puţin pe mama ta, să ştii în ce 
stare de spirit era când a scris aceste vorbe? La prima 
vedere avea multe calităţi. Oh, nu-ţi voi face o analiză pe 
loc. Trebuie procedat în etape, prin comparaţie. 

Pendula bătu de trei ori şi Angie aruncă o privire 
înnebunită spre maşină. 

— Aşază-te şi scrie câteva rânduri, continuă Michelle. 

— De ce să fac asta? 

— Descoperind personalitatea mamei tale pot să te ajut 
să înţelegi de ce-a trebuit să acţioneze astfel cu tine, dar la 
fel de important este să-ţi cunosc forţele şi slăbiciunile. 
Asta te va ajuta să-ţi coordonezi mai bine viaţa. 

— Nu sunt sigură că am atâţia bani. 

Michelle spuse o sumă cu mult inferioară tarifelor pe care 
le practica de obicei. 

— Îţi voi trimite cele două rapoarte la adresă ta. 

— Nu. 

În faţa expresiei uimite a grafoloagei, Angie se grăbi să 
adauge: 

— Prefer să vin personal. Patronii mei sunt deseori 
absenţi şi eu trebuie să rămân pentru... a păzi casă, ca să 
fac menaj. Voi trece când voi putea, înainte vă voi telefona. 

Vorbele ei nu prea aveau sens şi încă o dată, Michelle 
simţi că fata avea necazuri şi că minţea. 


De fapt, ea doar îi ascundea o parte din adevăr, şi era 
clar că asta o costa. 

— Ce vreţi să scriu? 

Michelle se îndreptă spre micul birou de stejar, instală un 
scaun şi dintr-un sertar scoase un stilou şi o coală albă de 
hârtie. 

— Aşază-te şi scrie ce ţi-ar plăcea să-i scrii mamei tale 
dac-ai avea adresa ei. Vorbeşte-i, Angie! 

Adolescenta se instală. O clipă ezită, îşi muşcă buzele ca 
şi cum nu ştia cum să-nceapă. Apoi stiloul începu să alerge 
pe hârtie. 

Grafoloaga o observă în timp ce scria. Dispăruse orice 
urmă de nelinişte, era concentrată pe hârtie. 

Michelle dispăru discret în bucătărie ca să n-o deranjeze. 
Din când în când privea spre birou. Când Angie puse stiloul 
jos, ea-i veni în întâmpinare. 

— Vreţi un aconto? întrebă Angie, cu mâna pe poşetă. 

— Nu, am încredere în tine. 

Pentru o clipă Michelle crezu că vede o lacrimă alunecând 
pe obrazul fetei. Dar aceasta se întoarse repede şi se uită 
fix spre fereastră, cu tâlc. 

Michelle îi urmări privirea. 

O femeie într-un impermeabil, cu capul acoperit cu un 
fular, cu faţa ascunsă de nişte ochelari mari de soare, bătea 
trotuarul în faţa maşinii. Necunoscuta părea nerăbdătoare. 
De ce nu venea să sune la uşa ei şi s-o caute pe fată? 

— Voi termina cele două rapoarte într-o săptămână, zise 
Michelle. 

— Vă voi suna, acum trebuie să plec. 


Angie era deja la uşă şi alerga spre maşină. Ea deschise 
portiera din spate şi urcă imediat. Femeia se aşezase la 
volan văzând-o ieşind şi demară în trombă. 

Michelle merse să ia scrisoarea de pe biroul ei. Rândurile 
se aplecau uşor în jos, ceea ce nu însemna cine ştie ce. Fata 
era deprimată. Textul, în schimb, era uimitor şi emoţionant, 
ca cel al mamei sale. 

„Frica este un loc solitar şi deşert, unde un mic nu poate 
trăi. Totul aici moare, speranţa, bucuria, iubirea. Nu există 
nici tandreţe, nici mângăâieri, nici sărutări, nici vizite, nici 
prieteni. În această după-amiază, un măcăleandru a venit la 
geamul meu şi m-a lăsat să-i vorbesc; i-am cerut să te 
caute şi să te-aducă aici. Astfel, vei putea să mă iei cu tine, 
şi nu-mi va mai fi niciodată frică şi nu voi mai fi niciodată 
singură. El a zburat şi n-a mai venit niciodată. Dacă vezi 
pasărea, urmeaz-o, te aştept la fereastră. Vino până nu e 
prea târziu. Fiica ta care te iubeşte, Angie”. 

Michelle se aşeză într-un fotoliu şi reciti cuvintele de mai 
multe ori. Oare şi lui Emily îi lipsea atât de mult Lorella? 
Fata avea, fără îndoială, nevoie de mângâieri, de gesturi 
tandre. Dar ea se simţea stângace şi nu-i era la îndemână 
copilul. Rareori, Michelle o lua în braţe sau pe genunchi. 
Expresia îndepărtată şi tristă a lui Angie, i-a adus-o crud în 
faţă pe Emily. De afară se auzi autobuzul şcolar. Câteva 
minute mai târziu, uşa se deschise fără zgomot. Michelle îi 
ieşi în întâmpinare, şi Emily împietri văzându-i piciorul 
pansat. 

— Draga mea, vino să stăm puţin de vorbă, spuse amabil 
Michelle. 


Fetiţa îşi răsuci cureaua de la blugi fără să se mişte. 

— Ţi-e rău? Te doare? întrebă ea încet. 

— Nu, nu mai mult acum. Am vorbit cu mama lui Julie, 
mi-a spus că ţi-a împrumutat bani ca să-ţi plăteşti cantina. 

— Da, tot ea mi-a dat şi micul dejun. 

— E foarte drăguță şi ce ai mâncat? 

— Choco Pops. 

Michelle îşi reţinu oftatul. 

— Ce-ai făcut azi la şcoală? 

— Mae m-a înghiontit, e răutăcioasă cu mine. M-a tratat 
de imbecilă şi toţi ceilalţi au râs. Asta pentru că nu reuşesc 
să citesc cu voce tare. Nimeni nu mă iubeşte. Buza de jos îi 
tremura ca şi cum se lupta să nu plângă. 

— Eu, eu te iubesc. 

Michelle întinse braţele: 

— Vino lângă mine, pe canapea. 

Emily se supuse, dar fără să-şi schimbe expresia feţei. 

— Vrei să mă baţi? 

— Ei nu, haide. 

— De ce mi-ai aruncat Choco Pops? 

— Îți aminteşti că luni şi joi seara, săptămâna trecută, ai 
stat cu Debbie? 

Copilul dădu din cap. 

— Am fost la un curs care să m-ajute să slăbesc. Am pus 
pe mine douăsprezece kilograme, de când... Dar se opri. 
Nici ea, nici copilul nu evocaseră vreodată accidentul tragic 
în care Ray şi Lorella îşi găsiseră moartea. Era un subiect 
interzis şi Michelle se întrebă dacă nu cumva şi aceasta era 
o eroare... M-am hotărât că va trebui să ne formăm nişte 


obiceiuri alimentare bune. Nu e bine să mâncăm prea multe 
dulciuri. 

Emily făcu o mutră neconvingătoare. Era tot în picioare în 
faţa canapelei, dar nu se aşeza. 

— De obicei tu lucrezi când vin eu de la şcoală, observă 
ea. 

— Eu te-aşteptam. 

Încet, Michelle luă copilul de talie. Acesta nu se depărtă. 
Era o primă victorie. 

— Vino pe genunchii mei. Spre marea ei surpriză, copilul 
veni şi se lipi de ea şi Michelle o legănă tandru aşa cum 
văzuse că face Emily cu păpuşile ei. La început fu stângace 
dar în curând gesturile i se părură naturale. Uită de lucrarea 
care o aştepta, era atentă numai la micul corp care-i 
tremura în braţe. 

— Nu am vrut să-ţi fac rău, scuză-mă, murmură fetiţa 
printre lacrimi. 

— Nu e grav, draga mea. 

— De ce-au plecat tata şi mama? 

Era întrebarea de care Michelle se temea de săptămâni. 

— Tatăl tău şi mama ta mergeau la un dineu la domnul 
Swen, - şi la întoarcere, un om a intrat în maşina lor. Băuse 
mult şi n-a putut să-i evite. 

Michelle o strânse în braţe şi continuă s-o mângâie. Emily 
se smiorcăi de câteva ori şi se linişti. 

— Te iubesc, Emily, îi şopti Michelle. 

Copilul îşi înlănţui braţele în jurul gâtului şi pe Michelle o 
cuprinse o senzaţie de bucurie şi de speranţă. Era o 
senzaţie minunată. Acum începu să spere că într-o zi va 


reuşi să joace rolul de mamă. 

Era o problemă de ucenicie, de răbdare şi mai ales de 
dragoste. Faţa tristă a lui Angie îi reveni în faţa ochilor, dar 
goni repede imaginea. 

Pentru moment voia să se dedice numai lui Emily, fiicei 
sale. 


CAPITOLUL IV 


În prima zi de luni din octombrie, o camionetă se opri în 
faţa casei lui Michelle, La ora zece şi jumătate, bicicleta de 
apartament pe care ea tocmai o alesese trona într-un colţ 
din biroul ei. 

Abia plecase furnizorul că ea îi şi aranjase şaua şi pedala. 

Zece minute mai târziu o dureau pulpele picioarelor şi se 
opri. Inima îi bătea cu putere şi era la capătul puterilor. 

Îşi notă scorul în fişă, hotărâtă să exerseze în fiecare zi 
zece minute fără vineri. Apoi va trece la cincisprezece timp 
de o săptămână, apoi la douăzeci. În puţin timp va ajunge 
să pedaleze o jumătate de oră. 

Această şedinţă avu un rezultat la care nu se aştepta; la 
dejun nu-i mai fu foame ca de obicei. Fu surprinsă, căci 
credea că oboseala fizică îi va face poftă de mâncare şi nu 
invers 

Mesteca încet un măr, aplicând sfaturile Margaretei 
Darnell, când sună telefonul. Ridică receptorul şi recunoscu 
vocea doamnei Henderson. 

— Am văzut o camionetă, aţi primit bicicleta? întrebă 
mama Juliei. 

— Da, chiar am şi încercat-o, e obositor, dar face bine. 

— Pot să vin s-o văd? 

— Desigur, şi acum dacă vreţi. Puteţi chiar să vă 
antrenați. 

Puțin timp după aceea, doamna Henderson intră în 
bucătărie. 

— Soţul meu mi-a propus să cumpărăm şi noi una, îi 


explică ea lui Michelle. Trebuie să-ţi spun că iarna, devenim 
destul de statici. Presupun că doar aşa va sta acasă să 
privească la televizor meciurile de base-ball. Este un 
excelent paznic al golurilor... de salon. Ea izbucni în râs şi-şi 
înfundă cascheta de base-ball pe buclele ei negre. 

— Veniţi s-o încercaţi, îi sugeră Michelle. 

O conduse în birou şi doamna se instală pe bicicletă. Tot 
pedalând, mama Juliei se lansă în poveşti însufleţite despre 
cursele cicliste la care asistase cu familia. 

— Pf, e uşor, comentă ea pedalând. 

Michelle îşi reţinu un surâs şi merse să se cufunde în 
lucrul ei. 

Încet, încet, debitul verbal al doamnei Henderson se 
micşoră şi respiraţia ei deveni mai grăbită. Michelle îi 
aruncă o privire pe furiş. Doamna Henderson încetini, dar, 
cu sprâncenele încruntate, continua chiar şi acum când era 
vizibil obosită. 

— Pârghia din faţă serveşte la reglarea rezistenţei, 
explică Michelle. 

Doamna Henderson manipulă levierul şi faţa i se lumină. 
Vederea acestei mici siluete, în această postură, era atât de 
ciudată încât Michelle abia se abţinu să nu izbucnească în 
râs. 

La capătul câtorva minute, doamna cobori uşor de pe 
aparat, se lăsă pe jos cu genunchii sub bărbie. Picături de 
sudoare îi străluceau pe frunte. 

— Bine că mi-ai explicat sistemul de reglare, am obosit 
atât de tare încât am crezut că sunt însărcinată. 

După plecarea vecinei, Michelle îşi luă portofelul şi 


verifică dacă are destui bani ca s-o plătească pe Debbie. 
Cum era ziua de curs, fata venea să stea cu Emily. Dar, spre 
groaza ei, observă că nu avea aproape deloc bani lichizi. 

— O jumătate de oră de mers pe jos zilnic este un 
excelent sport, spusese Chris la ultima şedinţă. 

Michelle ezită, privi pe fereastră. Era o zi frumoasă, 
însorită şi briza lui octombrie era călduţă şi parfumată. 

Contrar obiceiului ei, se hotărî să-şi lase munca şi să 
meargă pe jos la bancă. 

Închise casa şi porni, savurând fâsâitul frunzelor moarte, 
adierea vântului pe faţa ei şi culorile de toamnă din grădini. 

Niciodată nu s-ar fi gândit că această plimbare 
neprevăzută ar fi putut s-o coste viaţa. 

— Bună ziua, domnule Huess. 

Farmacistul stătea la coadă cu ea în faţa ghişeului. 

— Bună ziua, doamnă Lennox, cum vă simţiţi, şi Emily? 

Bud Huess era un bărbat scund, blând. Văzuse multă 
lume, clientela lui, şi-şi amintea faţa şi numele fiecăruia. 

Anul trecut, Michelle a cumpărat frecvent de la el 
antibiotice pentru Emily. Fetiţa făcuse otită după otită. Spre 
deosebire de cea mai mare parte a colegilor săi, Bud Huess 
avea mereu timp să explice cum să se ia medicamentele şi 
cum să se urmeze tratamentul. 

— Emily e sănătoasă, deocamdată. Şi familia 
dumneavoastră? 

— Fiul meu s-a hotărât să urmeze studii de farmacie. Va 
trebui să-şi găsească o muncă pentru la vară ca să-şi poată 
plăti o parte din cheltuieli, răspunse Bud cu mândrie. 

Farmacistul se apropie de ghişeu şi-i întinse casierului 


cecul. În această clipă, o voce masculină, curios răguşită, îi 
avertiză: 

— Nimeni să nu mişte! Aduceţi directorul, şi nu vă 
atingeţi de sistemul de alarmă, altfel trag! 

Clienţii băncii se întoarseră spre uşă şi contemplau 
îngroziţi straniile apariţii. 

Cel care le poruncise purta o mască de Mickey Mouse cu 
urechi mari de plastic negru şi nasul roşu. Tovarăşul lui 
avea o mască de Donald Duck, amândoi erau în blugi şi 
vestă de piele. 

Spectacolul ar fi fost hazliu dacă n-ar fi fost un automat 
mare negru îndreptat spre ei. 

Un bărbat, la cincizeci de cm, în costum gri înainta încet 
spre ei. 

— Eu sunt directorul, spuse el cu o voce încordată. Să nu 
faceţi rău nimănui. 

— Nu mai înaintați, rămâneţi acolo unde sunteţi, replică 
Mickey Mouse. Toată lumea, în afară de casier, cu faţa la 
pământ. 

Michelle privi în jurul ei, inima îi bătea. Unii dintre clienţi 
se lungiseră deja. Ea era mai mult indignată decât speriată. 
Dar când întâlni privirea rece şi dură a lui Mickey Mouse, un 
frison o trecu, şi se văzu obligată să se lungească. 

Singur, Bud Huess rămăsese în picioare, cu cecul şi foaia 
de vărsământ în mână. 

Mickey Mouse se apropie de casă în timp ce Donald Duck 
aţintea cu arma corpurile lungite pe jos. Mickey îi aruncă o 
privire amenințătoare lui Bud care se dădea înapoi. 

— Scoate repede banii lichizi! ordonă el. 


Casierul se execută cu mâna tremurândă, începu să 
treacă teancurile de bancnote prin ghişeu. 

Michelle riscă o privire spre pendulă. Nu trecuse decât un 
minut, un minut care i se păruse o eternitate. Automatul 
negru viza tâmpla albită a directorului. 

Cu un gest îndemânatic, Mickey Mouse deschise 
fermoarul de la vesta lui. În căptuşeală avea cusute un rând 
de buzunare. Cu mâna stângă îndesă în buzunare 
teancurile, unul după altul. Ai fi zis că s-a antrenat pentru 
asta până ce mecanismul devenise perfect. 

Deodată, Michelle auzi un zgomot de paşi. 

Cineva alerga spre ieşire. Mickey deschise focul. 

Instinctiv, Michelle se întoarse; Bud Huess zăcea la un 
metru de uşă. 

— Mai sunt eroi în sală? întrebă Mickey Mouse. 

— Să ieşim repede de aici, interveni Donald Duck. Vocea 
îi era ascuţită şi mai puţin sigură pe ea. Minute în şir, 
interminabile, Mickey îşi termină treaba cu calm. Banca era 
incredibil de liniştită, să-ţi vină să crezi că toţi îşi ţineau 
până şi răsuflarea. 

Lui Michelle i se făcu frig pe dalele de marmură, avea 
crampe, dar nu se mişca. 

În sfârşit, vesta era plină să plesnească şi Mickey Mouse 
merse spre uşă. 

— Primul care trece pragul mai devreme de două minute 
este un om mort. 

Începu apoi s-alerge, Donald Duck după el. Huruitul unei 
motociclete fu semnalul eliberării lor. Directorul se grăbi la 
telefon să cheme poliţia şi o ambulanţă. 


Michelle se ridică cu greu şi se apropie de Bud care zăcea 
alături şi încerca să se ridice. Ea-l ajută să se aşeze. O pată 
de sânge pe umăr indica traiectoria glontelui. 

— N-am fost destul de rapid, murmură el. Asta din cauza 
pantofilor. 

Respira greu şi fruntea îi era acoperită de broboane de 
transpiraţie. Michelle îngenunche pentru a-l susţine de 
braţul sănătos. Peste puţin timp se auziră sirenele. Uşa de 
sticlă se deschise brusc şi un grup de poliţişti invadă banca. 

— Oamenii de pe ambulanţă se vor ocupa de el, îi spuse 
Michellei un inspector. Dar nu plecaţi, aş vrea să vă 
interoghez. 

Doi bărbaţi în halate albe aduseră o brancardă şi 
polițistul o ajută pe Michelle să se ridice. Apoi scoase un 
carneţel din buzunar. 

Un infirmier îl examină pe Bud şi îi zâmbi: 

— Două zile de vacanţă, şi nu va rămâne nimic. Cât să se 
extragă glontele, un mic pansament şi gata. 

Michelle îl privi pe farmacist pe brancardă. Deodată fu 
cuprinsă de o slăbiciune. 

— Îl cunoaşteţi? întrebă inspectorul. 

— Da. 

Ea îi dădu poliţistului numele şi adresa de la farmacia 
unde lucra Bud. 

— Şi dumneavoastră, unde locuiţi? 

Ea se prezentă, dădu datele şi-l observă pe inspector 
care-şi nota totul cu calm şi eficacitate. 

De câte ori asistase oare la astfel de scene? Dar nu părea 
insensibil, privirea-i era înţelegătoare şi tonul curtenitor. 


Trebui să-i descrie pe cei doi înarmaţi cât mai precis 
posibil. Spre norocul ei, Michelle era o bună observatoare şi 
fu capabilă să le dea cu aproximaţie talia şi culoarea ochilor 
lui Mickey Mouse. 

Mai multe maşini de poliţie erau acum parcate în faţa 
băncii. Un cordon îi împiedica pe cei curioşi să pătrundă în 
clădire şi pe martori să iasă. 

— Unde-l duc pe domnul Huess? întrebă ea. 

— La spitalul metodist. Poftiţi cartea mea de vizită, în 
cazul în care vă mai amintiţi şi alte detalii. Vă mulţumesc 
pentru cooperare. Sunteţi în stare să ajungeţi acasă 
singură? 

— Da, mulţumesc. Credeţi că-i veţi prinde? 

Inspectorul zâmbi trist. 

— În orice caz, cu siguranţă sunt aceiaşi indivizi care au 
jefuit o altă bancă în luna iunie. Acelaşi scenariu, aceeaşi 
metodă. Sunteţi prima persoană care ne furnizează câteva 
informaţii asupra lui Mickey Mouse. Dacă vă mai amintiţi 
câte ceva, nu ezitaţi, sunaţi-ne. 

— AŞ fi fericită să vă fiu utilă. 

— Oamenii noştri vă vor lăsa să ieşiţi. La revedere, 
doamnă. 

Polițistul se îndreptă spre directorul băncii şi Michelle ieşi 
pe uşă. 

Odată ajunsă pe trotuar, ea se opri, surprinsă. O unitate 
mobilă de televiziune era garată pe şosea şi un cameraman 
îndrepta obiectivul camerei sale spre ea. Abia atunci simţi 
şocul. O senzaţie de ameţeală o făcu să se clatine. 

Îi trebuia o ceaşcă de cafea. Se simţea incapabilă să 


meargă până acasă, dar n-avea bani pentru un taxi şi nici 
pentru Debbie. Foarte probabil ca Debbie s-o crediteze 
douăzeci şi patru de ore. Oprindu-se puţin pe câte o bancă, 
cu scurte opriri, de bine, de rău ajunse acasă. 

Când ajunse în sala de curs, Rosanne o aştepta cu 
nerăbdare. 

— Tu eşti cea pe care am văzut-o la emisiunea de 
informaţii de la ora şase? 

Michelle aprobă în linişte. N-avea chef să vorbească 
despre Jaf. Nu emoţiile o împiedicau ci, mai ales, se 
neliniştea pentru Bud Huess. Nu cumva  infirmierii 
minimalizaseră gravitatea rănii lui pentru a-l linişti? 

— Şi bietul om asupra căruia au tras, crezi că se va face 
bine? insistă Rosanne. 

— Eu am sunat la spital şi erau tare rezervaţi. Patronul 
farmaciei nu ştie mai multe. Liniştea este cea care mă 
sperie. Înţelegi, îl cunosc pe Bud şi tare aş dori să am veşti 
de la el. 

Rosanne clătină din cap. 

— Chris are o dimineaţă pe săptămână de consultaţii în 
acest spital. El se poate interesa. 

— Nu vreau să-l deranjez cu aşa ceva, protestă Michelle. 

— De ce nu? Asta-i munca lui, să-i ajute pe ceilalţi. 

— Se poate, dar eu nu-i voi cere niciodată vreun serviciu. 
Pentru a curma discuţia, Micheile îşi scoase textul de la curs 
şi îl citi. Dar nu fu suficient pentru a-şi descuraja vecina. 

— Tot eşti supărată pe el, nu-i aşa? Dar Chris nu era 
decât un invitat, ca şi tine. Wegner era cel ce întreba, 
singurul reproş pe care i-l poţi face lui Chris este acela că a 


fost sincer, dar aşa este el întotdeauna. 

Curiozitatea Michellei fu mai puternică. 

— Îl cunoşti aşa de bine? 

— Lucrează pentru soţul meu de patru ani. 

Walt şi cu mine, l-am invitat deseori la noi la cină, cu 
soţia lui, Marena. Şi noi am fost de multe ori la ei acasă. 

— Ce fel de om este soţia lui? 

Întrebarea îi scăpase. Michelle îşi interzisese să se 
gândească la Chris, totuşi el o hărţuia zi şi noapte. Rosanne 
îşi plecă pleoapele şi tăcu. 

— Marena? 

Ea se aplecă spre Michelle pentru ca nimeni să n-o audă. 

— Îți mai aminteşti de accidentul de avion între Los 
Angeles şi San Francisco, care a avut loc iarna trecută? 

— Da, vag. 

— Marena Delmore era la bord. Se întorcea de la o 
întâlnire de la sediul firmei pentru care lucra, şi se hotărâse 
să-i facă o vizită surorii ei la San Francisco. Biata Marena, 
bietul Chris! Formau un cuplu perfect, unit. Rosanne fixă 
masa şi adăugă cu voce joasă: Marena era însărcinată în 
şase luni; Chris a suportat foarte greu pierderea ei, îşi dorea 
atât de mult să fie tată... 

Michelle nu răspunse nimic. Ultimele ei resentimente 
pentru psiholog se şterseră. 

El care era mereu gata să asculte nenorocirile altuia, oare 
cine l-a consolat şi susţinut în această groaznică încercare? 

Acum avea explicaţia schimbărilor lui de expresie, a 
umbrei ce-i înceţoşa privirea, a măştii pe care o afişa. 

Chris intră cu Margaret şi veni să se aşeze în capul mesei. 


Fără să vrea, Michelle aruncă o privire spre mâna cu 
verighetă. Spontan, ridică capul şi-i surâse. 

Faţa psihologului se lumină şi-i zâmbi. 

— S-au cântărit toţi? întrebă dieteticiana. 

Persoanele prezente aprobară. Michelle descoperi că n-a 
slăbit decât o jumătate de kilogram. Nu era extraordinar, 
dar măcar nu s-a mai îngrăşat. 

— Cine vrea să-mi spună pentru ce vă cerem să notaţi 
zilnic ce consumaţi şi ce exerciţii faceţi? 

— Ca să fim conştienţi de actele noastre, de motivaţia lor 
şi să fim în stare de-a analiza cauzele profunde ale 
obiceiurilor noastre rele, răspunse Rosanne. 

— Bine, văd c-aţi citit cartea, o felicită Margaret. 

Chris surâse şi Michelle observă, cu puţină ciudă, că 
toate femeile din asistenţă păreau subjugate. 

— Când intervine tentaţia de-a înghiţi o substanţă inutilă? 
Cine poate să-şi expună cazul? 

O tânără mamă, Sharon, relată că soţul e era 
reprezentant comercial şi lipsea toată săptămâna. Ea 
rămânea acasă cu trei copii mici şi se consola cu ciocolată 
de fiecare dată când unul din ei făcea vreo prostie sau n-o 
asculta. Ea avea impresia că nu ştie să-i crească şi-i lipsea 
contactul cu adulţii. 

Apoi fu rândul lui Bart să povestească că el bea whisky 
pe ascuns, mai ales când socrii lui fac aluzii neplăcute la 
statutul lui de şomer. Căuta de lucru de şase luni şi 
continua fără întrerupere să caute. Din fericire, soţia lui 
avea o slujbă şi asigura întreţinerea familiei, dar orgoliul lui 
masculin suferea de această dependenţă. Unul după altul, 


zidurile cădeau, şi fiecare persoană îşi împărtăşea 
frustrarea, plictisul, mânia; rănile de amor propriu care 
duceau la refugiul în alcool, crizele de lăcomie sau din 
contră lipsa poftei de mâncare, insomniile. 

Se stabilea între ei o legătură, o înţelegere şi o simpatie 
reciprocă, care-i ajuta să se aplece unul asupra celuilalt, să- 
şi încredinţeze problemele. 

Erau adunaţi din aceeaşi cauză, în acelaşi scop: să reia 
controlul asupra vieţii lor. 

Chris se sculă şi îşi sprijini cele două mâini puternice pe 
dosarul de plastic. Puloverul lui gri era de aceeaşi nuanţă cu 
ochii. 

— Pentru şedinţa de astă-seară, veţi citi capitolul cu 
privire la introspecţie. Amintiţi-vă că trebuie să fiţi în stare 
să vă analizaţi atitudinile, este indispensabil pentru a vă 
corecta purtările negative. Cine poate spune ce îndeamnă a 
reacţiona negativ? 

Sharon luă cuvântul prima. 

— Am tendinţa să mă-nduioşez de propria-mi soartă. 
Sunt zile când nu văd un singur adult când copiii sunt 
insuportabili şi înnebunesc. Uneori, îi bat. Tânăra femeie 
plecă ochii şi continuă cu un glas tremurător: Vreau să mă 
schimb înainte de-a fi prea târziu, înainte ca copiii mei să 
înceapă să mă deteste. Dar sunt singură, atât de singură. 
Soţul meu lucrează uneori şi în weekend, nu mai pot 
suporta să rămân acasă fără să vorbesc cu cineva. 

— Sharon, vino să mă vezi după şedinţă. Cunosc o 
asociaţie care se ocupă de copii. Vei putea lucra şi tu o zi pe 
săptămână, aici vei întâlni alte mame. În schimb, vei putea 


să-ţi laşi copiii în altă zi, vei fi liberă ca să ieşi, să te ocupi 
de tine. 

Faţa lui Sharon se lumină şi Chris se întoarse spre restul 
grupei. 

— iată un bun exemplu de reacţie negativă, Daţi-mi un 
exemplu de reacţie pozitivă, Michele? 

Când el o privea astfel, ea avea întotdeauna impresia că 
e singură cu el. Era o senzaţie plăcută dar derutantă. 

— Sunt în curs de-a realiza că viaţa mea se poate 
schimba şi doresc acest lucru cu adevărat. Când voi relua 
controlul asupra existenţei mele, mă voi aprecia mai mult şi 
mă voi simţi mai bine în pielea mea. De altfel, am şi 
început, de când mă supraveghez şi văd că mă pot elibera 
de nişte obiceiuri proaste. 

Ochii cenuşii începură să strălucească ca nişte steluțe. 
Chris se întoarse şi se îndreptă spre tabla mare neagră din 
fundul sălii. Luă o cretă şi scrise: de-o parte atitudini 
pozitive, de cealaltă negative. 

Michelle se aplecă înainte, fixând intens mâna care ţinea 
creta. Îşi ţinea respiraţia. În sfârşit, va descoperi feţele 
ascunse ale psihologului. 

Dar acesta, ca şi cum avea al şaselea simţ, se întrerupse 
şi reveni încet la locul lui. 

Grafologia nu era o ştiinţă, era şarlatanism, dar... El 
preferă să le dicteze o listă de exemple. 

Un amestec de decepţie şi de satisfacţie puse stăpânire 
pe Michelle. 

Cu toate că Chris afirmase sus şi tare că scrisul nu e 
revelator, i-a fost frică în ultimul moment. Chris începu să 


vorbească. 

— Noi vorbim mereu fără să fim conştienţi, explică el. 
Chiar ne spunem: „N-o să reuşesc, ce rost are să-ncerc?” 
sau „Ultima dată n-am reuşit, nu mai e nevoie să-ncerc”, 
sau „nu merită, mă las”. Când ajungeţi acasă încercaţi să 
vă ascultați vocea interioară, apoi programaţi-vă eliberarea 
de obiceiurile rele. 

Vocea lui profundă şi melodioasă avea un efect hipnotic 
asupra asistenţei. Toată lumea asculta, urmărindu-i buzele. 

Michelle avu deodată revelaţia: era pe cale să se- 
ndrăgostească de Chris. Numai dac-ar vrea să scrie, să-i 
descopere trăsăturile de caracter înainte de-a fi prea târziu 
pentru ea, înainte ca ea să fie complet orbită de 
sentimente. 

— Imaginea pe care o aveţi despre voi este foarte 
importantă. Capitolul următor de studiat priveşte acest 
efort de vizualizare. Imaginaţi-vă aşa cum aţi vrea să fiţi. 
Dacă aveţi probleme de greutate, de exemplu, luaţi 
fotografia veche în care vă plăceţi şi puneţi-o pe frigider. 
Dacă beţi, plasați fotografia de bune amintiri, din epoca în 
care nu beaţi, pe bar. Dar, atenţie, rămâneţi realist, 
asiguraţi-vă că scocul poate fi atins, repetaţi-vă că acest 
lucru e posibil de realizat. 

Sharon râse uşor. 

— Va trebui ca vocea mea interioară să fie mai puternică 
decât răcnetele copiilor sau la trăturile câinelui pe care-l 
trag de coadă. 

Reflecţia tinerei mame destinse atmosfera şi celelalte 
mame schimbară zâmbete complice. 


— Şedinţa s-a terminat, le aminti Margaret. 

Fiecare discuta cu vecinul sau vecina şi nimeni nu se 
grăbea să plece. 

Rosanne se ridică prima şi-i făcu semn lui Chris să se 
apropie. 

— Această sărmană Michelle a fost prezentă la atacul 
terorist asupra băncii şi este neliniştită pentru omul care a 
fost rănit, dar nu poate obţine informaţii de la spital pentru 
că nu face parte din familie. 

— Normal, nu au dreptul să divulge informaţii publicului, 
explică Chris. 

— Nu te poţi interesa? îl cheamă Huess. 

— Voi trece pe acolo astă-seară, voi vedea ce pot să fac. 
Dă-mi numărul de telefon, Michelle, te voi chema dacă am 
noutăţi. 

Michelle îi întinse cartea de vizită şi mâinile lor se 
atinseră. Aerul se încărcă cu electricitate şi, cu regret, 
Michelle trebui să plece. 

În aşteptarea unui eventual telefon Michelle se aşeză în 
pat cu o carte. Aproape de miezul nopţii, se auzi soneria. 

— Am văzut-o pe doamna Huess; soţul ei se simte bine, o 
linişti Chris. leşise de la sala de operaţii, era treaz şi se 
amuza de aventura lui. Am discutat cu soţia lui, până la 
sosirea fiului lor. Va ieşi din spital în câteva zile. 

— Într-adevăr? nu ştiu cum să-ţi mulţumesc!... 

— Cinează cu mine miercuri seara şi vom merge şi la un 
film. El ezită un minut şi reluă cu voce tensionată. Eu sunt 
văduv, nu ştiu dacă Rosanne ţi-a spus, soţia mea a murit în 
accidentul de avion din ianuarie. De atunci n-am mai ieşit. 


Michelle nu stătu mult timp pe gânduri şi spuse: 

— O voi face cu plăcere dacă găsesc o guvernantă de 
ocazie să stea cu fiica mea. 

El nu comentă în niciun fel cele spuse şi adăugă: 

— Voi trece să te iau la ora şase şi jumătate. Am putea 
merge după cină să vedem un film. 

— Am voie să cinez la restaurant când ţin regim? întrebă 
ea pe un ton răutăcios. 

Pentru prima dată ea-l auzi râzând. 

— Numai dacă eu sunt cel care alege restaurantul. 


CAPITOLUL V 


Angie deschise fereastra fără a îndrăzni să se uite în jos. 
Lucrul ăsta-i dădea amețeli. De la etajul opt, gazonul şi 
aleea care duceau la imobil păreau incredibil de mici. 

Zgomotul circulaţiei forma un zumzăit continuu. 

Era ora când se întorceau oamenii de la muncă. 

Cât îi invidia! Nu se putea împiedica să-şi imagineze cum 
ar fi să meargă dimineaţa la birou, să se întoarcă după- 
amiază într-o casă adevărată, şi de ce nu, într-o casă unde 
cineva s-o aştepte, cineva căruia să-i povestească cum a 
fost ziua, cineva cu care să ia masa, să flecărească! Dar nu, 
toate acestea nu erau pentru ea! 

Angie puse bucata de pâine uscată pe pervazul ferestrei, 
ca în fiecare zi, în speranţa că măcăleanarul va reveni s-o 
ia. Pâinea dispăru, dar ea nu văzu pasărea. Fata lăsă 
geamul şi se depărtă, fără a înceta să observe pervazul. 

Un porumbel mare se apropie prudent şi se agăţă bine de 
marginea ferestrei. Ochii lui mici, negri, examinară 
încăperea, apoi cobori capul; ciuguli din bucata de pâine şi- 
şi luă zborul cu o bătaie de aripi. 

Angie era decepţionată, pasărea nu va mai reveni. Dar, 
alţi porumbei vor mânca apoi totul. De la oala sub presiune 
venea un miros de carne, de măghiran şi de salvie. Puse şi 
prăjiturile uscate la cuptor. Crema englezească se răcea 
deja în congelator. 

Angie aprinse şi filtrul de cafea cu un gând emoţionat 
pentru doamna Mă Beliney. Aceasta avea trei copii mai mici 
decât Angie când venise în casa lor; ea o învățase pe fată 


toate secretele bucătăriei. 

Mă era persoana care-i dăduse cea mai mare afecţiune. 
O tratase ca pe fiica ei. În felul ei, autoritar şi puţin brutal, 
dar cu dragoste. 

Datorită ei Angie a învăţat să bată la maşină. Într-o seară 
Mă a instalat-o în faţa unei antice maşini de scris şi i-a 
anunţat grav: „Învață să baţi corect şi într-o zi îţi vei găsi o 
slujbă. Salariul este garanţia unei vieţi decente. Trebuie să 
poţi să-ţi asumi viaţa fără să depinzi de ajutorul social”. 

Angie a petrecut seri întregi exersând după un manual 
cumpărat de Mă Beliney, până ce mâinile o dureau şi i se 
închideau ochii. Dar Mă a complimentat-o, a încurajat-o şi 
ea a devenit o dactilografă excelentă. 

Tare ar fi vrut să aibă o maşină de scris pentru a-şi omori 
timpul. Grover îi aducea uneori câte un roman de la 
biblioteca municipală şi Betty Jane împrumuta pentru ea 
reviste magazin. Mai era şi televizorul, dar tot nu ajungea 
să-şi înşele plictisul. 

Numai dacă ar fi rămas la familia Beliney, s-ar fi salvat şi 
nimic nu s-ar fi întâmplat. 

Zgomotul de cheie în broasca uşii de la intrare o smulse 
din gândurile ei. 

Grover intră primul în apartament, cu o expresie 
mohorâtă pe faţa lui pătrată. 

Avea un ziar sub braţ şi o lăsă pe soţia lui să intre, apoi 
verifică dacă culoarul era gol şi închise violent uşa. 

Grover Benson îi inspira o profundă aversiune. El şi Betty 
Jane îşi  petrecuseră dimineața numărând bancnote. 
Niciodată Angie nu văzuse în faţa ochilor atâţia bani. 


— Ştii ce-au făcut? Au mărit chiria garajului, bodogăni el. 
Încuie uşa din interior şi băgă cheia în buzunarul său. 

— Ascultă, dragul meu, dacă nu plăteşti, vor pune lacăt 
la uşă, şi atuaci cum ne vom recupera măştile, motocicleta 
şi celelalte lucruri! îi replică Betty Jane. Ea-şi scoase pantofii 
cu toc cui şi-i aruncă pe parchet. 

— Mmmm, ce bine miroase! Văd că Angie ne-a pregătit 
cina. 

Betty detesta sarcinile de gospodărie şi prefera să-şi 
petreacă serile în faţa televizorului, privind seriale. 

— Îi consider nişte escroci. De două ori în şase luni, au 
crescut chiria. 

— Credeţi că bănuiesc ceva? interveni Angie timid. 

Inima îi bătea cu putere la gândul că poliţia putea să 
descindă în apartament. Uneori, noaptea, avea coşmaruri. 

— O, nu! Banii sunt rânduiţi în casete mari cu o etichetă 
pe care scrie „fragil”! 

Beţiy Jane era de un optimism de neclintit, contrar soţului 
ei. 

— Şi dacă vin... 

— Arvgie, gata, ajunge! i-o tăie Betty. 

— Oh, las-o să vorbească! Fata nu este proastă, are capul 
pe umeri. Am verificat, totul e la locul lui, nimic n-a fost 
atins, nici hainele, nici măştile, nici banii, în ceea ce 
priveşte camioneta, ea e în siguranţă într-un alt garaj, îi 
explică Grover tinerei. 

— Să mâncăm, mor de foame, interveni Betty. 

Angie îşi adună curajul. Ea tare ar vrea să iasă de-aici, să 
nu mai fie amestecată în poveştile lor. Dar uşa era mereu 


încuiată, nu putea să scoată nici nasul afară fără Grover. 
Singura dată când a ieşit singură cu Betty, a fost pentru 
întâlnirea cu grafoloaga. Betty Jane era îngrozită de gândul 
că le-ar fi putut fi descoperită escapada. 

— Vreau să plec, spuse ea simplu. 

— Ce? 

Grover încruntă sprâncenele, ceea ce era de rău augur. 

— N-am vrut niciodată să particip la... activităţile voastre. 
La început, trebuia să fac numai menaj şi bucătărie. 

Betty Jane împietri. 

— Nu-i nimic! Grover, nu te supăra. Micuța e doar 
geloasă pe rochia mea nouă, nu-i aşa, Angie? Îți vom 
cumpăra haine, ţi-am promis. 

— Aţi jurat că nimeni nu va fi rănit, îi acuză fata. 

Grover ridică din umeri. 

— Nu e vina mea dacă unul a vrut să facă pe eroul. N-am 
avut de ales. 

— Vreau să plec, repetă Angie. Dacă mi-aţi deschis vreun 
cont... 

Ea nu primise niciodată nicio centimă şi se îndoia din ce 
în ce mai mult de acest cont. 

— Micuta nu are încredere în mine... Nu ţi-am spus c-am 
făcut deja vărsământ pe numele tău? 

Tonul lui Grover era suav, dar Angie nu se-nşela. Ea ştia 
că el avea un Smith & Wesson sub braţ. Nu-şi părăsea 
niciodată arma. Pentru a se apăra de golani, pretindea el. 

— Da. Am încredere, daţi-mi trei sute de dolari şi voi 
dispare. Vă jur că nu veţi mai auzi vorbindu-se de mine. Voi 
fi mută ca un mormânt. 


— A, deci, faci o criză de conştiinţă! înţelege că aceste 
companii de asigurare care plătesc sunt şi cele care se 
îngraşă pe spinarea oamenilor cărora le iau banii. Şi unde, 
mă rog, unde ai să te duci dacă ne părăseşti? 

— La Chicago. Aş putea găsi ceva de lucru. 

— Chicago? Nu cumva ai telefonat cuiva acolo în absenţa 
noastră? Ai pe cineva acolo? 

— Nu! Pe fată o cuprinse panica. Îi era interzis să 
telefoneze, de teamă să nu fie ascultat telefonul. 

— Dacă vorbeşti, fii sigură c-ajungi la închisoare. Ai 
condus camioneta, eşti complice, că vrei sau nu. Şi dacă 
imbecilul de la bancă moare, vei fi inculpată pentru 
asasinat, bagă-ţi bine asta în cap. Destinele noastre sunt 
legate, micuţo! 

— Grover, să mergem la masă, interveni Betty nervos. 
Fata ne-a făcut prăjituri. 

— După cum miroase, totul e cărbune, spuse ironic 
bărbatul... 

Angie alergă la bucătărie şi deschise cuptorul. Căldura o 
sufoca. Trase tava, neavând decât o cârpă în mână şi se 
arse. 

— Aveam dreptate, spuse Grover din uşă. 

— Nu-i decât o puştoaică, ea nu te critică pleda Betty. 
Apoi se întoarse spre fată. 

— Nu ştiu ce te-au învăţat pe tine la căminul la care ai 
fost, dar eu... pe mine m-au învăţat să-i respect pe cei mai 
în vârstă... 

— Şi când îi răspundeam obraznic tatălu meu, iată cum 
mă pălmuia, întări Grover. 


El ridică mâna cu un aer ameninţător şi soţia sa interveni 
din nou. 

— Angie n-a vrut să fie nepoliticoasă. Mai mult, ea este o 
bucătăreasă excelentă, să ne aşezăm şi să mâncăm. De 
altfel, ea îţi este recunoscătoare de a-i fi salvat viaţa în 
faimoasa noapte când ai găsit-o sub pod, fără palton, fără 
bani. Doamne, nu mai văzusem niciodată pe cineva atât de 
murdar, îngheţat şi înfometat. 

Cum ar fi putut Angie să uite? Asta se întâmplase acum 
opt luni. l-a apărut ca un salvator în noaptea aia. Îmbrăcat 
într-o manta mare de piele şi cizme, aprinsese o ţigară şi o 
privise; era înfăşurată în ziare. 

— Cât timp ai fi cerşit ca să-ţi plăteşti un Big Mac? reluă 
Grover instalându-se în faţa mesei de bucătărie. 

Angie umplu cele trei farfurii în linişte. Cel puţin la ei nu-i 
era nici foame, nici frig, avea chiar camera ei. Situaţia ei 
putea să fie şi mai rea. 

— Angie îţi este recunoscătoare că ai adus-o la noi. Ea nu 
avea nici casă, nici de lucru, nu-i aşa, draga mea? insistă 
Betty. 

— Eu căutam de lucru, se apără fata. Eram gata să fac 
orice, dar oamenii îmi închideau uşa-n nas pentru că 
arătam foarte rău. 

A trebuit chiar să şi cerşească ca să nu moară de foame. 

Astfel, când Grover îi propuse să fie şoferul lor, ea a fost 
bucuroasă, l-au plătit un curs de şofaj şi a obţinut un permis 
de conducere auto pe un nume fals. El a ales numele de 
Pierce, dintr-un cimitir, pentru că data de naştere 
corespundea cu a ei. Cum făcuse el rost de hârtii? Preferase 


să nu afle. Ea învăţa repede că, cu cât ştie mai puţin despre 
afacerile lui Grover, cu atât e mai bine. 

— Ştiu că vă datorez foarte mult, spuse ea cu umilinţă. 

Tot mâncând, Grover avea un aer satisfăcut. Ştia c-a 
câştigat. Din salon se auzea televizorul. 

Când Grover bău a treia ceaşcă de cafea, se înfundă 
confortabil în fotoliu şi-i ceru soţiei să-i aducă ziarul. 

Betty se sculă şi reveni cu ediţia de dimineaţă a gazetei 
de Indianapolis. Faţa lui Grover se lumină de mulţumire. 

— Atentatul de ieri e pe toată pagina întâi. Ultima dată 
nu ocupam decât o coloană pe pagina a doua. 

Un surâs tineresc îi apăru pe buze. Era un surâs 
dezarmant şi Angie îşi aminti cum s-a înşelat la început de 
aerul angelic pe care el şi-l putea lua. 

— Un articol în plus pentru colecţia ta, adăugă el pentru 
nevastă-sa. Priveşte puţin acest titlu. Betty se aplecă. Cu 
caractere mari, ziarul anunţa: „Duo infernal Disney loveşte 
iar”. 

izbucniră amândoi în râs ca nişte copii care au făcut o 
năzbâtie, apoi Grover se întunecă la faţă şi îndoi nervos 
ziarul. 

— Aveam alte proiecte, aş fi putut fi diplomat, murmură 
el. 

Betty Jane scoase un mârâit ironic. 

— Tu? Te imaginezi în costum de trei piese, cu un 
diplomat în mână? Nu cred că l-ai fi suportat. 

— De ce n-ai devenit? 

Întrebarea îi scăpase tinerei fete. Salvatorul ei era un om 
plin de contradicții care o speria şi o fascina în acelaşi timp. 


— Am rezistat până la ultimul an, şi eram strălucit, în 
ciuda faptului că lucram ca servitor într-o pizzerie. Eram un 
student atât de remarcabil că în anul de diplomă, 
universitatea mi-a oferit un loc de bibliotecar ca să pot să- 
mi plătesc studiile. 

Angie nu ştia dacă trebuia să-l creadă. Ar fi fost posibil să 
fie şi sincer. | s-a întâmplat să-şi arate trăsături ca gestionar 
de bibliotecă, iar în ultimul timp chiar şi de documentarist 
despre Brazilia. Oricum, Grover era Inteligent, viclean şi 
capabil să manipuleze oamenii aşa cum voia el. 

— Studiile contează, interveni Betty. Grover are un IQ de 
155, în sfârşit, după testul pe care mi l-a arătat. 

— Şi atunci de ce nu mă crezi? Am meritul de-a fi ajuns 
până acolo, plătindu-mi cursurile şi camera. Tatăl meu nu 
mi-a dat niciodată nicio centimă. 

— Atunci, de ce nu ţi-ai luat diploma? 

Trăsăturile lui Grover se crispară şi ochii lui reflectară o 
ură atât de puternică, încât Angie regretă c-a insistat. Dar el 
răspunse pe un ton golit de orice emoție. 

— La bibliotecă câştigam mizerabil pentru o jumătate de 
normă. Îmi lipseau cinci sute de dolari ca să plătesc 
universitatea. Atunci m-am servit din casă şi am făcut 
facturi false pentru suma asta. Nu ştiu cum şi-au dat seama 
de lucrul ăsta... Au făcut inventarul stocului. Aşa au 
descoperit ce-am făcut. M-a chemat rectorul. Din fericire nu 
aveam antecedente, făcusem mici spargeri ca să-mi plătesc 
o maşină şi haine potrivite pentru liceu, dar am fost destul 
de şmecher ca să nu mă las prins. Cum universitatea nu 
voia ca această poveste să-i strice reputaţia, n-a făcut 


plângere contra mea, dar m-au dat afară. E dezgustător, 
nu? 

Tonul lui Grover era amar, şi era evident că el considera 
această sancţiune nedreaptă. 

— Dar profesorul tău principal nu te-a apărat? se miră 
Angie. 

— El? să intervină în favoarea mea? El chiar îmi dorea 
acest lucru de când „mă împrumutasem” cu testele de 
examen şi interpretarea lor din biroul lui. Eu voiam să ştiu la 
ce să mă aştept dacă le treceam. Era totuşi normal! 

Niciuna din cele două femei nu îndrăzni să intervină. 
Grover era acum mânios. Nu era nicio îndoială că făcea 
vinovată pe toată lumea de ceea ce i se întâmplase lui. 

— Azvârlit afara ca un mizerabil, în timp ce eram unul din 
cele mai bune elemente, pentru o sumă derizorie de cinci 
sute de dolari! 

— Dar cum ai făcut în liceu să nu te prindă? întrebă 
Angie. 

Fiindcă Grover avea chef de vorbă, ea voia să profite. 
Trebuia să-l cunoască bine ca să ştie cum va reacţiona dacă 
ea o va şterge. 

Faţa lui Grover se lumină la ideea că-şi poate evoca 
amintirile. 

— În ultima clasă mi-am făcut un prieten. Era inteligent şi 
rapid. Am făcut amândoi repede o echipă. Cu fizicul meu, 
îmi trebuia o maşină, haine la modă ca să agăţ fetele... 
Da> am avut succes... spuse el cu un aer satisfăcut. 

Betty Jane îi aruncă o privire furioasă, fiindcă el n-o băga 
în seamă. Angie avea uneori impresia că-i plăcea s-o 


învârtească pe degete. 

— Eu şi cu camaradul meu vizitam frumoasele vile din 
cartier. Făceam treabă curată, niciodată cu amprente. Nici 
măcar nu ne serveam de arme, s-a întâmplat o singură 
dată. Dar tovarăşul meu cunoştea o bună ascunzătoare şi 
locul a fost făcut. Atunci a intervenit tata. Aveam o maşină 
mai frumoasă ca a lui. M-a insultat şi am plecat pentru 
totdeauna. 

Povestirea lui a fost urmată de un lung moment de 
linişte. Angie nu mai îndrăznea să pună întrebări şi Betty 
Jane era absorbită de lectura ziarului. Dar, după ce sfârşi, îl 
puse jos nervoasă. 

— De ce nu plecăm în Brazilia imediat? întrebă ea pe un 
ton rugător. Avem destui bani. 

Soţul ei îi aruncă o privire de avertisment dar era prea 
târziu. 

— În Brazilia? repetă Angie, stupefiată. 

— El vrea să facă acolo nişte afaceri. Vrea să scoată banii 
cu avionul, cum fac şi traficanţii de droguri. Odată ajunşi în 
Brazilia se... 

— Taci sau îţi tai limba! De ce-i povesteşti despre 
proiectele noastre? 

— Se poate avea încredere în ea. 

— Eu, eu n-am încredere în nimeni, nici chiar în tine, tu 
vorbeşti în dreapta şi-n stânga. 

— Îţi mulţumesc, răspunse sec Betty. 

Angie se ridică, strânse masa şi spălă vasele. 

Înţelesese că cel mai bine era să joace rolul de servitoare 
şi să nu se amestece niciodată în certurile dintre Betty şi 


soţul ei. 

— Nu numai micuța s-a săturat de tine! Ce s-ar fi 
întâmplat la bancă dacă glontele ar fi ricoşat? Tipul era 
foarte aproape de mine când ai tras. 

Grover ridică din umeri. 

— Normal, era sarcina ta să-l supraveghezi. Dar tu n-ai 
fost la înălţime. Am greşit când ţi-am dat acest superb 
Magnum 669. 

— Mama nu m-a crescut ca să devin un trăgător de elită, 
ci o doamnă. 

— Apreciezi, totuşi, tot ce iese din normal, îi replică soţul 
ei cu un râs ironic. 

Betty izbucni în râs şi Angie îşi plecă capul în chiuvetă. 

— Mai avem de dat o lovitură. Una singură, îţi promit, 
doar un articol pentru ziarul tău. Un articol din Sunday Star 
mi-a dat o idee. 

— Te ascult, îi zise nevastă-sa cu convingere. Grover se 
ridică şi se duse după ziar în camera lui. Fata se concentră 
asupra vaselor şi a baloanelor de detergent care se ridicau 
unul după altul sub jetul de apă. Aveau culorile curcubeului. 

Grover îi dădu jurnalul lui Betty Jane. Pentru el Angie era 
ca şi cum nu exista. Ea aruncă pe furiş o privire şi zări 
fotografia unui bărbat cu părul cenuşiu, în costum şi cu 
cravată. Părea distins şi important. 

— Cine e? întrebă Betty. 

— Walter Spence, patronul de la Spence Security 
Systems, una din cele mai mari firme de dezinstalare de 
alarmă din regiune. 

— Vrei să-i spargi casa? 


— A, ar fi bine... Nu, deloc. Dar mă gândesc la clienţii 
acestei societăţi, oameni bogaţi care au case de bani, 
antichităţi, bijuterii. Ar fi suficient să am acces la fişier şi la 
material. 

— Dar alarma? Poliţia va fi imediat alertată 

Râsul lui Grover o îngrozi pe fată. Ea se străduia să 
şteargă vasele, dar nu-şi putea astupe urechile. 

— Întotdeauna mi-am dorit să lucrez într-o societate de 
instalat sisteme de alarmă. Dacă ştiu să le instalez, ştiu şi 
să le demontez. 

Grover n-avea linişte, era convins că planul lui o să 
meargă. 

Angie se depărtă ca să nu mai audă vocea lui care o irita. 
În salon, ea ridică capul spre un fulg care plutea încet spre 
geam. Deschise fereastra şi fulgul zbură... spre libertate. 


CAPITOLUL VI 


Michelle îşi repartizase un anumit timp pentru exerciţii. 
De această dată ea reuşi să pedaleze cincisprezece minute, 
cu o medie de optsprezece kilometri pe oră. Dar când 
cobori din şa, o dureau îngrozitor muşchii. 

imaginea unei pizza îi dansa în faţa ochilor când intră în 
bucătărie, dar o goni repede şi se mulţumi cu o salată. Apoi 
îşi aminti de sugestiile lui Chris. 

Merse în salon direct la scrinul în care păstra fotografiile, 
la care nici nu mai îndrăznea să se uite de luni de zile. 
Deasupra teancului se găseau fotografii făcute în compania 
lui Ted Budknell. 

Feţele le erau surâzătoare. În cele mai multe clişee, Ted o 
ţinea de talie. Ba chiar în cele din primul an o săruta. Pe 
ultima o aruncă la gunoi. 

Spre marea ei surpriză, nu simţea nici tristeţe, nici regret. 

Sfârşi prin a găsi ceea ce căuta: o fotografie în care ea 
purta taiorul de mătase al bastră. O tăie în două cu 
foarfeca, jumătatea cu Ted căzu pe jos, iar cea a tinerei 
femei fu fixată pe uşa frigiderului. 

Asta era ţinuta în care se plăcea şi aşa voia să redevină. 
Citi încă o dată capitolul lui Chris cu privire la proiectarea 
propriei imagini. Ce bine se simţea de când asista la 
şedinţele lui! Avea chiar impresia că progresa. 

Personalitatea lui Chris şi şarmul acestuia nu erau străine 
de metamorfoza ei. De altfel, serviciul pe care i-l făcuse, 
interesându-se de Bud Huess, risipise orice urmă de 
ranchiună. Nu-l mai considera doar ca pe un psiholog, ci şi 


ca un prieten. Şi ca să fie sinceră cu ea, era chiar ceva mai 
mult decât prietenie ceea ce încerca pentru el. Dar acesta 
era un secret bine ascuns, pe care nu-l încredinţase 
nimănui, de frica de-a nu fi ridicolă. Toate femeile erau 
precis îndrăgostite de Chris. 

Privind spre pendula din bucătărie se îngrozi. Trebuia să 
bată la maşină cele două rapoarte pentru Angie. 

Ideal ar fi fost să-şi ofere o secretară cu jumătate de 
normă. Era păcat să-şi piardă timpul cu dactilografiatul 
concluziilor, în timp ce ea era copleşită de lucru. 

Cobori în birou şi se instală la maşina de scris. Dar abia 
bătu ultimul cuvânt, că telefonul sună. 

— Doamna Lennox? 

Ea recunoscu imediat vocea juvenilă şi crispată. 

— Da, Angie, rapoartele sunt gata. 

— Patronul meu poate să mă aducă la ora trei şi 
jumătate. Vă convine? 

— E perfect, dar să vii la ora fixată, am o întâlnire după- 
amiază, şi trebuie să mă pregătesc pentru ea. Dacă vrei să 
şi discutăm rapoartele, ne putem întâlni altă dată. 

— Nu, nu, este imposibil, dar nu vă neliniştiţi, voi fi la 
timp. 

Michelle făcu un duş rapid şi-şi trase o rochie de bumbac 
fără mâneci. Emily era în camera ei. Asculta muzica unui 
foileton, cu uşa întredeschisă. Fata nu se mai încuia cu 
cheia, spre marea bucurie a mamei ei adoptive. Acesta 
fusese primul pas spre o relaţie deschisă şi bazată pe 
încredere. 

Angie Pierce fu la fel de punctuală ca săptămâna trecută. 


Auzind soneria, Michelle aruncă o privire pe fereastră. 
Aceeaşi maşină garată pe cealaltă parte a străzii, dar de 
această dată nu rămase, demară. 

Michelle deschise uşa şi-i zâmbi cu căldură adolescentei. 
Aceasta purta o fustă bleumarin, bluză albă şi pantofi 
albaştri. Un pulover gri, mare şi-l pusese peste umeri. 

— Patronul nu te mai aşteaptă? întrebă ea politicos. 

— Betty Jane dă o fugă până la patiseria din Broad Ripple 
Avenue, va veni în câteva minute. 

— intră, vrei să bei ceva? Suc de fructe, lapte? 

În loc să răspundă, Angie examină bucătăria cu 
admiraţie. 

— Ce frumos e aici, totul este în ordine. Aveţi o femeie de 
menaj? 

— Nu, dar tare mi-aş dori una. Biroul meu e la mezanin, 
eu lucrez la domiciliu, cum ai observat. Am adoptat o fetiţă 
de nouă ani, şi puţin ajutor mi-ar prinde bine. Nu ştii pe 
cineva care să bată la maşină? 

— Da, şaizeci de cuvinte pe minut. La ultimul examen, n- 
am făcut decât trei greşeli la un test de cinci minute, 
adăugă ea cu mândrie. Dar n-am mai bătut de zece luni. 

— Şaizeci de cuvinte pe minut! repetă Michelle zăpăcită. 

Ea scoase laptele din frigider şi o servi pe fată cu un 
pahar mare. Aceasta îl bău observând, nu fără invidie, 
chiuveta de inox, bucătăria modernă şi dulapurile în perete. 

— Îmi place să bat la maşină, spuse ea serios. Mă face 
importantă. 

Michelle o fixă cu respect. Din nefericire nu putea să 
întârzie cu Angie, din cauza întâlnirii cu Chris. 


— Vino, o invită ea în salon. 

— Aveţi o casă frumoasă. Micuța pe care aţi adoptat-o 
are noroc. 

— În realitate, Emily este nepoata mea. Fratele meu cu 
soţia lui au murit într-un accident de maşină la Denver. Eu 
am insistat ca fetiţa să vină să stea cu mine. 

— A avut noroc că existaţi. Ea e acolo. Se aude 
televizorul. 

— Da, are unul portabil la ea în cameră. 

Angie se opri în faţa unui obiect care fusese al străbunicii 
lui Michelle şi care trona pe etajeră. 

— Ce este asta? 

— Un stereoscop. N-ai mai văzut niciodată? 

Michelle luă instrumentul de optică şi hărţile care erau 
lângă el. Îl întinse fetei, îi arătă cum se ţine şi puse cele 
două plăcuţe colorate înăuntru. 

— Acum lipeşte-ţi ochiul de obiectiv. 

Angie se supuse şi descoperi o imagine din Paris, de 
început de secol, cu trăsuri, cu femei în rochii lungi şi un cer 
albastru pal, deasupra caselor. 

Un surâs îi lumină faţa. 

— Ai crede că este înăuntru, exclamă ea. 

— Da, acest aparat foloseşte două imagini în trei 
dimensiuni. Asta-i distra mai ales pe oameni şi înlocuia 
televizorul. El era al străbunicii mele. 

Plăcerea tinerei fete era atât de mare că Michelle nu 
rezistă de a-i arăta şi altele. 

Ea însera două plăci noi şi Angie izbucni în râs, 
recunoscând strada 5 din New York, cu bărbaţi cu canotiere 


şi femei care purtau umbrele mari, verzi. 

Apoi veni o imagine cu gondole la Veneţia, piaţa din 
Atena, Big Benul din Londra. 

De fiecare dată Angie scotea strigăte de admiraţie ca şi 
cum deodată toată lumea se deschidea în faţa ei. 

În sfârşit, dădu înapoi Michellei obiectul magic. Ochii ei 
străluceau de excitație, trăsăturile îi întineriseră şi semăna 
cu orice altă adolescentă. 

— E minunat, murmură ea. 

i-ar trebui atât de puţin ca să fie fericită. 

Străbunica i-ar fi aprobat gestul. 

— ŢI-l ofer, ia-l cu tine. 

— Oh, nu, nu pot să accept, doamnă Lennox. Provine din 
familia dumneavoastră, şi desigur are o anume valoare 
pentru dumneavoastră. 

— Să zicem că-i un cadou de aniversare. 

Angie luă obiectul cu precauţie şi se aşeză pe canapea, 
păstrându-l pe genunchi. 

— Vă mulţumesc mult, doamnă. Voi avea grijă de el. 
Vreau să vă plătesc pentru analizele făcute, patronul meu 
nu va întârzia. 

Tânăra îşi luă portofelul şi începu să numere bancnotele 
cu precauţie. Ai fi zis că nu era obişnuită să numere bani. 
Pâră să ştie de ce, Michelle nu voia să fie plătită, dar cum 
să facă să n-o vexeze pe fată? 

— Pune banii pe măsuţă, vom vorbi despre asta mai 
târziu. 

Michelle se aşeză lângă ea şi începu prin a-i da scrisoarea 
mamei ei, apoi luă primul plic pe care scria „Mama lui Angie 


Pierce”. 

Cum va proceda de acum înainte? Era important ca Angie 
să aibă o părere bună despre mama ei. De aceea îşi alese 
cuvintele cu grijă. 

— Îţi voi explica unele puncte. Primul lucru care sare în 
ochi, este faptul că mama ta se afla într-o stare depresivă 
când a scris aceste cuvinte. Priveşte, vei vedea că nu numai 
rândurile o iau în jos, dar bara de la „y” şi bucla lui „g” cad 
şi ele la fel. 

Angie aprobă cu ochi fixaţi pe hârtie. 

— Scrisul este nervos, fin, puţin apăsat, asta poate să 
indice şi o boală oarecare. „I” prea mic pentru o majusculă 
şi barele de la „t” care se apleacă denotă o lipsă de 
încredere în sine, teama de eşec şi o incapacitate de-a lua 
hotărâri. 

— Vreţi să spuneţi că ceda întotdeauna? 

— Da, dar fără-ndoială c-o făcea pentru a evita 
conflictele. Reiese din aceste rânduri că-şi dorea un mediu 
armonios, dar pe care nu-l avea. 

— De unde ştiţi? 

— Examinează bine cum scrisul coboară. 

Mâinile fetei se crispară pe hârtie. 

— Era o ratată, aşa-i? 

— Nu, era o nefericită, avea probleme, dar înclinația 
literelor arată că era o persoană generoasă, iubitoare. 
Pentru ea trebuie să fi fost teribil de greu să te abandoneze. 

— Ea a rămas gravidă şi amantul ei a plecat, zise Angie, 
muşcându-şi buzele. 

— Nu-i chiar aşa de simplu! 


— Adică? 

— Ea era o natură senzuală, buclele mari de la „g” şi de 
la „y” dovedesc că ea iubea frumosul, plăcutul. Trăia 
spontan, trăia clipa cu intensitate, şi căuta chiar plăcerea. 

Angie îşi scutură capul. 

— Atunci, nu-i semăn. Ştiţi, nu m-am culcat niciodată cu 
un bărbat. Nu-i normal la vârsta mea, aşa-i? 

— Eu cred că-i normal să aştepţi bărbatul vieţii tale, 
răspunse blând Michelle. 

Adolescenta luă paharul cu lapte din care înghiţi cu 
hotărâre, ca pentru a căpăta puteri. 

— Mama ta avea calităţi de creatoare, adăugă 
grafoloaga. 

Angie se întoarse spre ea, în ochii ei întunecoşi strălucea 
speranţa. 

„W”-urile şi „n”-urile rotunde, picioarele lungi indică 
capacităţi manuale şi un dar al expresivităţii corporale. Ar fi 
putut fi o mare dansatoare. Îţi place să dansezi, Angie? 

— Nu ştiu niciun pas de dans, dar când rămân singură, mi 
se întâmplă să pun muzică, să mă las în voia ritmului „să-mi 
pătrundă în corp, să mă conducă. 

— Şi mama ta era la fel, o intuitivă. Vezi tăietura literelor? 
S-ar fi putut exprima foarte bine în pictură sau muzică, sau 
pur şi simplu în decoratul unei case, făcând-o agreabilă şi 
primitoare. 

— Oare câţi ani avea când a scris scrisoarea? Era de 
origine italiană, greacă? 

— Nu ştiu. Nu pot determina mediul social, religia, sau 
culoarea de piele, nu pot să descopăr nici trăsăturile de 


caracter. Scrisul este o funcţie a creierului şi fiecare creier e 
diferit. Tot ce pot să afirm, cred că mama ta ţi-a vrut binele 
lăsându-te în acest imobil. 

— De ce? 

— Scrisul este tensionat, ea a retrasat mai multe litere, 
ceea ce denotă că hotărârea ei era o adevărată luptă, că ea 
a ezitat îndelung. 

— Credeţi că, dacă mai e în viaţă, s-a schimbat? 

Michelle se sprijini de-o pernă. 

— Oamenii se schimbă îmbătrânind, şi scrisul lor la fel. 

— Credeţi că mai trăieşte? 

— Nu ştiu, răspunse Michelle. Era bolnavă, deprimată, 
dar de unde să ştiu dacă şi-a revenit... 

— Eu sunt sigură c-a murit, spuse Angie cu calm. 

Strânse hârtia  îngălbenită şi întoarse capul spre 
fereastră. 

— Eu, eu cred în destin, doamnă Lennox. Vreau să spun 
că lucrurile se întâmplă fără să poţi face ceva, totul este 
hotărât dinainte. 

— Tu ai un scris foarte interesant, interveni Michelle. Și 
multe calităţi. 

Fata tresări şi privi cum Michelle deschide al doilea plic. 

— Aveţi o meserie pasionantă, mi-ar plăcea să învăţ 
grafologia. 

— Am ales meseria asta, fiindcă ea-mi permite să ajut 
oamenii, răspunse Michelle. Acum, priveşte! Ai moştenit 
capacităţile creatoare ale mamei tale, scrisul tău are acelaşi 
ritm, acelaşi curs, fără ezitările şi crisparea care-i marcau ei 
boala sau lipsa de energie. 


— Eu nu am fost niciodată bolnavă. 

— Există aceleaşi trăsături între litere. 

Degetul Michellei se oprea în diferite puncte ale paginii. 

— Ce înseamnă? 

— Că şi tu eşti intuitivă, ai darul de-a judeca rapid 
persoana şi calităţile. 

— În orice caz, există o persoană asupra căreia m-am 
înşelat, mormăi fata. 

Surprinsă, Michelle se uită fix la Angie. Expresia tulburată 
îi revenise. Avea oare probleme cu patronii? 

Michelle avea impresia neplăcută că fata nu avea 
încredere în ea. Totuşi, era singurul mod de-a o ajuta. 

— Îți legi literele cu regularitate. Dacă iau un aparat de 
măsurat, voi obţine o măsură perfectă în ceea ce priveşte 
mărimea literelor tale! Asta denotă că ai bun simţ, că ştii 
să-i asculţi pe ceilalţi. Unele bucle de la „y” şi „g” indică în 
schimb o tendinţă spre melancolie. Eşti deseori tristă, nu-i 
aşa? 

Cum Angie nu răspunse, Michelle continuă: 

— Apeşi moderat pe peniță, ceea ce dovedeşte că nu te 
laşi dominată de emoţii, că te controlezi. Îți place să 
munceşti... 

Un zgomot de vase sparte se auzi din bucătărie. Michelle 
rămase o clipă împietrită, apoi se îndreptă spre locul de 
unde venea zgomotul, urmată de Angie. 

Emily era întinsă pe jos, alături de un taburet răsturnat. 
În jurul ei zăceau cioburile de la două ceşti vechi de 
porțelan. Fetiţa ţinea în mână o ciocolată Mars şi sughiţa. 

— Doamne, te-ai rănit? exclamă Michelle. 


Fără să se mai gândească la ceştile pe care le iubea, 
ridică copilul şi-l examină. Dar Emily nu avea nimic. 

În acest timp, Angie luă mătura şi făraşul agăţate lângă 
chiuvetă. Când fetiţa îi descoperi prezenţa, încetă să mai 
plângă. 

— Cine e? întrebă ea cu un ton plin de neîncredere. 

— Eu sunt Angie. Văd că n-ai păţit nimic rău. 

Fata vorbise calm ca şi cum nimic nu s-ar fi întâmplat. 
Aruncă o privire dezaprobatoare cioburilor de porțelan care 
zăceau pe jos. 

— Priveşte ce-ai făcut din frumoasa veselă a mamei tale, 
o admonestă ea. 

— Nu e mama mea, e mătuşa mea. 

Angie o fixă de sus cu mâinile în şolduri. 

— Este cea care se ocupă de tine, te hrăneşte, îţi oferă o 
casă frumoasă. Deci, ea este mama ta. Totuşi, nu eşti 
proastă! Ce căutai pe taburet? 

Michelle rămase cu gura căscată. N-ar fi îndrăznit 
niciodată să se adreseze fetiţei pe tonul ăsta care i-ar fi 
declanşat una din faimoasele crize de mânie. 

Emily scoase limba la fată. Dar aceasta nu dădu înapoi. 

— Dacă tu crezi că aşa eşti mai frumoasă... Eu ştiu ce 
voiai. Scotoceai în dulapul în care ai ascuns ciocolata Mars, 
în spatele acestor minunate ceşti. 

Fetiţa nu mai scoase limba. Până acum nimeni nu-i mai 
vorbise aşa. 

— Dă-mi mie Marşul! îi ordonă Angie. 

Copilul ascunse mâna la spate şi dădu negativ din cap. 

Angie se apropie de ea, ignorând-o pe Michelle care 


contempla scena uimită. 

— Dă-mi-o! Ai făcut o prostie. Astfel de ceşti nu se mai 
găsesc. Meriţi să fii pedepsită. 

Emily lăsă ochii în jos şi-i întinse batonul Mars. 

— Te urăsc, îi aruncă fetiţa cu toată puterea. 

— Te-ai gândit că mama ta e nefericită că i-ai spart 
ceştile preferate? Nu-ţi pare rău de ce-ai făcut? 

Buza de jos a copilului începu să tremure, dar o înfruntă 
pe Angie. 

— Nu! 

— De ce? îţi place să-i faci pe oameni nefericiţi, să-i faci 
să plângă! 

Emily o privi pe Michelle. 

— Ea nu plânge, şi apoi mie mi-am făcut rău, căzând. 

Dar adolescenta rămase de neclintit şi-i întinse mătura şi 
făraşul. 

— E greşeala ta, nu trebuia să te caţeri pe taburet. Acum 
trebuie să cureţi. Haide, adună! 

Michelle, din ce în ce mai uimită, văzu fetiţa cum 
deschide gura pentru a protesta, apoi cum ia mătura şi se 
execută smiorcăindu-se. 

Angie nu se lăsă înduplecată, dar îi ţinu făraşul şi o ajută 
să strângă cioburile. Când totul fu gata, fetiţa aruncă 
gunoiul într-un sac. 

Copilul trase aer în piept şi se întoarse spre Michelle. 

— Nu te supăra, jur că n-o să mai fac! 

Michelle îngenunche şi o strânse la piept pentru a-i arăta 
c-a iertat-o. Angie îi dădu lui Emily batonul de ciocolată. 

— Fiindcă ai reparat, o meriţi! 


— Pot să merg în camera mea? întrebă fetiţa timid. 

Michelle fu atentă şi se stăpâni să nu-şi trădeze 
satisfacția în faţa acestei schimbări de atitudine. 

— Da. Debbie va veni să stea cu tine, începând cu ora 
cinci şi jumătate. O să-ţi dea ea să cinezi. Să fii drăguță cu 
ea, de acord? 

Emily aprobă cu un aer solemn şi părăsi bucătăria. 

Michelle se îndreptă spre Angie şi-i spuse: 

— Eşti minunată, Angie. 

— Sunt obişnuită. Eram într-o familie-cămin în care se 
găseau trei copii mai mici decât mine. Am înţeles că trebuia 
să le impun nişte limite. Dacă îi laşi să te calce pe picioare, 
devine supărător. 

Michelle surâse. O idee începuse să-i încolţească în 
minte. 

— Vino cu mine, Angie. 

Fata o urmă în birou. O exclamaţie de încântare îi scăpă, 
descoperind încăperea plăcut lambrisată. 

Michelle scoase husa de pe maşina de scris, luă un 
roman de pe etajeră şi-l deschise. 

— Vrei să baţi o pagină-două? Te rog. 

Angie se aşeză şi contemplă maşina de scris ca şi cum ar 
fi fost o operă de artă. Nu zise nimic şi începu să bată la 
maşină. După cinci minute Michelle o opri. 

— E cea mai bună maşină pe care am încercat-o 
vreodată, spuse adolescenta cu admiraţie. 

— Am o propunere să-ţi fac, declară ea. Îţi dau locuinţă, 
hrană şi o sută de dolari pe săptămână ca să-mi baţi la 
maşină rapoartele, s-o plimbi pe Emily din când în când şi 


să stai cu ea în serile când ies. 

— Ştiu să gătesc şi pot să fac şi menajul. 

— Ce preaviz trebuie să le dai patronilor tăi? 

Deodată, fata se întunecă. 

— Sunt o proastă, e imposibil. Sunt dezolată, doamnă 
Lennox. 

— Nu trebuie să-mi dai răspunsul chiar acum. Spune-mi 
dacă e vorba cumva de salariu, pot să-ţi dau mai mult. Dar 
Angie se depărta deja pe scară. 

— Ce nu-ţi convine? insistă Michelle, urmând-o. 

Fata avea ochii în lacrimi. 

— Nu pot! Nu e vorba de bani, mi-ar plăcea mult să 
locuiesc aici, dar nu pot, asta-i tot. 

Instinctul îi spunea lui Michelle că fata avea o problemă 
gravă, dar cum să spargă acest zid de tăcere? 

— Ţine, ia-ţi înapoi banii, rapoartele ţi le fac cadou. 
Gândeşte-te bine la propunerea mea. Viaţa ta îţi aparţine, 
poţi să faci ce vrei cu ea. 

— Nu, e prea târziu, murmură fata. Şi ţin mult să vă 
plătesc. 

Se auzi soneria şi Angie se crispă toată. Michelle merse 
să deschidă şi o femeie cu faţa prea machiată i se adresă 
direct fetei, ignorând-o pe grafoloagă. 

— De un sfert de oră te-aştept. Ce faci? 

— l-am propus o slujbă lui Angie. Ea e majoră şi liberă să- 
şi aleagă locul de muncă, Interveni Michelle. 

Necunoscuta nu-i acordă nicio privire şi se întoarse spre 
Angie, care spuse: 

— Nu pot, doamnă. Scuzaţi-mă. 


La aceste vorbe Angie o luă la fugă spre maşină. 
Necunoscuta o urmă cu un râs uşor. 

Michelle le observă cum pleacă, cu o oarecare neplăcere. 

Ce comportament curios! Pendula din salon o făcu să 
tresară. Nu mai avea decât o jumătate de oră pentru a se 
pregăti pentru întâlnirea cu Chris. 

Chris o invită într-un reputat restaurant chinezesc la 
Castleton Corners. O chelneriţă îi conduse la un separeu. 
Michelle se instală pe banchetă şi Chris se aşeză alături de 
ea, în loc să stea în faţa ei. 

Această apropiere o tulbura straniu. Ea încercă să se 
concentreze pe meniu dar fu incapabilă să aleagă din 
imensa varietate de feluri de mâncare. 

— Ce mă sfătuieşti? 

— Depinde. Îţi plac mâncărurile nobile? 

— Prefer ceea ce nu e prea greu. 

— Atunci îţi recomand Moo Goo Gei Pan, sau Woo Shui 
gai. Puiul cu migdale este de asemeni excelent, dar 
migdalele îngraşă în timp ce Moo Goo se compune din 
legume şi pui marinat cu ierburi. 

— Merg pe mâna ta. Comandă tu pentru mine. Un 
chelner se apropie de masa lor şi-l salută pe Chris ca şi cum 
îl cunoştea. 

— Două porţii de Moo Goo Gai Pan, două de orez la aburi, 
şi două supe fucineze, cu dai. 

Chris îi dădu meniul chelnerului care se depărtă. 

— Vii deseori aici? întrebă Michelle. 

Ea nici nu îndrăznea să se mişte de frică să nu-l atingă. 
Mirosul coloniei sale, discret, de lămâie, amestecat cu cel al 


hainei sale de tweed, o îmbăta. 

Ea-i aruncă o privire rapidă. Era aşa de mândră să fie cu 
el! Cu cămaşa lui albă, cu cravata lui, cu pantalonul lui 
negru, era parcă mai seducător ca oricând. Ochii i se opriră 
pe verigheta lui de aur. Ca să nu-şi facă iluzii, îşi spuse că el 
tot mai era îndrăgostit de soţia lui. 

— Acesta era restaurantul preferat al Marenei, spuse el. 
Ea îşi supraveghea cu stricteţe silueta. Oh, mânca cât o 
păsărică, dar pretindea că, în familia ei, toţi aveau tendinţă 
de îngrăşare. 

— Câţi ani ai, Chris? 

— Treizeci şi şase, vârsta la care trebuie să ştii ce vrei. 

Oare ce voia el, ieşind cu ea? 

Sigur, ar fi putut fi un amant minunat, dar Michelle se 
fripsese odată cu Ted. N-ar mai suporta să fie rănită a doua 
oară. 

— Ce te preocupă, Michelle? Aveai aerul preocupat când 
am venit să te iau. 

Le fură aduse gustările şi tot degustând supa dulce- 
acrişoară, Michelle îi povesti lui Chris strania sa întâlnire cu 
Angie Pierce. 

Fără să-şi dea seama, el o făcu să vorbească; ea-i povesti 
despre tragicul accident al lui Ray şi Lorella, cum a luat-o 
pe Emily în adopţie, ajunse cu povestirea chiar la cearta 
dintre părinţii ei, plecarea tatălui ei când ea avea 
paisprezece ani. 

Chris n-o întrerupse deloc, doar când luă sticluţa cu sos 
de soia îi reţinu mâna. 

— Răzgândeşte-te, conţine mult sodiu şi sodiul provoacă 


retenţie de apă. Aminteşte-ţi de explicaţiile lui Margaret. 

Mâna lui Chris întârzie pe a ei şi el o privi zâmbind. Avea 
pielea catifelată, atât de moale că el trebui să lupte cu sine 
ca să n-o mângâie pe obraz. Ea întoarse capul dar nu-şi 
trase mâna. 

Chris era un ascultător minunat. Asculta atent, fără să 
intervină cu întrebări şi raționamente. Ea-i vorbi mult 
despre copilăria ei, despre recăsătorirea mamei ei, despre 
tatăl ei vitreg pe care-l iubea, de Ted. 

— Vorbeşte-mi de Marena, îl rugă ea spontan. 

Rosanne i-o descrisese pe soţia lui Chris ca pe o fiinţă 
excepţională şi-i vorbise şi de fericirea conjugală a cuplului 
Delmore. 

— Altă dată. Nu acum. 

EI îi luă mâna şi i-o strânse încet. 

— Ştii că eşti încântătoare în seara asta? Această rochie 
îţi stă foarte bine. 

Michelle roşi de plăcere. 

— Am cumpărat-o azi chiar, drept recompensă c-am 
slăbit două kilograme. Chris râse gentil, înlănţuindu-şi 
degetele cu ale ei. 

— Nu vreau să fiu original, dar ai nişte ochi magnifici. 

El se aplecase spre ea şi Michelle nu reuşi să găsească 
răspunsul potrivit. Ceea ce-ar fi vrut să-i spună nu-i ieşi pe 
gură. Era prea devreme să-i dezvăluie dragostea ei. 

De altfel, nu ştia dacă va putea vreodată. 

Chelneriţa aduse nota de plată, cu tradiţionalele 
prăjiturele uscate, conţinând un mesaj. Michelle nu rezistă 
tentaţiei de-a desface micul sul de hârtie, în timp ce Chris 


îşi scotea cartea de credit. 

— .„Vei cunoaşte evenimente palpitante” citi ea cu voce 
tare. 

Chris lua hârtia destinată lui. 

— „Hazardul şi nu înţelepciunea conduce omenirea”. 

Aceasta îi aminti Michellei de cuvintele lui Angie. 

— Crezi în destin? întrebă ea. 

— Nu. Ne creăm existenţele prin alegerea pe care o 
facem. 

Cinematograful nu era foarte departe de restaurantul la 
care mâncaseră. Sala era aproape plină chiar dacă era în 
cursul săptămânii. Chris şi Michelle găsiră două locuri 
alături. Aşteptând filmul, Chris îi povesti despre copilăria lui 
în Indianapolis. 

În timp ce oamenii se instalau, un miros de floricele 
invadă sala. Zgomotul hârtiei de ambalaj de dulciuri şi 
îngheţată îi fu suficient Michellei pentru a-şi imagina gustul 
de ciocolată, de caramel, pentru a simţi în gură savoarea 
unei îngheţate. Credea că în curând va leşina. 

— Suntem singurii care nu mâncăm, şuşoti ea la urechea 
lui Chris. 

El îşi trecu braţul pe „după umerii ei cu un gest protector 
şi totodată reconfortant. Michelle îşi lăsă capul să se 
odihnească pe el şi închise ochii. Ce plăcut era să fii 
înţeleasă. 

Filmul era o excelentă comedie care o făcu să râdă cu 
lacrimi. Chris o aduse acasă, dar refuză să intre să bea un 
pahar. N-o sărută, dar îi strânse cu căldură mâna. 

Ea fu  decepţionată, dar înţelese. Nu era nimic 


extraordinar. Inima lui îi aparţinea tot Marenei. 


Să presupunem că un povestitor fermecător se apropie 
de dumneavoastră şi cu vocea sa caldă şi suavă începe să- 
şi depene amintirile. 

Fantezia vă face să visaţi întâlniri de neuitat şi vă 
transpune în situaţia de a trăi clipe pline de pasiune în 
locuri ciudate, dar fermecătoare. Şi în acest fel vă puteţi 
îndepărta puţin de viaţa de toate zilele, pentru a vă îngădui 
o vacanţă a inimii. 

lată ce vă poate oferi această carte! 


CAPITOLUL VII 


La şedinţa de-a doua zi seara, aproape toată lumea din 
grupă era deja instalată înainte de sosirea lui Michelle. Ca 
de obicei, Rosanne îi rezervase un loc lângă ea. 

Domnea o nouă ambianţă. Cursanţii conversau vesel, 
fără reţinere. Satisfacţia adusă de progresul lor cotidian se 
citea pe feţele lor luminoase. Bart, Lisa şi Sharon păreau 
mult mai relaxaţi. 

Bart îşi expunea vecinului lui, Steve, problema: 

— Socrii mei vor veni la noi în curând. Dar nu-i voi lăsa să 
mă trateze ca pe unul care nu e bun de nimic, numai pentru 
că nu mi-am găsit un loc de muncă. 

— lar eu, eu am avut o migrenă îngrozitoare, se plânse 
Lisa. A ţinut două zile. E greşeala patronului meu! 

— Copiii mei nu încetează să scâncească. l-am spus 
soţului meu că nu are decât să rămână acasă ca să se 
ocupe de ei. Prefer să muncesc în exterior. Soţia lui Bart nu- 
i acasă toată ziua. 

Când Chris intră, purtând aceiaşi pantalon negru şi 
aceeaşi haină de tweed ca-n ziua întâlnirii lor, Michellei i se 
opri parcă respiraţia. 

Nu numai că era frumos, dar degaja o energie nouă, 
comunicativă. Toată lumea îl primi salutându-l şi adresându- 
i-se pe numele lui mic, şi pe Michelle o încercă o oarecare 
gelozie. 

El se întoarse spre ea şi-i zâmbi. Îndată, ciuda ei se risipi. 
Îi dădea întotdeauna impresia minunată de-a fi unică şi 
singură cu el. 


— Bună ziua, Chris. Putem să începem, spuse Margaret. 
V-aţi scos cu toţii jurnalele de bord? Bine, a duceţi-le. 

Michelle luă fişele de regim şi de exerciţii, în timp ce 
fiecare se execută, ea întâlni privirea psihologului. Parcă-i 
spunea „aşteaptă-mă după şedinţă”, cu ochii lui cenuşii. Ea 
dădu din cap dar acest schimb mut nu rămase neobservat. 
Lisa a făcut o mutră supărată în timp ce ceilalţi îi observau 
cu curiozitate. Un zâmbet înţelegător apăru pe faţa 
Rosannei. Încurcată, Michelle se cufundă în lectura temei 
zilei: „învățați să vă relaxaţi”. Apoi, timp de zece minute -, 
fiecare-şi expuse dorinţele. Unii făcură critici constructive, 
dădură idei interesante. Chris controla dezbaterea fără să 
aibă aerul că-i forţa pe oameni să vorbească sau să-şi 
analizeze situaţia. 

Michelle era fermecată de această capacitate pe care elo 
avea de a se face înţeles, de a spune ce trebuia şi când 
trebuia. 

Psihologul se uită la ceas şi domină situaţia ca de obicei, 
cu tactul lui cunoscut. 

— Cuvintele voastre au un numitor comun. Ele dovedesc 
că viaţa nu e perfectă. Uneori, avem nevoie de înţelegere, 
de atenţie din partea familiei noastre şi nu obţinem aşa 
ceva, atunci am dori să fim încurajați în munca noastră, să 
fim apreciaţi, dar avem impresia că ne izbim de un zid de 
indiferenţă. Făcu o pauză pentru a vedea efectele şi privi cu 
insistenţă asistenţa atentă... E-adevărat? Important e felul 
în care reacţionăm în faţa acestei situaţii, din care luăm 
evenimentele, iar reacţia depinde de noi, numai de noi. 

Sharon luă cuvântul. Avea ochii cu cearcăne adânci ca şi 


cum nu dormea de mai multe nopţi. 

Mama mea avea un dicton pe care mi-l repeta când eram 
copil. Atunci îl găseam stupid, dar acum, acum îi înţeleg 
sensul. 

— Care era? întrebă Chris gentil. 

— Dacă vrei să schimbi lumea, începe cu tine! 

Surâsul care-i lumină faţa psihologului reînvie gelozia 
Michellei. Sharon se aşeză pe scaun, dându-şi părul pe 
spate cu un gest grațios. 

— Mama ta era plină de înţelepciune, răspunse Chris. Eşti 
gata să iei startul pentru schimbare? 

Un cor de aprobări se înălţă în încăpere. 

Atmosfera era încărcată de electricitate. Fiecare credea 
că trebuie să întreprindă ceva decisiv. 

ÎI iubesc! 

Michelle trebuia să înfrunte adevărul: era prea târziu. Ea 
nu putea să-şi reprime mult timp sentimentele. Asta o 
speria. Dragostea poate să nască suferinţă. Ea avea o astfel 
de experienţă. Se va repeta oare? 

Chris întinse un ecran, instală un proiector cu diapozitive 
şi stinse luminile. 

— Instalaţi-vă confortabil, puneţi picioarele pe pământ, 
mâinile pe genunchi cu palma în sus. Veţi învăţa să vă 
relaxaţi! 

— E ca o şedinţă de hipnotism? întrebă Steve pe un ton 
bănuitor. 

Nimeni nu-i răspunse. Toţi aveau ochii fixaţi pe ecranul pe 
care apăruse o imagine. Câteva exclamaţii înăbuşite se 
pierdură în întuneric. 


În imagine era o femeie brunetă, cu părul lung, aşezată 
pe un trunchi de copac luminat de soare şi brumă. Faţa 
femeii era ascunsă de umbră, dar corsajul roşu forma o 
pată  contrastantă cu negrul chiparoşilor cu siluete 
întortocheate. În fundal se ridicau stânci şi pe suprafaţa 
oceanului se reflecta cerul albastru, senin. 

— Dumneavoastră aţi făcut fotografia? întrebă Bart. 

— Da. 

Zgomotul valurilor ce se lovesc de stâncă amestecat cu 
cel al vântului în ramuri umplu încăperea. Chris probabil 
dăduse drumul la un magnetofon. 

— Priviţi Point Lobos în California. Fiţi atenţi, ceea ce vă 
cer este să vizualizaţi această scenă în cele mai mici 
detalii! Întorcându-vă acasă la voi, trebuie să fiţi capabili s-o 
revedeţi cu precizie. Să simţiţi aerul marin pe faţa voastră, 
gustul sării pe buzele voastre, să ascultați cântecul 
pescăruşului. 

— Cine este cea din poză? întrebă Steve. 

— Soţia mea. 

Vocea lui Chris era impersonală, distantă, nimeni nu se 
lăsă înşelat, dar nimeni nu puse întrebări. 

Michelle fixa ecranul, fascinată de frumuseţea imaginii 
şi... de profilul Marenei. 

Aceasta avea o frumuseţe rece, sculpturală şi sofisticată. 
Niciodată nu şi-ar fi imaginat-o aşa pe soţia lui Chris, el care 
era atât de cald, atât de deschis. 

— Respiraţi adânc pe nas, ţineţi-vă răsuflarea, numărând 
până la şase, apoi expiraţi încet, golindu-vă complet 
plămânii. 


El repetă de mai multe ori aceste instrucţiuni şi suflul a 
douăzeci de persoane se adaptă încet, încet până ce toţi 
respirară la unison. 

O linişte stranie puse stăpânire pe Michelle în timp ce 
inima îi bătea în ritmul valurilor. 

— Sunteţi aşezaţi pe acest trunchi de copac, soarele 
arde, pleoapele vi se închid, o moleşeală plăcută pune 
stăpânire pe voi, vă destinde muşchii. Sunteţi singuri cu 
oceanul şi cu pescăruşii. Picioarele vi se par grele, corpul vi 
se abandonează mângiâierilor soarelui şi vântului. Sunteţi în 
armonie cu voi înşivă, cu universul. 

Vocea psihologului părea să vină de foarte departe. 
Michelle simţea greutatea picioarelor, relaxarea completă a 
corpului ei, dar curios, spiritul îi rămânea treaz şi înregistra 
zgomotele cu o acuitate uimitoare. 

Avea impresia că niciodată nu va mai putea să-şi 
deschidă ochii şi nici nu va mai face o mişcare. Respirația i 
se încetini. 

Nu mai era nimic în afară de ea, de acest trunchi de 
copac scorburos, pulsaţia surdă a valurilor, căldura soarelui. 

Puțin câte puţin, zgomotul oceanului se depărtă, deveni 
mai slab. 

— Reveniţi-vă, încet, numărați până la trei, deschideţi 
ochii, vă veţi simţi mai odihniţi, ca după o noapte bună de 
somn. 

Magnetofonul se opri şi lumina se reaprinse. Un murmur 
uşor se ridică din asistenţă. Fiecare clipea din ochi. Bart se 
întinse şi căscă. 

— E super, exclamă el. 


— Am impresia că am dormit douăsprezece ore, spuse 
Marie. 

— Vrei să facem acest lucru şi acasă? întrebă Steve. 

— Exact. Recitiţi capitolul pe care l-aţi studiat pentru 
astă-seară. Acum o să vi se pară mult mai clar. 

— Asta se cheamă meditaţie? 

Michelle se întoarse spre Rosanne care tocmai pusese 
întrebarea. Vecina ei i se păru mai tânără, chiar şi micile 
riduri din colţul ochilor i se estompaseră. 

— Există mai multe metode, nu voi intra în detalii, dar 
ceea ce v-am arătat este tehnica de bază a relaxării. Cum 
vă simţiţi? 

— Minunat de bine. Dacă exersez în toate zilele, voi fi 
capabilă s-o fac oriunde şi oricând, chiar şi când mi-e poftă 
de o ţigară, de exemplu. 

— Da, dacă te vei strădui s-o faci zilnic, lipsa tutunului nu 
va mai apărea şi-ţi vei regla calmul şi buna dispoziţie. 

Chris îşi aranjă aparatul de proiecţie în staţia lui. 

— Şedinţa s-a sfârşit pentru azi. Vă doresc un sfârşit de 
săptămână plăcut şi nu uitaţi ce-aţi învăţat în această 
seară. 

— Aveţi o soţie foarte drăguță, lansă Steve. Cu o astfel de 
soţie n-aş avea curajul să plec să muncesc. 

Trăsăturile lui Chris îşi reluară de îndată expresia lor fixă 
pe care Michelle i-o cunoştea atât de bine. Era masca sub 
care îşi ascundea durerea. 

„Da, era frumoasă, o iubeam”. 

Chris nu-i purtă pică lui Steve de a fi redeschis rana care 
încă nu se cicatrizase. Îşi amintea de timpul care a urmat 


accidentului de avion. Timp de luni, el s-a închis în 
amărăciunea lui. 

Meseria lui îl salvase, certitudinea că putea să-i ajute pe 
alţii. Experienţa pe care o dobândea în această grupă era 
nouă şi pasionantă. 

Cu preţul unui efort de voinţă, el reuşi să se reaşeze şi 
să-şi reia tonul sigur: 

— Lecţia viitoare va fi cu privire la motivaţie. Studiaţi 
capitolul şi stabiliţi o listă de motivații pozitive şi negative. 

El luă o cretă şi se apropie de tablă. O profundă iritare o 
încercă pe Michelle văzându-l că scrie cu majuscule. Încă o 
dată, se dezicea de ea, în ciuda puţinei sale consideraţii pe 
care o avea pentru grafologie. 

1. - Observaţi-vă comportamentul. 

2. - Fixaţi-vă scopuri pe termene lungi şi termene scurte. 

3. - Găsiţi motivații pentru a le atinge. 

El puse jos creta şi se întoarse spre asistenţă evitând 
privirea lui Michelle. 

— Lecţia s-a terminat, prieteni. Pe luni! 


Chris şi Michelle se aşezară confortabil în fotoliile din hol. 
jetul de apă susura încet şi prin sticlă se vedea o porţiune 
de cer înstelat. 

El îi propuse un sifon fără zahăr pe care Michelle îl 
acceptă. Fiecare îşi ţinea băutura în mână şi sorbea din ea 
fără grabă. 

— Bud Huess dormea azi de dimineaţă când m-am dus 
să-l văd. E încă slăbit. E un bărbat curajos, şi înţeleg de ce 
te interesezi de soarta lui. Soţia lui, Clara, practic nu-l 


părăseşte. Ţi-a fost frică în timpul loviturii? 

— Da, bineînţeles. Nu ştiu cine se ascunde în spatele 
acelui Mickey deghizat, dar sunt sigură că n-ar ezita un 
moment să ucidă. Am avut impresia ciudată, la un moment 
dat... 

— Care? 

— Că dispreţuia pe toţi şi încerca o oarecare voluptate în 
ceea ce făcea. 

Chris o privi pe Michelle de sus în jos, se opri cu ochii pe 
părul ei mătăsos, pe ochii ei mari albaştri, pe gura ei cu 
curbe senzuale. 

Michelle tresări. Era ca şi cum o mângâia; dar contrar 
aşteptărilor ei, el n-o îmbrăţişă. 

Totuşi erau singuri în penumbră. 

— Mickey, probabil, e convins că el este victima. 
Criminalii îşi găsesc de obicei scuze explicabile, care să le 
justifice actele. 

Chris se aplecă înainte, jucându-se distrat cu paiul de la 
sifon. 

— Îl iubeai? întrebă el. 

Întrebarea o prinse pe femeie pe nepregătite. 

— Pe cine? 

— Cu câţi bărbaţi ai fost logodită? 

— Cu unul singur, Ted Bucknell. 

— Şi el te-a părăsit ca şi tatăl tău, de altfel. 

Deodată Michelle se agită, nu-i era la îndemână. Unde 
voia et să ajungă? 

— Care sunt sentimentele tale pentru bărbaţi? 

El atinsese punctul ei sensibil, dar maniera brutală în 


care aborda el problema o şocă. Se hotări să răstoarne 
rolurile şi să treacă la atac. 

— Am petrecut cinci ore împreună, ce crezi? 

— Eu sunt cel ce pune întrebări, replică el cu un surâs. 

— Foarte bine, văd că eşti încăpățânat. Ted era un 
companion plăcut, jucam tenis, dansam, ascultam concerte. 
El avea şi mulţi prieteni care m-au acceptat cu uşurinţă. 

— Asta nu mă miră. 

Ea îşi înălţă umerii, dar în interiorul ei remarca lui o flata. 

— Erau oameni interesanti. 

— Riscă cumva să reapară în viaţa ta? 

Michelle avu un râs amuzat. 

— Nu. El s-a căsătorit recent cu secretara lui. E o alegere 
bună, se cunoşteau de mult timp şi se potrivesc mult mai 
bine. 

Chris se destinse. Era aproape imperceptibil, dar Michelle 
era o maestră în arta de-ai citi emoţiile. 

— Eu prefer să... 

— Pardon? zise el surprins. 

— Prefer ca fata să-şi dezvăluie şi ea sentimentele. 
Uneori eşti indescifrabil şi ţeapăn ca o momăie. 

El tresări. 

— Asta e într-adevăr catastrofic? 

— Nu te nelinişti, înţeleg foarte bine că atunci când îţi 
primeşti pacienţii eşti obligat să rămâi impasibil. Un 
psiholog trebuie să fie neutru, nu-i aşa? 

— Da, aşa e bine pentru bolnavi. 

— De acord, dar tu, cui te confesezi? 

Chris suspină. Rosanne a fost indiscretă, probabil. 


— Ce ştii despre Marena? 

— Nu mare lucru. Rosanne mi-a vorbit mai mult de tine, 
ea te admiră atâta încât am crezut că-i îndrăgostită de tine. 

— Rosanne are un bărbat pe care-l adoră, dar care 
munceşte ca un ocnaş. Ea se simte puţin singură. O cunosc 
de patru ani. 

— E foarte trist ce i s-a întâmplat soţiei tale, mai ales că 
era şi însărcinată. 

Ea spuse toate acestea cu o astfel de simplicitate, cu 
atâta sinceritate, că era imposibil ca el să-i reproşeze ceva. 
Ochii ei mari albaştri erau clari şi nevinovaţi că ai unui copil. 
Michelle era antiteza seducătoarei şi asta o făcea şi mai 
irezistibilă. Ca să nu cedeze tentaţiei de-a o lua în braţe, 
Chris îşi băgă mâinile în buzunare. 

— Ai o poză a fetiţei tale? 

— Da, desigur. 

Un surâs ilumină faţa ei frumoasă în timp ce ea îşi scotea 
portofelul. Această femeie avea o spontaneitate, un farmec 
natural care îl intrigau. 

Multe paciente foarte diferite l-au consultat, de la 
neveste de miniştri la prostituate, dar niciuna nu semăna cu 
Michelle. 

Era absolut imposibil s-o faci să corespundă unui 
standard oarecare. 

Ea îi dădu fotografiile, tot vorbind. 

— leri am înţeles câte am de învăţat ca să devin mamă. 
Angie Pierce, tânăra despre care ţi-am vorbit, s-a descurcat 
cu o abilitate pentru care o invidiez. De ce oare eu nu mă 
descurc cu Emily? 


El îi zâmbi amabil. 

— Dacă-ţi dai seama de lacunele tale, e deja enorm. 

El studie atent prima fotografie. 

Niciunul din membrii de familie nu avea probleme cu 
greutatea. Era un bărbat cu părul şaten şi ochii albaştri, 
ţinând de umeri o femeie frumoasă, brunetă, cu privirea 
veselă, o femeie mai în vârstă, blondă, o fetiţă de cinci sau 
şase ani, şi Michelle, fină şi elegantă într-un taior bleumarin. 

— lată, Ray, Lorella, mama mea, Emily şi eu. 

— Fratele tău şi cu tine semănaţi mai mult cu tata. 

— Da, în afară de ochii albaştri. Tatăl meu era avocat şi 
părinţii mei au divorţat când aveam paisprezece ani. Ray 
avea şaisprezece... 

Ea se întrerupse. Îi povestise viaţa ei la restaurant. 

— Emily este o fetiţă adorabilă. Aş vrea s-o întâlnesc. 
Crezi c-ar fi posibil? 

— Oh, Chris, ar fi foarte drăguţ din partea ta. Crizele ei 
mă înnebunesc! într-o zi a făcut o adevărată criză pentru că 
i-am interzis să aducă un motan de la şcc! a. leri, Angie m-a 
făcut să realizez că sunt lipsită de fermitate că nu ştiu cum 
s-o iau. Şi apoi, Emily are greutăţi şcolare care mă 
neliniştesc. Ray şi Lorella erau atât de strălucitori! 

— Ea poate n-a depăşit încă pierderea părinţilor, 
răspunse el gânditor. S-ar putea să sufere şi de o uşoară 
tulburare neurologică. Nu-i pot pune un diagnostic cât timp 
n-am văzut-o. 

Ei, iată! Psihologul revenea în forţă. Va putea ea să-i 
plătească onorariile? Acestea, sigur, erau exorbitante, dar 
Michelle era gata la toate sacrificiile pentru Emily. 


— O voi suna pe secretară ca să fixeze întâlnirea, 
murmură ea. 

— De ce nu mă inviţi la un prânz? Într-o duminică, de 
exemplu? 

Chris o derută. Puțin ruşinată de judecata ei pripită, ea 
acceptă imediat. 

— Cu plăcere, duminica viitoare? 

— E perfect. La ce oră aş putea debarca cu foamea mea 
de lup? 

— La ora treisprezece. 

— De acord. Pot să-ţi pun o întrebare? 

— Depinde, dar spune! 

— Ai fobia pisicilor? 

— Ce? 

— Nu vrei ca Emily să aibă o pisică? E totuşi o dorinţă 
normală la vârsta ei. 

— Mama mea n-a dorit ca ea să aibă vreo pisică. Din 
cauză de păr, de purici, de boală, în sfârşit, aşa a fost. 

— Eu cred că lucrul ăsta ar ajuta-o, ar depăşi mai uşor 
încercarea prin care trece. S-ar simţi folositoare, 
responsabilă de ceva. 

— Crezi c-ar fi trebuit să accept? Oricum e prea târziu, 
am pierdut ocazia. 

— Există o soluţie. 

Michelle îşi încruntă sprâncenele şi-l privi cu un aer 
bănuitor. 

— Care? 

— Aş putea să-i ofer eu una când vin la voi. Te vei preface 
că nu observi pisica şi asta te va ajuta să fii altfel. 


— Ai idee cum să găseşti o pisică? 

El îi aruncă un zâmbet misterios. 

— Poate că da! 

Michelle ridică braţele, luând o expresie” resemnată. 

— Am impresia că toată lumea are câte o pisică de dat. 
Am înţeles, Chris, o vei face fericită pe fetiţă. 

Zgomotul unui aspirator care se apropia îi întrerupse. Un 
om făcea curăţenie la etajul doi. Chris îşi privi ceasul. 

— E ora şase. Guvernanta ta de ocazie trebuie să fie 
grăbită să plece. Are şcoală mâine. Te duc până la maşină. 

Se  ridicară amândoi şi traversară holul, apoi se 
îndreptară spre parking. Chris aşteptă ca Michelle să se 
instaleze la volan şi să-şi închidă portiera pentru a se 
depărta. 

Michelle cobori geamul. 

— La revedere, pe duminică! 

EI îi făcu semn cu mâna. 

— Da, mergi sănătoasă. 

Ea ridică geamul şi dădu puţin înapoi. Silueta lui înaltă se 
decupa în lumina farurilor. 

Ce tare îşi dorea să fie deja sfârşit de săptămână. 

Chris urmări cu ochii farurile Fordului Escort, apoi se 
îndreptă încet spre Pontiacul său, cu capul plecat, cu 
mâinile în buzunare. 

Se opri în faţa luxosului vehicul, amintindu-şi bucuria 
Marenei când au ales acest model. 

Ea hotărâse şi culoarea, amenajările interioare, cu 
entuziasmul unui copil într-o prăvălie de jucării. 

Marena acorda întotdeauna o mare importanţă imaginii 


sale, îi plăcea să se înconjoare cu lucruri frumoase, să 
poarte lucruri de preţ. 

Chris mângâie capota strălucitoare în lumina lunii. 
Acoperişul decapotabil negru fusese tapiţat în piele ca şi 
scaunele. Tabloul de bord era din acaju. 

Da, Marena avea gustul luxului. 

Liniştea care-l înconjura îi făcea şi mai apăsătoare 
singurătatea. Trebuia să-şi împartă viaţa cu o femeie... De 
ce n-ar fi Michelle cea care să umple golul de care suferea? 
De altfel, trebuia să fie sincer cu el însuşi, era pe cale dea 
se îndrăgosti. 

Amestecul de emoţii contradictorii care-l năpădeau era 
un semn că nu se înşela! îşi impuse să analizeze situaţia. 

Totul putea să fie mai bine. Ar putea s-o ajute pe Michelle 
s-o crească pe Emily, ar putea s-o îndemne să-şi schimbe 
meseria. Ea avea, fără discuţie, mari capacităţi de 
organizatoare. O idee de geniu îi încolţi în minte. Unul din 
colegii lui înființase o asociaţie de practicieni şi în cursul 
unui dejun a spus că-i trebuie o persoană care să se ocupe 
de administraţie şi care să supravegheze organizaţia. 
Michelle ar fi perfectă pentru treaba asta. 

Chiar duminică va căuta s-o facă să-şi schimbe drumul. 
Ar fi minunat ca ea să intre în mediul lui profesional. 

Îl cuprinse o profundă împăcare cu sine. Rămase 
nemişcat, privind cerul albastru acoperit de stele ce-i 
aminteau ochii mari, albaştri, strălucind de tandreţe, ai 
Michellei Lennox. 


Romanele colecţiilor „EL ŞI EA” şi „ROMANTIC” vă fac să 
vedeţi faţa frumoasă a vieţii! Aţi deschis unul dintre aceste 
romane? Pagină cu pagină, purtată pe aripi de vis, veţi trăi 
întâmplări pasionante şi timpul va trece fără să ştiţi cum. 

Aţi terminat de citit unul dintre aceste romane? lată că 
ochii v-au rămas plini de soare şi inima copleşită de 
tandreţe şi dragoste. 


CAPITOLUL VIII 


Duminică, ziua începu cu promisiunea unui cer albastru şi 
a unei temperaturi plăcute. Era vară indiană în această 
jumătate de octombrie, o perioadă pe care Michelle o 
adora. Emily îşi puse zahăr peste fulgii de ovăz, aruncând 
priviri bănuitoare preparativelor pe care le făcea Michelle. 

— Cine vine? 

Michelle se întoarse spre fetiţă care profită de acest lucru 
ca să-şi pună zahăr cu un gest provocator. 

— Vine doctorul Delmore, la dejun, răspunse ea calm. 

Emily împinse bolul cu cereale. 

— Nu sunt bolnavă, nu mă doare urechea. Şi oricum, îl 
iubesc pe doctorul Macken, nu vreau altul. 

— Acesta nu-i un generalist, draga mea. Doctorul 
Delmore este psiholog, el este cel ce conduce grupa unde 
merg seara. El îi ascultă pe oameni, iar oamenii îi povestesc 
despre problemele lor. 

— Dă şi el bomboane ca doctorul Macken? 

Copilul nu refuza niciodată să meargă la pediatru, care o 
îndopa cu dulciuri. 

— Nu cred, zise Michelle cu un surâs slab. 

— Pariez cu un mâncător de capete, afirmă fetiţa pe un 
ton hotărât. Şi pentru a da mai multă forţă vorbelor ei, 
înfipse lingurita în bol. 

— Unde ai auzit această expresie? 

— Unchiul lui Julie merge la un mâncător de capete... El 
are 0... fobile. Crezi c-o să ia şi Julie? 

— Se spune fobie şi nu fobile, iar fobia nu este 


contagioasă. 

Michelle îi puse mâna pe umăr. Emily ridică ochii spre ea 
cu acea expresie misterioasă pe care ea nu putea să i-o 
descifreze. 

— l-am arătat fotografia ta doctorului Delmore joi seara. 
Ghici ce-a zis? 

Emily o fixă cu un aer întrebător. 

— El a zis că eşti o domnişoară drăguță. Şi e adevărat. 

Faţa fetei reflecta neîncredere. 

— Tu vrei să te măriţi cu el? 

Inima Michellei se strânse. Ziua începuse destul de rău. 
Dacă Emily o să facă astfel de judecăţi în faţa lui Chris, va fi 
groaznic. Se strădui să-i surâdă şi să-i răspundă pe un ton 
detaşat. 

— Bineînţeles că nu. Nu e decât un prieten. 


Zece minute înainte de ora fatidică, totul era gata. 
Michelle verificase totul de mai multe ori, dar era nervoasă. 

Totuşi, masa din sufragerie fusese acoperită cu cea mai 
frumoasă faţă de masă, farfuriile delicate din porțelan 
chinezesc aveau alături tacâmuri de argint. Intre sfeşnice se 
afla un bucheţel de mărgăritare. 

În bucătărie, piepţii de pui stăteau la cald în cuptor, 
prăjiţi cât trebuie, împreună cu cartofi copţi în coajă şi 
ierburi aromate. 

Conopida aştepta să fie fiartă la aburi, iar salata era la 
rece. Michelle îşi scoase şorţul care-i proteja bluza albă de 
mătase şi fusta mov. 

Emily îi aruncă o privire cu înţeles. 


— Eu sunt sigură că el este iubitul tău, zise ea. 

Copilul purta jeans noi şi un maiou alb, deocamdată 
imaculat. 

Michelle luă peria pe care ea i-o întinse şi descurcă încet 
părul lung şaten care-i ajungea până la talie. Avea un păr 
minunat, cu reflexe arămii. 

Intenţia Michellei fusese s-o pregătească pe Emily pentru 
venirea lui Chris. Fetiţa văzuse emisiunea la televizor şi 
risca să-i facă o primire proastă, dar sună telefonul şi ea nu 
mai discută. 

Era mama ei care voia noutăţi. Susan era încântată că 
fata ei avea un musafir la prânz. 

Din fericire, la ora treisprezece fix se auzi soneria de la 
intrare; Michelle se mulţumi săi promită c-o va suna a doua 
zi şi o va ţine la curent. 

În timp ce s-a dus să deschidă, Emily o şi şterse în 
camera ei. 

Chris purta un pantalon gri şi o haină sport asortată. Avea 
flori într-o mână şi într-alta o sticlă ambalată în poleială. 

Îşi schimbase oare gândul cu pisica? Michelle nu îndrăzni 
să-l întrebe. 

— Bună ziua, îi spuse el zâmbind. 

— Intră! 

Ea îi surâse, fericită că-l vede, în ciuda neliniştilor pe care 
i le provocase Emily. 

Chris intră în salon şi simţi mirosul îmbietor de la 
bucătărie. 

— Miroase a pâine proaspătă, remarcă el pe un ton 
apreciativ. 


— Da, am făcut-o chiar eu, după una din reţetele lui 
Margaret. 

El o examină cu privirea lui cenuşie dar luminoasă. 

— Eşti încântătoare, Michelle. 

Deodată îşi aminti de flori şi i le întinse. Ea le luă cu 
emoție. De când nu mai primise flori? 

— N-ar fi trebuit, spuse ea. 

— Mi-a făcut plăcere. 

Chris examină camera de zi cu aprobare. Încăperea era 
caldă şi veselă cu mobila veche, cu decoraţiuni căutate, dar 
era simplă. În comparaţie, propria sa locuinţă era elegantă, 
dar tristă şi solitară. 

Michelle desfăcu ambalajul cu o mână nesigură, tulburată 
de apropierea lui Chris şi de cadoul lui. Pierduse obiceiul de- 
a fi obiectul unor atenţii de genul ăsta. 

Pentru a-şi ascunde încurcătura, ea se aplecă spre cutia 
de flori şi-i desfăcu hârtia verde. Doisprezece trandafiri 
superbi, delicat adunaţi în buchet, parfumau aerul cu 
subtila lor mireasmă. 

— Oh, Chris! 

Era o exclamaţie din inimă care-i trăda încurcătura. 

Chris simţi o mare bucurie. O astfel de spontaneitate, 
atâta capacitate de-a se minuna erau calităţi rare şi 
preţioase. 

El tocmai despacheta sticla când vocea lui Emily se auzi 
din pragul uşii. 

— El e! E bărbatul de la televizor! 

Michelle şi Chris se întoarseră împreună spre fetiţă. Dacă 
era să judece lucrurile după mutra ofensată a fetiţei, 


credeai că femeia nu fusese chiar în toate minţile când l-a 
invitat pe acest individ. 

Psihologul nu dezarmă, dar îşi luă masca profesională şi 
se apropie de copil. 

Se lăsă pe călcâie pentru a fi la înălţimea optimă. 

— Tu eşti Emily, nu-i aşa? Mama ta mi-a arătat o 
fotografie de-a ta. Eu sunt Chris şi sunt bucuros să te 
cunosc. El întinse mâna copilului care dădu înapoi. 

— Nu te iubesc şi, mai întâi, Michelle nu e mama mea, e 
mătuşa mea. 

— Ea te-a adoptat, în ochii legii ea e mama ta. Asta 
înseamnă că ea se ocupă de tine, veghează asupra ta, iar 
tu, de acum înainte, faci parte din viaţa ei. 

Vocea lui era liniştită, blândă, dar trăsăturile feţei îi erau 
dure. Michelle regretă de-al fi invitat. Această întâlnire între 
el şi copil avea să fie un eşec total. 

Fără să vrea, se uită la mâna stângă a lui Chris şi era să-i 
sară inima din piept. Nu mai avea verigheta pe deget. 

Respiră adânc şi anunţă: 

— Masa e gata, instalaţi-vă! 

Cu un semn îi indică lui Chris locul din capul mesei. Ea va 
sta în faţa lui şi Emily între ei. Apoi se duse în bucătărie, 
puse sticla pe bufet şi scoase mâncarea cu cartofi. Spre 
surpriza ei, Chris apăru în uşă. 

— Pot să te ajut? 

— Da, cu plăcere. Şi dădu puiul să-l ducă şi ea luă 
cartofii. 

— Văd altă reţetă de-a Margaretei. Ar fi încântată să ştie 
că i le întrebuinţezi. 


— Eh, da. Asta, nu pentru că am un invitat căruia îi impun 
regimul meu. 

În această săptămână, ea urmaşe un regim draconic, 
hotărâtă să piardă un kilogram la fiecare cincisprezece zile. 

Chris aşteptă politicos să se aşeze Michelle şi nu începu 
să mănânce decât când stăpâna casei îşi luă furculiţa. 

Emily urmări purtarea adulților,  încruntându-şi 
sprâncenele, apoi întrebă fără ocolişuri: 

— Eşti mâncător de capete? 

Mâinile psihologului  înţepeniră pe tacâm. Această 
expresie îl urmărise în toţi anii de studiu şi întotdeauna îl 
iritase. 

— Nu aici a auzit ea aşa ceva, se scuză Michelle. 

— Nu, la Julie. Tu ştii bine, mătuşă Michelle, unchiul ei... 

— Urmează o terapie pentru a se debarasa de fobii, i-o 
tăie femeia. 

Chris îşi puse mâinile pe masă şi privi fetiţa în faţă. 

— Eu sunt psiholog diplomat şi deci sunt abilitat să fac 
analize. Dar nu mănânc capete, le reduc problemele, cât 
pot. Meseria mea este să-i ajut pe cei ce au probleme. 

— Ai venit pentru mine? întrebă Emily. 

— De ce? Tu ai probleme sau i le faci mamei tale? 

— Mama mea adevărată şi tatăl meu adevărat sunt la 
Denver. Ea aruncă o privire dispreţuitoare în farfurie şi o 
împinse. 

— iată de ce este ea agresivă, refuză să accepte 
pierderea părinţilor ei şi suferă. 

Diagnosticul lui Chris fu întărit de vorbele lui Michelle. 

— Ea nu i-a mai văzut de la plecarea lor, din seara aia, 


explică Michelle cu glas scăzut. Mama mea s-a opus ca ea 
să participe la înmormântare. 

Ei schimbară un mesaj liniştit. Chris aprobă uşor din cap 
ca pentru a spune că înţelegea situaţia şi că micuța avea 
nevoie de ajutor. Michelle îi mulţumi cu o privire ce voia să 
spună: „Mulţumesc, mă simt mai puţin neajutorată acum 
când pot conta pe tine”. 

Emily stătu bosumflată în timpul mesei, dar adulţii 
vorbiră despre una, despre alta. Îşi descoperiră multe 
puncte comune în materie de cărţi, de cinema. Din când în 
când, fetiţa le tăia vorba, dar niciodată Chris nu-i făcu vreun 
reproş. Din contră, îşi lăsa vorba în aer, o lăsa să se 
exprime şi după un schimb de priviri cu Michelle, îi acordă 
toată atenţia copilului. 

La sfârşitul dejunului, Emily începu să vorbească despre 
şcoală fără ca măcar psihologul să-i pună vreo întrebare. 

Se plânse că era tratată ca imbecilă de una din colegele 
ei, Mae, pentru că nu reuşea să citească corect. 

Michelle admiră modul în care Chris o asculta şi-i căpăta 
încrederea fără să intervină. 

După ce au mâncat ananas proaspăt la desert, Chris îi 
propuse Michellei s-o ajute la vase. 

— Nu, e inutil, eu am maşină de spălat vase. 

El se întoarse spre Emily care-şi lingea degetele cu 
lăcomie. Michelle cedase şi-i făcuse doi hot dogs. 

— A fost ziua ta, recent. Pe douăzeci şi opt august, dacă 
nu mă înşel. Câţi ani ai? 

— Nouă ani. 

— Crezi că-i prea târziu să-ţi fac un cadou? 


Fetiţa l-a urmărit cu un interes făţiş. 

Michelle s-a gândit la pisică. Era bucuroasă, totuşi ea nu 
iubea în mod deosebit animalele, dar perspectiva plăcerii 
lui Emily îi ajungea. 

— Nu, nu-i prea târziu, răspunse copilul grav. 

— Vrei să mergi cu mine la maşină ca să-ţi cauţi cadoul? 

Spre marea surpriză a lui Michelle, Emily o privi ca şi cum 
îi cerea aprobarea. 

— Vin cu tine, spuse ea zâmbind. 

O luară toţi trei pe aleea mărginită de arbori, spre stradă. 
Michelle căută din ochi Pontiacul luxos, dar Chris se 
îndreptă spre un Ford care nu era chiar nou. Geamurile erau 
deosebit de lăsate în jos, mai ales în spate, iar pe banchetă 
se găsea un coş de răchită şi doi saci de hârtie. 

La apropierea lor, un motan care avea aproape un an, ieşi 
din coş şi se aşeză pe cuvertura de lână. Avea ochii verzi de 
smarald. Apoi îşi linse cu grijă părul lung, alb. 

Emily era împietrită şi mută de uluire. 

— E pentru mine? murmură ea. 

— Lasă-te pe vine, îi sugeră Chris. 

Fetiţa se supuse imediat şi el îi puse cuvertura pe 
genunchi înainte de a-i aşeza şi pisica superbă. 

— Priveşte! strigă ea. 

Animalul se cuibărise în pătură la ea în poală, doar 
urechile fine şi roz şi ochii i se mai vedeau. 

— E o pisică persană? întrebă Michelle. 

Ea se aşteptase la o pisică de maidan, nicidecum la una 
de rasă. Se aplecă s-o mângâie pe cap şi animalul începu să 
toarcă drept răspuns. 


— Da, dar nu în întregime. Unul din clienţii mei mi-a 
vorbit de un prieten de-al lui care le creşte. Această pisică 
nu avea încă un cămin pentru că nu era de rasă pură. 
Uneori... sunt lucruri de neprevăzut. 

Fetiţa nu se mişca, de frică să nu sperie animalul. Ea-l 
mângâia cu vârful degetelor cu precauţie, de-parcă era 
ceva fragil. 

— Pot să-l păstrez? Te rog, Michelle. 

Michelle se prefăcu că ezită, suspină. 

— Da, de acord. E foarte drăguţ din partea doctorului 
Delmore că ţi l-a adus. 

— O să-l cheme... Terry. Se poate? 

— Bineînţeles, dar ai vreun motiv anume ca să-i alegi 
acest nume? 

— Da, aşa o chema pe pisica noastră înainte ca mama şi 
cu tata să... plece. Guvernanta a lăsat-o să scape şi Terry s- 
a pierdut. Apoi, a venit poliţia să ne spună că mama şi tata 
au avut un... accident. Am căutat-o peste tot, dar pisica nu 
s-a mai întors niciodată, nici ea. 

Ea ridică ochii ei strălucitori spre adulţi. 

— Terry nu era chiar atât de frumoasă, avea părul scurt şi 
o pată pe botic. 

Michelle se aplecă spre Chris pentru ca fata să n-o audă. 

— Avea şapte ani atunci. Nici n-am ştiut că Ray şi Lorella 
aveau o pisică. Emily n-a suflat o vorbă despre aşa ceva 
când m-am dus la Denver. 

Psihologul, simțind privirea fetiţei fixată pe el, nu 
răspunse nimic. El scoase cei doi saci de hârtie din maşină. 

— iată un coş pentru dormit, două păturici, o scândură 


pentru gheare, două boluri de plastic, unul pentru apă, altul 
pentru hrană şi o duzină de conserve cu marca 
recomandată de crescător. 

Fericirea Emilyei îi încălzea sufletul lui Michelle. Era 
pentru prima dată c-o vedea pe fetiţă atât de fericită de 
când venise la Indianapolis. Îi venea să sară chiar de gâtul 
lui Chris pentru a-i mulţumi, dar se abţinu. 

— S-o luăm pe Terry înăuntru, sugeră ea. 

Emily nu vru să lase din mână preţioasa încărcătură şi ei 
o apucară pe aleea ce ducea spre casă. 

— Astăzi nu mi-am făcut gimnastica, spuse Michelle. Ce- 
ar fi să facem o mică plimbare pe jos în timp ce Terry se va 
familiariza cu noua ei locuinţă? 

— Nu pot s-o las singură, protestă copilul. 

— Ba da, eu cred că pisica va prefera să exploreze toate 
locurile în linişte; îi vom instala culcuşul, îi vom pune 
holurile, vom închide peste tot ca să nu iasă. Ai putea să iei 
nişte pâine pentru rațe? 

— Mama ta are dreptate, pisicile au nevoie de linişte şi 
de puţin timp ca să se adapteze, întări Chris. Dar înainte 
de-a ieşi, cred că trebuie făcut ceva cu mâncarea rămasă 
de la masă. 

El îi adresă un surâs complice lui Emily, ca şi cum ar fi 
împărţit amândoi un mare secret despre pisici pe care 
Michelle nu-l ştia. 

— În timp ce făceau ordine în bucătărie, Michelle văzu 
sticla adusă de Chris. 

— Oh, am uitat-o, am fi putut bea în timpul mesei. 

— Desfă-i ambalajul, propuse Chris. 


Intrigată, Michelle scoase poleiala. Era o sticlă de vin 
roşu. Ea ridică sticla şi încercă să citească eticheta scrisă în 
franceză. 

— Châteauneuf-du-Pape, Demaine de la Petite Bastiade. 
Îmbuteliat la castel în 1971. 

— E un vin care are calitatea de-a încălzi. De aceea e 
foarte apreciat iarna. N-ai băut niciodată? 

Marena se pricepea de minune la vinurile fine, dar nu ea., 
Eu nu sunt sofisticată, nu pot nimic de felul acesta”. 

— Nu, n-am băut niciodată, mărturisi ea. Şi puse sticla pe 
bufet. 

— Această sticlă are o poveste. 

Vocea lui Chris avu acum acele reflexii melodioase care o 
zăpăceau pe Michelle. Trebuie să fie minunat să te laşi 
hipnotizată de el. 

— Acum doi ani, Marena şi cu mine am petrecut vara în 
Franţa. Am adus trei sticle din marca asta. E singura care a 
rămas. O păstram ca să sărbătorim un eveniment deosebit. 
Aflasem că copilul pe care-l aştepta era o fetiţă, şi m-am 
hotărât să bem vinul după naştere. 

Michelle îl privi cu emoție. Ochii lui gri reflectau curaj, 
tristeţe, o vulnerabilitate care o surprinseră. 

— De ce mi-l oferi... mie? şopti ea. 

El inspiră profund. 

— Îţi aminteşti ce te-am sfătuit la ultima şedinţă? Trebuie 
să-ţi oferi o recompensă când ţi-ai atins unul din scopurile 
propuse. Câte kilograme ai hotărât să pierzi până la 
Thanksgiving? 

— Opt sau nouă kilograme. Am pierdut deja trei. Aş putea 


să port acest taior albastru. Ea arătă cu mâna poza lipită de 
frigider, conform instrucţiunilor. 

— Ei bine, să pierzi cele nouă kilograme de-aci înainte şi 
să inviţi pe cineva important, ia Thanksgiving. Vei desface 
sticla şi vei ţine un toast pentru drumul ales. 

— Pe cineva important? repetă ea zăpăcită. 

— Cineva important pentru tine, e un termen explicat în 
capitolul cinci. 

Privirile lor se întâlniră. Michelle ştia deja pe cine va 
invita. 

— Mulţumesc, voi păstra sticla. 

Ei schimbară un zâmbet, dar Emily interveni în 
înţelegerea lor liniştită. 

— Mergem să hrănim rațele? 

Afară era plăcut şi cald. O briză uşoară le mângâia feţele. 
Umbre aurii dansau pe trotuar între pomii împodobiţi cu 
culori autumnale. 

Traversară Broad Ripple Avenue şi Michelle remarcă cum 
Chris o luă de mână pe Emily cu un gest patern până ce 
ajunseră pe trotuar. Urcară încet, hoinărind de-a lungul 
micilor magazine, se opriră în faţa unui butic de antichităţi 
şi a unei galerii de artă. Depăşiră mai multe restaurante 
care ofereau bucătării de pe toate continentele: indiană, 
chinezească, italiană şi chiar o cofetărie cu o îngheţată 
renumită. 

Michelle constată cu plăcere că nu poftea la nimic. 

La încrucişarea Guiiford cu Westfield Boulevard se ridica 
pe stânga o clădire veche de cărămidă roşie care servea de 
cazarmă de pompieri. În faţă se afla un mic parc cu arbori 


uriaşi şi bănci. La stânga se afla şi o clădire cu două etaje 
care adăpostea o drogherie pe care Michelle o ştia 
dintotdeauna. 

— Ador acest loc, explică ea. În spatele drogheriei, trece 
un canal. Când l-au construit s-a născut şi Broad Ripple, 
care atunci era o comună independentă. 

Ea vorbea cu un entuziasm comunicativ. Era tare 
frumoasă când se însufleţea astfel. 

— Când? întrebă Chris. 

— Această secţiune de zece kilometri a fost săpată 
pentru a lega Indiana de lacul Eire, obiectivul fiind 
transportul de mărfuri către oraş. Construcţia canalului a 
fost începută în 1837, dar canalul a rămas nefolosit din 
cauza căilor ferate. 

— Şi Indianapolis a sfârşit prin a înghiţi Broad Ripple? 

— Numai în 1922. 

Trecură de drogherie şi se îndreptară spre pod. Emily 
alerga înainte, grăbită să hrănească rațele. Strângea în 
braţe pâinea care le era destinată şi mai multe bucăţi îi 
scăpară din sacoşă. 

Michelle se aplecă şi le strânse punându-le în buzunar. 
Pentru ea, să păstrezi oraşul curat era o problemă de 
respect pentru locuitorii lui 

— Aşteaptă-ne, draga mea. Aproape că am ajuns. 

Parcul municipal se întindea în faţa lor, vast spaţiu de 
verdeață presărat cu boschete şi alei umbroase. 

— Vino să vezi, îi spuse Michelle lui Chris. 

—  Ţinându-se de mână, ei se apropiară de malul 
canalului unde Emily se oprise. Suprafaţa apei strălucea în 


mii de unde argintii. Raţe cu guler verde şi cioc galben, 
altele pătate cu negru şi alb, se grăbiră măcăind spre 
bucăţelele de pâine. 

Se aşezară pe-o bancă. 

Chris nu lăsase mâna femeii pe care o năpădise o imensă 
senzaţie de bună dispoziţie. 

Amintirea sticlei de vin pe care el tocmai i-o oferise îi 
reveni în memorie. Era un cadou care o emoţionase profund 
după ce-i cunoscuse povestea. 

Acest dar însemna oare că ea reprezintă ceva pentru el? 
Nu se putea abţine să nu spere. 

Instinctiv, ea îi strânse mâna şi el îi zâmbi ca răspuns. 
Cuvintele nu erau necesare. Rămaseră liniştiţi, gustând 
liniştea naturii care-i înconjura. 

— Cum ai ajuns să-ţi alegi... meseria? întrebă Chris 
deodată. 

— Când am intrat la universitate, mi-am depus 
candidatura pentru o slujbă cu jumătate de normă. Am dat 
un test grafologic şi am fost angajată. Patronul meu m-a 
lăsat să citesc rezultatele şi am fost stupefiată să descopăr 
că analiza personalităţii mele era justă. De atunci m-am 
pasionat pentru tot ce putea să descopere scrisul şi cum 
acesta putea să trădeze trăsături de caracter. 

— Deci dacă fac bara de la „t” într-un anumit fel, asta îţi 
permite să mă judeci, nu-i aşa? 

Uşoara ironie a tonului lui îi scăpă Michellei, care era atât 
de fericită să poată vorbi cuiva de pasiunea ei. 

— Nu e necesară o corelaţie între un element al scrisului 
şi o anume trăsătură de caracter, explică ea. Trebuie avut în 


vedere contextul general, combinarea elementelor pentru 
ca interpretarea să fie corectă. Dar analiza unui scris este 
un excelent mijloc pentru a determina particularităţile unui 
individ, motivațiile sale, aptitudinile de comunicare, de-a 
pune probleme şi a le rezolva, posibilităţile lui de 
organizare. 

Chris lăsă mâna femeii şi se uită la rațele care o 
înconjurau pe Emily fără să le vadă. Deodată păru distant, 
dar Michelle continuă. 

— Scrisul vine din subconştient. În calitate de psiholog 
crezi în subconştient, nu-i aşa? 

— Bineînţeles, pe el se bazează metoda hipnozei. Noi 
facem sugestii subiectului şi  subconştientul lui le 
înregistrează. 

— Corect! Şi eu îl folosesc, dar într-un mod diferit. 
Cunoaşterea de sine este un atu extraordinar. Când o 
persoană este conştientă de forţele şi de slăbiciunile ei, îi 
este mult mai uşor să reuşească în viaţă, alegând meseria 
care i se potriveşte cel mai bine sau tovarăşul de viaţă 
ideal. 

— Te vei baza pe grafologie ca să-ţi alegi bărbatul? 

El îşi însoţi întrebarea cu un zâmbet ironic care, de data 
asta, nu-i scăpă Michelei. 

— Personal, da, răspunse ea grav. 

— Ce s-a întâmplat cu Buckneli? A ratat testul? 

— Nu este un examen la care se reuşeşte sau nu. Eu îi 
ştiam defectele lui Ted, dar consideram că voi putea trăi cu 
el, fiindcă avea şi multe calităţi. Nu-l pot blama pe Ted. El 
m-a prevenit că nu se vedea în rolul de tată, întotdeauna a 


fost cinstit cu acest subiect. lar eu nu aveam de ales, 
micuța nu avea altă familie, în afară de bunici. 

— Testele pe care le folosim în meseria noastră sunt 
serioase; ele au fost efectuate pe mii de oameni, şi-au 
dovedit... Michelle îl privi în faţă cu ochii ei mari, întrebători. 

— Oare suntem pe cale de a ne certa? întrebă ea blând. 

Chris împietri. 

— Eu... nu voiam să... 

— În orice caz, în ceea ce mă priveşte, sunt sigură de 
valoarea şi utilitatea meseriei mele. Societăţile care 
apelează la serviciile mele se felicită de-a obţine cel mai 
bun randament de la lucrătorii lor, mai puţină schimbare de 
personal. Vrei să ştii de ce? Pentru că ei angajează oameni 
ale căror capacităţi corespund slujbelor pe care le capătă. 
Lucrătorii sunt mai fericiţi, mai senini. 

— Michelle, te rog „nu vreau să ne certăm pe acest 
subiect. 

— De acord, dar cum vrei să reacţionez? Tu îmi denigrezi 
meseria, Nu e pentru prima oară când îţi exprimi clar 
disprețul pentru grafologie. 

Ea era decepţionată că un bărbat atât de inteligent cum 
era Chris, avea un spirit atât de îngust. 

— În Franţa, în Germania, în Elveţia, în Austria, grafologia 
ocupă un loc important printre metodele de recrutare, şi 
asta de mult timp. În Germania este chiar o disciplină 
predată la universitate. 

Chris se agită, nu era în largul lui, îşi înfundă mâinile în 
buzunare. Gălăgia rațelor se amplifică şi el trebui să ridice 
tonul pentru a le acoperi. 


— Dacă am abordat acest subiect este pentru că am 
nişte colegi care caută o administratoare pentru asociaţia 
lor medicală. Salariul este foarte mare, iar eu le-am spus că 
ai o diplomă în domeniu. Unul din ei o să te sune, iată 
cartea lui de vizită. 

El scoase cartea de vizită şi i-o dădu lui Michelle care se 
întunecă la faţă. 

— Nu, mulţumesc, răspunse ea pe un ton rece. Îți 
apreciez oferta, dar afacerile mele merg bine şi nu 
intenţionez să le abandonez. 

Michelle se ridică. 

— Emily, gata, termină pâinea. Ne întoarcem! 

Drumul de întoarcere fu parcurs într-o linişte tensionată. 
Ei merseră repede şi chiar Emily fu sensibilă la atmosfera 
care se crease între ei, căci îi tot privea; sfârşi chiar prin a-l 
lua de mână pe Chris. Michelle se ţinea deoparte şi nu-şi 
descleşta dinţii. 

Sosind acasă, Emily izbucni în plâns. 

— O să-mi iei înapoi pisica? întrebă ea încet. 

— Trebuie să fac aşa ceva? 

— Bineînţeles că nu! Este un cadou pentru Emily, nu 
pentru mine. 

— ţie ţi-a dat flori şi vin, interveni fetiţa. 

Emily se înălţă pe vârfuri şi se agăţă de braţul lui Chris 
pentru a-l săruta. Această scenă o irită şi mai tare pe 
Michelle. Cum de reuşise el s-o cucerească pe Emily într-o 
zi, în timp ce ea nu stabilise nici măcar o apropiere de ea? 
Pentru a se calma, ea îi lăsă în salon şi intră în bucătărie. 
Sticla de Châteauneuf era la locul ei, pe bufet. Michelle era 


hotărâtă să i-o dea înapoi. Ea nu voia să-i datoreze nimic 
pentru că el n-o respecta. Înainte ca ea să poată face o 
mişcare, două mâini o luară cu putere de umeri şi o 
obligară să se întoarcă. 

— Încetează să te mai consideri o victimă. 

— O victimă? 

El o privi sever. 

— Ştii foarte bine despre ce-ţi vorbesc. E un rol în care te 
complaci. Consideri că tatăl tău te-a abandonat, apoi Ted 
Bucknell... 

— Nu văd legătura cu tine. Eu nu te iau drept înlocuitor al 
tatălui meu, protestă ea. 

Expresia lui Chris se destinse. 

— Nici nu vreau să fiu aşa ceva. Ce încerc eu pentru tine 
nu are nimic patern. Sunt sincer dezolat de a te fi rănit 
propunându-ţi această slujbă. Am fost neîndemânatec şi 
prost, lartă-mă. 

Mânia lui Michelle se risipi într-o clipă. El părea atât de 
nefericit. 

— Te-am iertat de tot, Chris. Este sigur un post 
interesant, şi e foarte drăguţ din partea ta că m-ai 
recomandat. Ce vreau eu să te fac să înţelegi, este că-mi 
ador meseria. Dacă tu n-o admiţi, nu ne vom mai putea 
revedea. 

— Sunt gata să te accept aşa cum eşti. Fă şi tu ca mine. 

— Asta şi fac. 

Chris o luă în braţe şi inima tinerei femei dădu să iasă din 
piept. Ceea ce ea visase atât, se întâmplase în sfârşit. 

Buzele lui senzuale se apropiară de ale ei. Michelle 


închise ochii şi-şi oferi gura. Sub sărutul lui tandru şi 
pasionat, senzaţii necunoscute o cuprinseră. Se simţea 
vulnerabilă, fragilă, dar, curios, nu-i era frică. 

Puțin câte puţin, tot corpul îi vibră de-o dorinţă intensă 
pe care n-o mai încercase niciodată, nici chiar cu Ted. Și 
când el o strânse din nou, o trecură fiori. 

Vocea lui Emily îi scoase din transă. 

— Terry s-a băgat sub canapea şi nu pot să-l scot! Veniţi 
să mă ajutaţi. 

Ei se separară cu greu şi Chris se îndreptă spre salon. 

Michelle se sprijini de perete ca să-şi recapete suflul şi... 
capul. Apoi merse la ei. 

Chris şi Emily erau amândoi în patru labe, în faţa 
canapelei. Pisica găsise un loc în care se simţea foarte bine 
şi refuza să iasă. 

Câteva minute mai târziu, Chris îşi luă rămas bun şi-i 
mulţumi Michellei pentru masă şi pentru plimbarea atât de 
plăcută. 

— Pe mâine, îi spuse el. 

Apoi se întoarse spre Emily şi o mângâie pe păr. 

— Ne vom revedea în curând, sper. 

Când fu plecat, casa păru goală dintr-odată. 

— Te iubeşte, Mi? îi spuse fetiţa mamei sale adoptive. 

În ochii ei întunecaţi străluci o rază de speranţă 
neobişnuită. 


CAPITOLUL IX 


Spre marea surpriză a lui Angie şi a lui Betty Jane, Grover 
dădea o nouă lovitură. Totuşi, de la ultimul lor atentat au 
trecut doar zece zile, de obicei el lăsa mai mult timp între 
două lovituri. 

Angie era la volanul camionetei, privind norii de plumb 
care acopereau cerul. 

Vremea frumoasă din ajun făcuse loc unei furtuni şi 
vântul sufla cu putere, răcind deodată atmosfera. 

Un tunet răsună în depărtare, apoi fu din nou linişte, 
întreruptă doar de zumzăitul motorului. 

Din fericire pentru fată, încălzirea funcţiona şi aerul cald îi 
ajungea la picioare. Ea contemplă strada mărginită cu 
arbori ale căror frunze acum erau roşiatice. În curând, 
brune sau aurite, vor acoperi trotuarul. 

Avea o dispoziţie proastă. Ce se va întâmpla cu ea? 
Grover anunţase că aceasta era ultima lovitură. Asta 
însemna că ei nu vor mai avea nevoie de şofer. Intuiţia lui 
Angie îi şoptea că ei n-o vor lăsa să plece. Ea ştia prea 
multe. Din nou această fatalitate care o urmărea de la 
naştere. Unii aveau deasupra capului o stea bună, alţii nu! 

iată de ce a trebuit Grover s-o găsească în acea noapte 
geroasă de iarnă. Angie era convinsă că era inutil să lupte 
contra sorții. Nu toată lumea era de părere cu ea. Mă 
Beliney nu vedea aşa lucrurile. Mă avea încredere în ea, în 
Dumnezeu, în existenţă. Ea avea obiceiul să repete că dacă 
în viaţa noastră survin evenimente independente de voinţa 
noastră, nu există motive să le şi suportăm. Modul de-a le 


înfrunta depinde de fiecare. 

Numai dacă Mă nu s-ar fi îmbolnăvit! Oare mai trăia? 
Angie sunase de mai multe ori în ultimii doi ani, dar în locul 
vocii cunoscute şi familiare îi răspunsese una străină şi fata 
pusese jos telefonul fără să zică o vorbă. 

Dacă Mă ar fi la ea acasă, Angie s-ar duce în casa din 
Washington Street şi i-ar mărturisi totul. Chiar dacă ar 
trebui să meargă la poliţie, ea s-ar duce căci Mă ar susține- 
o, ar încuraja-o. 

O transpiraţie rece o trecu. Nu-i spusese Grover că va fi 
complice şi că o va pândi închisoarea? 

De altfel, era inutil să viseze. Mă nu era aici ca s-o ajute. 
Nimeni nu putea s-o ajute! Imensa senzaţie de singurătate 
care o cuprinsese o făcu să tremure. 

Un gând îi trecu prin cap. Da, ar fi unul. 

De ce să nu meargă la doamna Lennox? S-a arătat aşa de 
drăguță. Prin atitudinea ei deschisă şi maternă, grafoloaga 
i-a reamintit de Mă Beliney. 

Angie ezită, întinse mâna spre cheia de contact, apoi se 
răzgândi. 

Nu era oare o speranţă nesăbuită să creadă că doamna 
Lennox va angaja o criminală, o va adăposti sub acoperişul 
ei? Fata nici nu voia să-şi închipuie că-i va ascunde 
adevărul, şi odată ce îl va şti, îi va trânti uşa în nas. 

Lăsă mâna în jos, apoi o apropie din nou încet de 
demaror. 

Poate c-ar merita să încerce această ultimă şansă. 
Zbârnâitul motocicletei Harley care ajungea până în stradă, 
o smulse din gândurile ei. Ea închise pumnul, strângându-l 


şi-şi muşcă violent buzele. Era prea târziu. Tergiversase 
prea mult. 

Motocicleta se apropie şi frână cu o scrâşnitură de 
pneuri. Dintr-o săritură, fata fu jos, deschise uşa din spate a 
camionetei, cobori rampa apoi îşi reluă locul la volan. Avea 
mâinile îngheţate. Comisariatul din Strada 21 nu era 
departe. 

Primele picături de ploaie se izbiră de parbriz. Angie puse 
ştergătoarele în funcţiune. În retrovizor îi văzu pe cei doi 
cum împing motocicleta înăuntru. 

Uşile din spate se închiseră şi ea îi văzu pe Cei doi uzi şi 
la capătul puterilor. 

Fără să zică un cuvânt, îşi aruncară măştile pe podea, îşi 
scoaseră mănuşile albe şi tot suflând în mâini ca să le 
încălzească, începură să fixeze motocicleta. Un zgomot de 
sirenă răsună şi gâtul lui Angie se uscă. 

— Stinge lumina, urlă Grover. 

Angie acţionă cu măna tremurândă. 

— Schimbare de itinerariu, reluă Grover, ia-o pe 21 Est 
până la Post Road, apoi pe 1-70 şi fă o jumătate de tur până 
la 1-465. Repede! 

Betty Jane căzu jos, clănţănind din dinţi. Soţul ei îi dădu o 
haină de piele şi strigă la fată: 

— Măreşte încălzirea. 

Angie se supuse şi demară, luptând cu frică. Alarma 
sirenei se apropia şi o alta o întâmpină. 

Ploaia bătea în parbriz şi ea se agăţă de volan. Din 
fericire, în ajun, Grover îi arătase cartierul. Ea întoarse la 
dreapta în direcţia Post Road. 


— Fii prudentă şi nu depăşi limitele de viteză, pe scurt, 
condu normal, îi ordonă patronul. Păstrează-ţi calmul, 
poliţia caută o motocicletă, nu o camionetă. Mergi ca şi cum 
ai face curse pentru bătrânul tău tată, şi nu atrage atenţia 
cu o expresie panicată. 

În retrovizor ea îl văzu aşezându-se şi strângând la piept 
vesta plină să plesnească cu bancnote. 

— De ce ai făcut asta? gemu Betty Jane. 

— Fiindcă n-am putut să fac altfel. Ei ne-au reperat, sunt 
sigur de asta. Din cauza acestor măşti blestemate, dar atât, 
nu ne-au văzut feţele. 

El luă masca lui Mickey şi o aruncă cu putere în tablă. 

— Nu trebuia să tragi într-o maşină de poliţie! 

— Ascultă, ne-am salvat. De ce te plângi? 

— Şi dacă omorai un poliţist, ştii ce ni se întâmpla? 
Uneori nu te înţeleg. 

Vocea lui Betty Jane tremura. 

— Oricum, s-a sfârşit pentru mine. Donald Duck iese la 
pensie, mă auzi? 

Dar soţul ei nu-i răspunse. 

— Ne urmăreşte vreunul? întrebă Angie. 

— Nu, nu văd pe nimeni, suntem pe calea de acces 1-70 
şi nu e niciun girofar. 

Vehiculul prinse viteză, şi un minut, liniştea nu fu 
întreruptă decât de zgomotul motorului şi de ploaia care 
lovea în acoperiş. Apoi Grover i se adresă nevestei sale pe 
un ton mai calm şi amabil: 

— Ai dreptate, Betty. Nu trebuia să trag în maşina de 
poliţie. De cum se va încălzi puţin, ne vom debarasa de 


motocicletă. Apoi râse ca şi cum era foarte mulţumit de el. 

Angie avea ochii fixaţi pe stradă. Circulaţia era mai densă 
şi semiremorci o depăşiră, văzând parbrizul lor împroşcat cu 
apă. 

— Mă voi ocupa de Spence Security Systems. Nu voi mai 
avea nevoie de tine, îi spuse Grover soţiei sale. 

— Şi Angie? 

Picături de sudoare străluceau pe fruntea fetei şi mâinile 
îi erau ude. Ea întinse urechea ca să audă răspunsul. 

Degeaba. 


În seara celei de-a şasea şedinţe, Margaret Darnell îi 
zâmbi lui Michelle. Era pentru prima oară când dieteticiana 
se purta cald cu ea şi Michelle se gândi că Chris nu era 
străin de această schimbare de atitudine. 

Psihologul stătea de vorbă cu Bart, dar din când în când 
arunca o privire în direcţia ei, şi-i zâmbea uşor. 

Michelle privi mâna lui stângă. Tot nu avea verighetă! Un 
val de speranţă o cuprinse. Oare Chris încetase să mai 
poarte doliu după Marena? De altfel o sărutase, ceea ce era 
o dovadă suplimentară. Sărutarea lui o tulburase profund şi 
ea era surprinsă de-a se trezi visând la îmbrăţişări mai 
intime, în timp ce lucra. Apoi, în această după-amiază, îi 
telefonase şi-i ceruse să-l aştepte la sfârşitul şedinţei, îi 
cumpărase lui Emily cărţi despre pisici. 

— Nu-i îngrozitor? spuse Rosanne. 

Michelle tresări. 

— Ce? 

Vecina îi aruncă o privire cu înţeles. 


— Nu m-ai ascultat, nu-i aşa? 

— Sunt dezolată. 

— În „Star”-ul de ieri a fost un articol pe pagina a doua. 
Amicii tăi Mickey şi Donald au mai dat o lovitură. Au jefuit o 
bancă alaltăieri. 

— Acest escroc nu e amicul meu şi nu-mi inspiră decât 
dezgust. N-am avut timp să citesc ziarele, am avut ceva 
urgent de lucru. 

Zâmbind, Rosanne privi carnetul cu spirale pe care-l ţinea 
în mâini Michelle. 

— Aici sunt dările de seamă ale exerciţiilor fizice? 

— Da. Am reuşit să-mi impun o jumătate de oră pe zi, fie 
de bicicletă de apartament, fie de mers pe jos când e 
vreme bună. Şi am observat că asta nu-mi face poftă de 
mâncare aşa cum mi-am închipuit. Reuşesc să respect un 
regim de o mie două sute de calorii. Micile mele probleme 
de lăcomie şi de depresie aparţin de acum trecutului. 

— Eu, eu am pierdut mai mult de două kilograme, n-am 
fumat nici măcar o ţigară de la începutul curei. 

— Asta-i fantastic. Eu am slăbit patru kilograme, dar n- 
am mâncat nimic dulce. 

— Nu mă miră, ai slăbit şi la faţă. Ce lucru minunat ţi s-a 
întâmplat? 

Fără să aştepte răspunsul, Rosanne se întoarse spre 
cealaltă vecină, care o întreba ceva şi Michelle se cufundă 
în lectura capitolului pe care-l aveau de studiat pentru 
seara aceea chiar. 

Uşa se închise şi femeia ridică umerii. Chris trecu prin 
spatele ei şi-i atinse uşor umărul. Era un gest de tandrete, 


era convinsă de lucrul ăsta. 

Psihologul începu să vorbească. 

— Aveţi toţi capitolul cu privire la stimuli? E foarte 
important. Este una din tehnicile prin care se învaţă să vă 
dirijaţi acţiunile şi să înţelegeţi mai bine comportamentul 
celor apropiaţi. 

El luă o cretă şi Michelle, stupefiată, îl văzu că începe să 
scrie cu minuscule. Spontan, ea se aplecă înainte. 

— Luaţi pagina 32. Citiţi-mi câţiva stimuli pozitivi. 

— Cei care ne dau satisfacţie, răspunse Lisa. 

— Banii, interveni Bart. 

— Complimentele. Sau... o rochie nouă, o baie spumantă, 
cu uşa bine încuiată pentru ca să nu intre copiii, spuse 
Sharon. 

— Senzaţia de-a fi îndeplinit un lucru bun. Asta poate să 
fie o curăţenie minuțioasă în bucătărie, sau tricotatul unui 
pulover, sau participarea la o acţiune de caritate, răspunse 
Rosanne. 

— Pentru mine ar fi mersul la cinema sau la coafor. 

— Să stai confortabil într-un fotoliu şi să citeşti o carte, 
interveni Steve. 

Chris nota conştiincios răspunsurile. Michelle observă că 
scrisul lui era cursiv şi energic. Apoi se întoarse spre 
asistenţă şi zâmbi fiecăruia din cei ce-i răspunseseră. 

— Foarte bine! Unul din aspectele autocontrolului şi 
aranjarea unei recompense pe care să v-o acordaţi de 
fiecare dată când v-aţi modificat în bine comportamentul. 
Acum daţi-mi exemple de stimuli negativi. 

— Să fii disprețuit, umilit, să suporţi observaţii neplăcute, 


zise Bart. 

— Durerea, ameninţarea, frica. 

Chris continuă să scrie, apoi le comentă din nou. 

—  Reflectaţi. Chiar n-aţi remarcat, ţinându-vă la zi 
jurnalul, că uneori vi se face poftă să mâncaţi sau să fumaţi 
o ţigară, chiar să beţi un păhărel când sunteţi obosiţi, 
nervoşi, singuri? 

Un murmur se ridică dintr-o parte a sălii şi membrii 
grupului întoarseră capul. 

— Cum corelaţi impresia dumneavoastră cu cea pe care 
noi am notat-o? 

Michelle fixa literele, fără să vadă cuvintele. Ea era 
fascinată de bucle, de bare, de puncte. 

— Michelle, tu încă n-ai vorbit 

Ea tresări şi clipi din ochi pentru a reveni la preocupări 
imediate. 

—  Folosim paleative ca să scăpăm de sentimentele 
negative pe care le încercăm. 

În timp ce ea vorbea, Chris o privea şi Michelle simţi cum 
între ei doi curge un fluid. Ea continuă cu o energie 
detaşată. 

— Ceea ce trebuie să facem în aceste cazuri, e să 
reacţionăm, să împrăştiem plictisul, să înlăturăm frica, 
singurătatea, în loc să ne năpustim pe frigider sau bar. 

Zâmbetul care-i lumină trăsăturile lui Chris fu cea mai 
frumoasă recompensă a ei. 

În timpul pauzei, Rosanne şi Michelle ieşiră pe culoar. 
Bart monopoliza atenţia lui Chris, iar doi bărbaţi stăteau 
sprijiniți de perete cufundaţi într-o gravă discuţie. Ceilalţi 


membri ai grupului se împrăştiară fie în sala de odihnă, fie 
la distribuitorul de băuturi. 

Rosanne părea îngrijorată. 

— Am nevoie de ajutorul tău, îi spuse celeilalte. 

— Ce pot să fac pentru tine? 

— Ti-am vorbit de fiica mea de douăzeci de ani, Janine, 
care e o încăpăţânată şi nu face decât de capul ei, dar 
acum cred că se îndreaptă, sigur, spre un eşec. Ea se 
mărită în iunie. 

— L-ai întâlnit pe prietenul ei? 

— Sigur, Kent lucrează pentru soţul meu. Este directorul 
lui general şi Walt îl stimează foarte mult. 

— Atunci, care e problema? 

— Oricine poate să vadă că Janine şi Kent nu se potrivesc 
pentru a fi un cuplu. Walt nu vrea să m-asculte, sub pretext 
că Kent este un foarte bun funcţionar. Janine este 
inteligentă, vie, deosebit de strălucitoare, în timp ce Kent 
este un... necioplit. Vine dintr-o familie numeroasă cu 
venituri mai mult decât modeste, iar manierele sale lasă de 
dorit. 

— Ai discutat cu fiica ta? 

— Da! Janine consideră că-mi fac probleme pentru nimic; 
mai mult, susţine că e un lucru care nu mă priveşte. Totuşi, 
sunt mama ei! Şi consider că am dreptul să-mi spun 
părerea. 

Faţa aristocratică a Rosannei trăda o mare confuzie. 

— Michelle, la emisiunea lui Leaman, ai menţionat că 
unele cupluri te consultă pentru a şti dacă firile lor sunt 
compatibile. 


— Da, dar asta presupune să examinezi amândouă 
personalităţile odată, cu imparţialitate pentru a pune în 
evidenţă principalele lor puncte comune şi diferenţele cu 
scopul ca ei să fie pregătiţi în faţa problemelor conjugale 
care le apar. 

Rosanne scoase mai multe foi din geanta ei. 

— Janine e de acord să le analizezi scrisurile. lată câte un 
exemplar pentru amândoi. l-am cerut secretarei să pună 
deoparte câte o ciornă scrisă de el, din ce-i dă să bată la 
maşină. 

Grafoloaga le luă, dar nu cu plăcere. 

— Nu uita că, într-un cuplu, diferenţele nu sunt un lucru 
rău. Complementarităţile sunt de asemenea indispensabile, 
ca şi asemănările, pentru un bun echilibru. 

— Îţi voi plăti onorariul pe care-l vrei. Janine e gata să 
accepte concluziile tale. Walt de asemeni, Am încredere în 
tine, eşti prietena mea. 

Ochii ei albaştri o implorau şi Michelle cedă 

— AŞ fi fericită să contribui la posibilitatea ca Janine şi 
Kent să se cunoască mai bine, dar nu te aştepta la sfaturi. 
Eu dau doar indicaţii asupra caracterului relevat de scris. 

Pauza se terminase şi Margaret, din pragul sălii, îi chemă. 

— Cărţile pentru Emily sunt în maşina mea. 

Chris şi Michelle au stat mult de vorbă în atrium şi 
imobilul era gol ca şi parkingul. 

El o luă de braţ şi, în ciuda frigului nopţii, merseră încet 
spre Ford. 

Niciunul nu avea chef să se despartă de celălalt. 

— Am trecut examenul cu succes? întrebă el încet. La 


şcoala elementară aveam nota proaste. 

— Eu nu dau note. 

El se opri şi se uită la ea grav, cu toate că tonul îi rămase 
uşor ironic. 

— Am profilul dorit? 

„De ce? De ce să fie iubitul meu”? Dar Michelle nu puse 
întrebarea. Ea citea răspunsul în ochii lui. Ei exprimau o 
pasiune şi o dorinţă atât de intensă că ea se înfioră. 

— Mi-e frig. Să n-o întindem. 

— Dar nu mi-ai răspuns. 

— Aş prefera un eşantion de scris pe hârtie, cu Bic, 
minimum douăsprezece rânduri. 

— Nu-ţi cobori niciodată garda... 

El deschise portiera şi ea se grăbi să se instaleze. 

— Deschide încălzirea şi termină să analizezi. 

Ea încercase să glumească, dar vocea-i tremura. Chris 
deschise contactul. 

— Cine analizează pe cine? Credeam că tu erai hotărâtă 
să mă analizezi. 

— Ţin să fiu respectata, să fiu luată în serios. Cartea ta 
m-a învăţat că trebuie să fii sigur pe tine. 

— Ai învăţat înainte. Capitolul despre comportamentele 
agresive, sigure şi pasive nu va fi studiat decât peste două 
săptămâni. 

— Am citit cartea în întregime, de la prima şedinţă. Nu 
mi-am închipuit că psihologia poate să fie atât de 
pasionantă. Dar simt că tu nu-mi iei profesia în serios. Chiar 
dacă dosarele sunt secrete, pot să-ţi dau o listă de societăţi 
mari care apelează la mine. Cheamă-le, informează-te, îţi 


vor spune cât le sunt de utilă la bunul mers al întreprinderii. 

— Sunt dezolat că te-am vexat propunându-ţi să lucrezi 
pentru colegii mei... 

— Te-ai mai scuzat pentru asta. Ştiu că ai avut o intenţie 
bună. Ce vreau să înţelegi este că-mi ador meseria, că 
încerc s-o fac cât pot de bine şi că vreau să ajut oamenii... 
ca şi tine 

Se lăsă o linişte grea. Chris îi puse mâna pe umăr şi o 
apăsă uşor. Ea ştia că el ar vrea s-o sărute, dar nu 
îndrăzneşte. 

Cum să-l facă să înţeleagă că şi ea îl dorea, dar un singur 
sărut n-ar fi de ajuns, nici chiar o noapte cu el, ca şi o 
legătură trecătoare? 

În acelaşi timp, contrar oricărei logici, ea fu aceea care 
făcu primul pas. 

— Îmbrăţişează-mă, îi şopti ea. 

Chris nu avu nevoie să fie încurajat. 

— Ai nişte ochi atât de frumoşi... 

El se aplecă spre ea şi o sărută uşor pe buze, atât de uşor 
că ea se simţi frustrată, apoi gura lui întârzie pe-a ei tot mai 
presant... 

Michelle fu conştientă că atingea un punct de unde nu 
mai putea reveni. Un oftat îi scăpă şi ea dădu înapoi. 

— Debbie nu va fi mulţumită dacă eu mă întorc prea 
târziu, are examen la chimie mâine dimineaţă. Nu, îţi jur, nu 
e un pretext, Chris. 

— Ştiu, ai o fetiţă care te aşteaptă. 

El îşi reluă locul la volan şi scoase două cărticele din cutia 
de mănuşi şi le puse pe genunchii femeii. 


— Vreau să ştii că intenţiile mele sunt onorabile. 

Michelle îl asculta, îi bătea inima, dar Chris schimbă 
brutal subiectul. 

— Eu mă bucur că te înţelegi aşa de bine cu Rosanne. 
Despre ce discutaţi în timpul pauzei? 

— Îi cunoşti pe Janine şi Kent? 

— Da, eu sunt cel care l-am testat pe Kent înainte ca Walt 
să se hotărască să-l angajeze. Am multă simpatie pentru 
Kent. În ceea ce o priveşte pe Janine, am văzut-o de mai 
multe ori pe vremea când cinam la Spenceri, cu Marena. 

— Rosanne mi-a dat eşantioane cu scrisul lor ca să le 
studiez compatibilitatea de cuplu. 

— Nu! Tu nu vei face aşa ceva! 

— De ce, totuşi? 

Michelle se ridicase pe scaunul ei, furioasă 

— Rosanne se opune acestui mariaj. Walt este pentru. Ea 
vrea să te folosească pentru a încerca să-i dovedească 
soţului ei că atitudinea sa e obiectivă şi, poate, chiar să-l 
facă să-l concedieze pe acest nefericit de Kent. Rosanne 
trebuie să admită că unica ei fiică are dreptul să-şi trăiască 
viaţa. Nu te băga în această criză de familie. De altfel, cum 
ai putea să prezici că mariajul lui Kent cu Janine va fi fericit 
sau nefericit? Unde e bula ta de cristal? 

A fost ca şi cum ar fi lovit-o cu măciuca în cap. Elo 
cobora la rolul de şarlatan, de vrăjitor. 

— În acelaşi loc unde-o ţii tu pe a ta. Du-te acasă, 
doctore Delmore şi lustruieşte-o. 

Mâna i se crispă pe cărţile pentru Emily. Cu cealaltă 
deschise portiera, o trânti şi alergă spre maşina ei care o 


aştepta sub un felinar. 


CAPITOLUL X 


„Smâth & Wessoiv-ul strălucea în soare pe biroul lui 
Grover. Alături de el era etalat ziarul de Indianapolis, 
deschis la pagina cu anunţuri. Era luni 31 octombrie, ziua 
de Halloween. 

Grover intră în salon, îşi schimbase ţinuta, purta o 
cămaşă albă şi un pantalon gri. El îşi închise metodic 
butonii de onix de la manşetă apoi îşi trase vesta. Angie, 
care stătea pe canapea, deschise nişte ochi mari când văzu 
această metamorfoză. 

Frizerul îl tunsese scurt şi-i vopsise părul în blond închis. 
Cu costumul său impecabil, pantofi lustruiţi şi faţa proaspăt 
rasă, Grover Benson avea totul pentru a părea un om 
respectabil. Era aproape seducător. 

— Eşti sigură că va merge aşa? 

Betty Jane apăru în cadrul uşii. Era uşor machiată de data 
aceasta. Părul îi era frizat şi-i încadra faţa rotundă. Şi ea se 
transformase. Purta un taior albastru deschis şi pantofi fără 
toc. 

— leşiţi? întrebă Angie intrigată. 

— Societatea Spence a dat un anunţ de angajare de 
recepţioneră. Betty se va prezenta. Ca din întâmplare, eu 
voi trece pe acolo s-o caut şi ea mă va prezenta, 
menţionând că vreau să mă angajez, că sunt pasionat de 
electronică şi că dac-ar fi vreo posibilitate etc... 

El termină tirada cu un zâmbet larg, evident încântat de 
planul lui. 

— Ne va da o referinţă un frate după tată al lui Grover, 


explică Betty. Dacă cineva îl va întreba, el va spune că 
Grover a lucrat pentru el mai mult timp, că e un lucrător 
excepţional, dar că, din nefericire, a fost obligat să 
restrângă personalul. Cum Jud nu are acelaşi nume, nimeni 
nu va bănui că-i din aceeaşi familie. Cum mă găseşti, 
dragule? adăugă ea cochet, întorcându-se spre soţul ei. 

Acesta o pupă pe obraz, o dovadă suplimentară a bunei 
dispoziţii a lui Grover. 

— Eşti perfectă, dar aminteşte-ţi că nu trebuie să fii 
angajată, tu mergi doar să culegi informaţii. Eşti foarte 
dotată pentru asta. Apoi tu mă prezinţi, şi mă laşi să-mi fac 
rolul, de acord? 

— De acord, dar apoi mă vei duce în cel mai bun 
restaurant. 

— Promit. 

Cu un gest suplu, Grover luă „Smith & Wesson-ul, îi 
verifică ţeava şi-l băgă sub centură. Apoi îşi puse haina, se 
încheie la ea şi verifică dacă arma automată nu făcea vreo 
umflătură. 

Angie îi urmărise toate mişcările. 

Ca şi cum i-ar fi citit gândurile, el îi explică: 

— Noi ne oprim la garaj, unde voi lăsa arma împreună cu 
cea a lui Betty. Eu n-am permis de portarmă. 

Un fior de frică o trecu pe fată. Cu cât trecea mai mult 
timp, cu atât ştia mai multe lucruri. Acum aflase unde erau 
ascunşi banii şi armele... 

Oare Grover nu va încerca să se debaraseze de ea? 

— El vrea mai ales să numere banii, zise Betty râzând. Îţi 
voi aduce cumpărături de la magazin, fii cuminte! 


— Şi aminteşte-ţi! Niciun telefon, întăn Grover. 

Câteva minute mai târziu, uşa de la intrare se trânti, apoi 
Angie auzi cum se învârte cheia în broască. 

Ea era prizonieră. 

La geam, un guguştiuc se delecta cu firimituri de pâine. 
Când fata se ridică să meargă în camera ei, pasărea luă o 
bucată şi-şi luă zborul. 

Ea reveni în salon cu cele două dosare de la doamna 
Lennox. Cu toate că le ştia pe dinafară, avea nevoie să le 
recitească. Se instală pe canapea după ce bău un „pahar de 
lapte. Primul plic pe care-l desfăcu conţinea raportul asupra 
mamei sale. 

„Scrisul mamei sale indică că ea era o persoană 
iubitoare, generoasă. l-a fost, probabil, foarte greu să-şi 
abandoneze copilul. O persoană lipsită de încredere în ea şi 
care caută să fie admisă şi recunoscută. Semnele de 
dependenţă sunt foarte marcate. 

E o femeie sociabilă care se adaptează cu uşurinţă. Îi e 
frică să ia iniţiative şi dă înapoi în faţa hotărârilor 
importante. Desenul fin şi precis dovedeşte nevoia de 
perfecţiune, în viaţă şi în relaţiile umane. Când realitatea 
devine prea dură de înfruntat, are tendinţa de-a o evita, 
refugiindu-se în vise...” 

Angie se ridică şi mai luă un gât de lapte. Datorită 
acestui raport, ea reuşise să şi-o imagineze pe mama ei şi 
s-o ierte. 

Mama ei nu a avut de ales. Toţi anii aceştia, tânăra fată 
fusese atât de singură. Bărbatul pe care ea-l lubea a 
părăsit-o când a aflat că este însărcinată. Propria ei familie, 


dacă avea vreuna, a respins-o, probabil, din cauza acestei 
sarcini ruşinoase. Dar acum, orice sentiment de frustrare o 
părăsi pe Angie. Din contră, se simţea mai aproape de 
mama ei şi în sufletul ei era convinsă că mama ei o iubise şi 
că gestul ei n-a fost făcut din laşitate. 

Grija ei principală a fost de a o încredința cuiva bogat, 
capabil s-o crească cu decenţă. Dovada era că lăsase 
această prețioasă scrisoare de recomandare şi acest 
medalion care astăzi este singura ei comoară şi, cine ştie? o 
va ajuta într-o zi s-o regăsească. 

Luă plicul care-o privea. Încă o dată, se minună de 
perspicacitatea grafoloagei. Fiecare trăsătură de caracter a 
ei, nominalizată de doamna Lennox, era exactă. 

„Faptul că apeşi pe peniță dovedeşte că nu te laşi 
dominată de emoţii şi ţi le stăpâneşti. 

Îţi place să munceşti şi eşti o persoană ordonată. 
Capacitatea, de organizare îţi domină universul. Fii atentă, 
nu fi prea critică nici cu tine, nici cu ceilalţi. Spiritul tău logic 
nu admite un comportament irațional şi spontan... 

Literele tale sunt foarte legate, ceea ce dovedeşte un 
temperament mai curând conservator, atât pe plan 
material, cât şi afectiv. 

Ai încredere în forţele tale, dar nu reuşeşti să le 
îmbogăţeşti, pentru moment. 

În concluzie, aş zice că eşti o persoană de valoare, căreia 
îi trebuie doar puţină înţelegere ca să reuşească în viaţă”. 

Oare nu asta îi repeta mereu şi Mă Beliney... Că era 
capabilă şi că trebuia să-şi dezvolte aptitudinile? 

Angie se întinse pe canapea privind soarele cum apune 


pe după case. Cerul era roşiatic. 
Pentru prima dată de când părăsise casa Beliney, se 
simţea senină şi însufleţită de speranţă. 


În aceste momente, - Michelle se ducea cu maşina ei la a 
unsprezecea şedinţă. Contrar obiceiului, de data asta se 
temea de reuniune. 

Rosanne a sunat-o în timp ce ea termina de aranjat un 
costum de clown pentru Emily şi a întrebat-o dacă 
rapoartele erau gata. Grafoloaga ştia că n-o să-i placă 
concluziile. 

Trecând de uşile holului, un zâmbet îi înflori pe buze. Se 
gândea la Emily. Fetiţa a fost atât de mulţumită de 
deghizare şi de mască! Prietena ei Julie a venit deghizată în 
Dracula. Doamna Henderson i-a promis să aibă grijă de cele 
două fetiţe şi să o aducă pe Emily acasă după serbare. 

Michelle ar fi preferat să serbeze Halloween cu Emily mai 
curând decât s-o înfrunte pe Rosanne. Şi ca totul să fie 
complet, ea văzu un bărbat cu părul gri aşezat lângă ea. El 
se ridică şi se apropie de ea. 

— lată, soţul meu, Walt. 

Acesta-i strânse mâna şi-i zâmbi Michellei cu căldură. 

— Vin să-l văd pe Chris în acţiune, declară el. 

Psihologul îşi luase deja locul obişnuit alături de 
Margaret. 

— Daţi-mi notițele cu regimul urmat, zise dieteticiana. Cei 
care nu s-au cântărit încă, să nu uite să treacă pe cântar. 

Michelle merse să se cântărească şi fu fericită dintr- 
odată.  Pierduse zece kilograme. Eforturile ei erau 


recompensate. De altfel, acum era mai musculoasă şi se 
simţea bine în pielea ei. 

Bucuria îi fu de scurtă durată. Revenind la locul ei, i se 
strânse inima. Chris n-o mai sunase de la cearta lor. Oare l- 
a pierdut pentru totdeauna? 

— După expozeul Margaretei despre cum trebuie urmat 
echilibrul alimentar, vom ataca capitolul despre diferite 
comportamente şi vom studia modurile de-a reacţiona în 
faţa cuiva, care încearcă să vă convingă să faceţi ceva ce 
nu e bun pentru voi. 

Walt îl asculta pe Chris cu atenţie şi dădea din cap 
aprobator. 

În pauză, Michelle ştiu că nu mai are scăpare. 

— Ai adus raportul? întrebă Rosanne. 

Vocea ei clară ajunse până la Chris care-i aruncă o privire 
severă Michellei. 

— iată-l! 

Ea puse dosarul pe masă, apoi, fără să ridice ochii, o 
şterse. Cobori până la distribuitorul de băuturi unde o 
întâlni pe Lisa. 

— Chris şi cu Margaret mi-au spus că migrenele s-ar 
putea să provină de la alergie la diferite alimente, îi spuse 
Lisa. Voi merge să consult un specialist cât mai repede 
posibil. 

Michelle o ascultă distrată, preocupată de reacţia 
Rosannei şi a soţului ei. 

Temerile ei se confirmară când ea ajunse în sala de 
întrunire. Pe cât era Walt de încântat, pe atât era Rosanne 
de încruntată. 


Cele două nu avură timp să schimbe o vorbă, căci Chris 
îşi începea deja cursul. 

— Sunteţi la o serată. Gazda vă propune un cocktail, sau 
un grup de invitaţi face să circule cocaină, sau vi se întinde 
un pachet de ţigări, sau vi se propune o anume minune, ce 
faceţi? Cedaţi presiunii sociale? Opuneţi un refuz net şi 
categoric? E important să nu lăsaţi pe nimeni să vă strice 
viaţa. Vom analiza deci de aproape comportamente puse în 
astfel de situaţii. 

La sfârşitul şedinţei, Rosanne se apropie de Chris, fără 
să-i adreseze o vorbă Michellei. Psihologul discuta cu Bart. 

— Pot să-ţi vorbesc câteva clipe? o întrebă Walt pe 
Michelle. 

leşiră amândoi în hol. 

— l-ai descris pe Kent şi pe fiica mea perfect. Şi când mă 
gândesc că nu i-ai văzut niciodată! Lucrul ăsta mi-a dat o 
idee. Analiza ta asupra lui Kent coincide exact cu cea pe 
care Chris a efectuat-o la angajare. Dacă te interesează, mi- 
ar face plăcere să faci nişte studii grafologice peste testele 
pe care le face Chris. 

O senzaţie de căldură, de orgoliu împlinit, o inundă pe 
Michelle. Rosanne o va certa, dar Walt Spence avea 
încredere în ea. 

— Aş fi încântată să adaug Spence Security Systems pe 
lista clientelei mele, răspunse ea. 

Ei îşi strânseră mâinile pentru a întări acordul lor şi se 
întoarseră în sală. 

Toată lumea plecase, cu excepţia Rosannei şi a lui Chris. 
Ea îi citea lui Chris cu voce tare din raportul Michellei. 


„Un ego foarte dezvoltat care are nevoie fără încetare să 
fie liniştit... dorinţă de-a dobândi bunuri materiale, de-a 
atrage atenţia, de-a fi întotdeauna cea mai bună... Janine 
este generoasă cu prietenii ei şi relaţiile ei, dar aşteaptă o 
contrapartidă”. 

Tonul Rosannei deveni şi mai acerb. 

„Janine se poate înflăcăra uşor, chiar dacă regretă după 
aceea. E foarte sensibilă la criticile personale...” 

— Ah, în sfârşit o calitate, e hotărâtă să reuşească şi 
investeşte totul în ceea ce întreprinde. Oh, Chris, tu nu poţi 
să-ţi închipui. În comparaţie, Kent are toate virtuțile. 
Ascultă! Kent este cu desăvârşire cinstit şi de o mare 
moralitate. Este atent cu ceilalţi, generos, entuziast şi 
optimist... Are simţul umorului, ştie să ia viaţa aşa cum e... 
E natura lui pasională... Rosanne se întrerupse şi întoarse 
pagina înainte de-a relua... Kent are nevoie de spaţiu vital, 
ceea ce ar putea fi o problemă, căci Janine trebuie să fie 
continuu liniştită şi asigurată... 

Ea ridică ochii spre Chris ca pentru a-i cere să infirme 
portretul pe care ea-l considera atât de puţin măgulitor 
pentru fiica ei adorată. Sigur, ea spera ca psihologul s-o 
liniştească, să-i explice că grafologia nu e decât 
şarlatanism. 

Dar contrar aşteptărilor sale, Chris nu se grăbi să-i 
răspundă. El parcurse raportul în întregime şi se opri la 
ultimul paragraf. 

— lubirea lor şi atracţia lor profundă şi sinceră, îi vor 
ajuta să-şi rezolve problemele. Complementaritatea lor le 
va permite să înflorească. Au toate motivațiile ca să aibă o 


uniune durabilă şi fericită. 

El ezită o clipă. 

— Michele are dreptate. Nu ştiu cum a ajuns la concluziile 
astea, dar analiza ei mi se pare fondată... 

El se opri după ce-i observă pe Michelle şi Walt la intrarea 
în încăpere. 

Visa ea, sau ceea ce citea în ochii lui Chris era respect? 

— Aşteaptă-mă, îi spuse el trecând pe lângă ea. 

Ea dădu din cap şi merse să-şi ia poşeta şi mantoul. El 
împinse uşa şi o ţinu deschisă pentru ea. Aerul de noapte 
era rece şi înţepător. 

— Cum ai făcut? 

— Ce? 

— Descrierea făcută de tine, Janinei îi corespunde 
perfect. Eu am cinat deseori la Spence şi cred că pot să 
spun c-o cunosc bine pe micuță. 

— Nu mai e un copil, e o femeie tânără de douăzeci de 
ani care e pe punctul de-a se mărita. 

— De acord, dar asta nu-mi explică cum ai reuşit s-o 
pătrunzi, ca şi pe Kent de altfel. 

— ÎI iubeşti pe Kent, nu-i aşa? 

— Da, ignor ce-l atrage la Janine, dar el o adoră, şi asta 
nu pentru că e fiica patronului său, îmi bag mâna în foc 
pentru asta. Unde i-ai întâlnit? 

— Nu i-am văzut niciodată. 

— Atunci de unde ştii în ce se aseamănă? 

— Poate că metoda mea este corectă. Te surprinde, nu-i 
aşa, doctore Delmore? 

Nările lui Chris se umflară, el oftă, dând drumul la aer pe 


nas. Aceasta îi evocă lui Michelle o picătură chinezească 
reprezentând un dragon mânios şi ea pufni în râs. 

Reacţia ei îl descumpăni pe psiholog. 

— Eu nu râd de tine. E chiar o amintire, spuse ea cu un 
aer de scuze. 

El deschise portiera maşinii sale cu brutalitate. 

— Urcă. 

Ea se supuse, surprinsă să-l vadă în această stare, pe el, 
care domina atât de bine toate împrejurările. 

El băgă cheia în contact şi ea presupuse că dă drumul la 
căldură. 

Dar spre marea ei surpriză, el porni maşina. 

— Unde mergem? 

— Acolo unde vom fi liniştiţi. 

Ea îl privi cu curiozitate. El era grav şi încurcat. 


— De ce? 
— Ca să pot să mă scuz. Ultima dată când ne-am găsit în 
această maşină, s-au spus cuvinte nefericite. - Eu mă 


scuz... mi-ai lipsit, Chris. 

— lată ce-mi place să aud. 

Un zâmbet uşor îi lumină faţa şi trăsăturile i se 
destinseră; el îi luă mâna. O uşurare profundă o cuprinse pe 
Michelle. l-a fost atât de frică ca cearta lor să nu aibă 
urmări iremediabile. 

— Când voi avea dreptul la un eşantion al scrisului tău? îi 
spuse ea zâmbind. Poate-ţi voi descoperi calităţi de care 
habar nu ai. 

— Nu va fi o analiză obiectivă. Mă cunoşti. 

Michelle oftă. 


— Raţionezi întotdeauna ca un profesionist. 

— Tu nu? 

— Nu! 

Intrară într-un cartier rezidenţial şi Chris se opri pe o alee 
mărginită de arbori. 

Casa era o clădire cu un etaj, care avea în faţă o peluză 
bine întreţinută şi luminată de pioectoare. Toate ferestrele 
erau întunecate şi cu perdelele trase. 

— Unde suntem? 

— La mine. E timpul să lămurim nişte lucruri. 

El cobori, ocoli maşina şi-i deschise portiera. Inima 
Michellei bătea toba. Îi acceptă braţul şi urcară treptele 
peronului. 

Chris băgă cheia în broască, împinse uşa şi o lăsă pe ea 
să intre întâi. Când se aprinse lumina ea avu un şoc. Totul 
era atât de deosebit de mediul ei. Mobilele erau 
ultramoderne. Decorația sobră dar superbă, desigur era 
opera Marenei, te făcea să te gândeşti la cele mai frumoase 
reviste de decoraţiuni interioare. 

Rezerva ei nu-i scăpă lui Chris. El îi luă mantoul şi-l agăţă, 
apoi îi propuse un pahar. 

— Mai am kilograme de dat jos şi nu-mi pot permite nicio 
îndepărtare de la regim. Un pahar cu apă pentru mine, te 
rog. 

Cu un zâmbet larg, ea adăugă: 

— E o reacţie bună, aşa-i profesore? 

— Eşti cea mai bună elevă a mea. De ce n-o suni pe 
Debbie ca să-i spui că întârzii? 

— Cât timp? 


— Nu ştiu. Două, trei ore. 

— Să vedem, ea are şcoală mâine. 

— Va fi fericită să vadă cine-clubul la televizor; filmul din 
seara asta e excelent. 

Michelle cedă. Era inutil să argumentezi cu Chris. Ea sună 
în timp ce el mergea la bucătărie. Debbie o anunţă că nu 
era nicio problemă şi că Emily se întorsese de la serbarea 
de Halloween cu o dispoziţie excelentă şi cu mai multe 
pungi cu bomboane. 

În momentul în care ea puse jos receptorul, Chris o 
întâmpină cu două pahare mari, conţinând un lichid colorat 
şi o felie de lămâie pe margini. 

— Nu pot să beau alcool, conţine prea multe calorii. 

— Gustă şi ai încredere în mine. Îţi jur că nu-i o capcană. 

Ea înghiţi un gât şi clipi din ochi. 

— E excelent. Ce-i acest amestec? 

— Suc de mere, îndulcitor, Perrâer şi puţină lămâie verde. 
Vino să te aşezi în salon. Am nişte cărţi despre psihologia 
infantilă pe care aş vrea să ţi le arăt. 

Pereţii camerei de zi erau de un gri sidefiu, iar canapeaua 
era de piele în mai multe tonuri pastel, câteva cărţi erau 
stivuite pe o masă lungă de sticlă de culoarea nisipului. Alte 
două măsuţe, asortate cu prima, aveau fiecare o lampă fină 
cu halogen, model italian. 

— E încântător. Te ocupi singur de casă? 

El îi adresă un surâs răutăcios. 

— Ce? N-ai observat în scrisul meu că sunt puţin 
competent cu menajul şi sunt dezordonat? Vine o dată pe 
săptămână o doamnă care aranjează şi curăţă după mine. 


— Va trebui să înveţi să faci singur ordine. Nu e foarte 
complicat. 

— Ah, mărturisesc că nu sunt perfect. 

El se dezbrăcase de haină şi-şi dăduse jos cravata, 
aşezându-se neglijent cu mâinile după ceafă. 

Era atât de relaxat că Michelle se destinse şi ea, chiar 
dacă era asaltată de gânduri contradictorii. Cărţile, oare, nu 
erau un pretext? Şi dacă era cazul, era ea gata să i se 
ofere? 

Pentru a-şi da un răgaz, ea luă prima carte din stivă. 

— Capitolul al treilea se aplică în întregime lui Emily. 

El se aplecă spre ea pentru a o ajuta să întoarcă foile şi 
braţele lor se atinseră. 

Un amestec de bucurie şi de teamă o cuprinse pe 
Michelle. Ea îl iubea pe Chris, era sigură, dar trebuia să ştie 
ce-simte şi el pentru ea. 

— E adevărat că sunt cea mai bună elevă a ta? murmură 
ea. 

— Da, şi... chiar mai mult. 

— Chris, trebuie să-ţi fac o mărturisire, cred că sunt 
îndrăgostită de tine. 

Braţul lui Chris o cuprinse după talie şi Michelle se lipi de 
el. 

— Vrei să-mi dai o dovadă? îi şopti el la ureche. 

Drept răspuns ea îi întinse buzele şi se sărutară cu 
pasiune în timp ce Chris o mângâia pe ceafă şi pe gât. Apoi, 
cu o tandreţe infinită, el o dezbrăcă şi-i exploră corpul, 
gustând fiecare bucată din pielea ei mătăsoasă, trezind în 
ea o dorinţă imensă pe care nu o mai simţise niciodată. 


Gura lui urcă uşor de la sâni la buze. 

— Te iubesc, zise el încet. 

Beată de fericire şi de voluptate, ea îşi trecu mâinile în 
jurul gâtului lui. 

— Eu, eu te iubesc de la prima noastră întâlnire, dar nu 
voiam să admit. 

Ar fi trebuit să-i vorbească de propunerea lui Walt 
Spence. Ea nu voia secrete între ei, dar nimic nu trebuia să 
le strice clipa prezentă. Nu mai exista nimic decât simţurile 
ei exacerbate, corpul ei fremătător, care cereau să fie 
satisfăcute. 

Atunci, ea-l ajută la rândul ei să se dezbrace şi se lungiră 
pe canapeaua moale, reluându-şi lenta lor explorare, până 
ce aşteptarea deveni insuportabilă. 

Aşa cum îl visa deseori, Chris se adeveri că este un 
amant minunat, blând şi pasionat, atent şi tandru. 

Fiinţele lor se înlănţuiră, într-o uniune perfectă. Niciodată 
tânăra femeie nu încercase o voluptate asemănătoare, o 
senzaţie atât de plenară. 

Armonia lor era atât de perfectă că ei rămaseră înlănţuiţi 
mai mult timp, incapabili să se separe. 

Când privirea Michellei căzu pe pendula din salon, ea 
tresări. Se scurseseră deja două ore de când îi telefonase 
lui Debbie. Oftă. 

— Trebuie să plec. 

Schimbară o ultimă sărutare şi, fără voia ei, se ridică şi se 
îndreptă spre baie. 

Ca şi restul casei şi baia era decorată cu gust şi într-un 
mod sofisticat. Pereţii erau acoperiţi cu ceramică albastră 


pal, podeaua de la duş era brodată cu motive chinezeşti. 
Odată îmbrăcată şi pieptănată ea cobori la parter, traversă 
o sufragerie imensă cu decor modern, apoi se îndreptă spre 
bucătărie de unde venea o aromă plăcută de cafea. 

Chris pregătise o cafea decafeinizată şi pe o farfurie 
scosese nişte biscuiţi de regim. Era gata s-o însoţească în 
parking. 

Se aşezară alături, ţinându-se de mână. 

— Niciodată în viaţa mea n-am fost atât de fericită, 
mărturisi Michelle. 

El o luă după umeri şi o strânse spre el. 

— Ce voia Walt de la tine? 

Ea respiră profund pentru a prinde curaj. 

— El vrea să fac rapoarte grafologice pentru societate. 

Fără să vrea, tonul ei trăda mândrie. 

Braţul lui Chris căzu şi faţa i se întunecă. 

— Eu sunt cel însărcinat cu relaţiile şi testele la Spence 
Security Systems, zise el sec. 

El se ridică şi se depărtă câţiva paşi înainte de-a adăuga: 

— Walt a fost întotdeauna mulţumit de serviciile mele. 

— Dar nici n-a spus altfel. Vom lucra amândoi pentru el. 
Îţi va explica chiar el. 

Expresia lui Chris nu se îndulci. Fără un cuvânt, merse să 
caute mantoul Michellei, se închise în mutismul lui pe 
drumul până la parking. 

Când ea ajunse în maşina ei, el n-o sărută de despărţire. 
Se mulţumi să aştepte ca ea să fie în siguranţă în Fordul ei 
şi să pornească. Cu inima strânsă, Michelle tremura, şi nu 
era numai din cauza nopţii. 


CAPITOLUL XI 


Angie se trezi, o dureau toţi muşchii pentru că dormise 
ghemuită pe canapea. Apăreau zorii. Cineva închisese 
televizorul. Ea se ridică, se frecă la ochi. De îndată îşi aduse 
aminte de cele două dosare pe care le lăsase lângă ea când 
a adormit. Nu mai erau. 

Cuprinsă de frică, privi sub canapea, ridică pernele. 
Plicurile dispăruseră. 

Singura ei speranţă fu aceea că Betty Jane le luase şi le 
ascunsese. Amorţită, se apropie de fereastră. Cădea o 
burniţă uşoară care făcea să strălucească strada. Din 
bucătărie auzi zgomotul obişnuit al filtrului de cafea. 

— Betty! o chemă ea încet. 

Dar în uşă apăru Grover. Era în ţinuta lui obişnuită, jeans 
prespălaţi şi un maiou negru. 

Ce-ai luat aseară? întrebă el pe un ton bănuitor. 

— Nimic. Am băut puţin lapte şi am adormit la televizor, 
asta-i tot. 

Ce credea el? Că se droga? Avea destule pe cap şi aşa! 
Se apropie de bucătărie, masându-şi gâtul. 

— Nu v-am auzit când v-aţi întors aseară. 

— Era ora unu. Am sărbătorit. 

judecând după expresia lui satisfăcută, expediţia lor la 
Spence Company se desfăşurase cum prevăzuseră. 

Angie puse o tartină în prăjitorul de pâine. 

— Cum a mers? 

— De minune. 

Vocea lui Betty Jane se auzi în spatele ei. Betty era în 


rochie de casă, ciufulită. 

— N-ai găsit nimic de-al meu? zise ea timid. 

Grover nu ştia nimic de expediţia lor la Michelle Lennox şi 
ar fi furios să afle că cele două nu-i respectaseră 
consemnul. 

— Nu, mormăi Betty. Dar el, da. 

Angie ridică din umeri şi-l înfruntă pe Grover. 

— Unde sunt dosarele mele? 

— Să vedem, nu preferi să asculţi mai întâi amănuntele 
întâlnirii noastre de ieri? 

El îşi bătea joc de ea şi decât să cadă în capcana lui, 
Angie luă o felie de pâine şi scoase untul din frigider. 

— Scumpa mea, nu vrei cafea? o întrebă Grover pe 
nevastă-sa. 

Betty duse mâna la frunte. 

— Mai întâi voi lua o aspirină. 

— Ah, te-am prevenit! Nu trebuia să bei ultimele două 
pahare de Martini. 

— Aveam dreptul să serbez reuşita noastră, protestă 
Betty. 

— Ai fost angajat ca vicepreşedinte la firmă? întrebă 
Angie cu un zâmbet ironic. 

— Nu încă. Îmi trebuie şase luni vechime. 

Angie încetă să-şi mai mănânce tartina. 

Cum oare fusese posibil ca planul lui Grover să meargă? 
Pentru ea, el avea nebunia măririi. 

— Te-au angajat? întrebă ea mirată. 

Betty răspunse în locul soţului ei. 

— Aproape. Grover se va putea întâlni mâine cu 


psihologul întreprinderii, a completat o fişă de candidat. 

Faţa uimită a fetei îi trăda surpriza. Cum de era posibil? 
E-adevărat că s-a înşelat asupra lui când i-a propus să 
muncească pentru el, dar ea era tânără. Totodată trebui să 
admită că el era un escroc de anvergură care-şi atingea 
întotdeauna scopurile. 

Betty se servi cu cafea şi continuă: 

— Domnul Walter Spence l-a luat pe Grover în biroul lui, 
unde au stat de vorbă aproape o oră întreagă. 

Angie se miră şi întrebă: 

— Despre ce? 

— Despre golf. 

Nevasta lui pufni în râs. 

— Asta-i grozav! Când mă gândesc că n-ai fost la un club 
în viaţa ta! 

— Citisem în ziar despre Spence că este mare amator de 
acest sport. Am citit despre tenis la bibliotecă şi am 
înregistrat. Betty de asemenea a descoperit şi ea un 
amănunt interesant. 

Betty avu un aer uşor încurcat. 

— Ştii, această doamnă Lennox pe care ai văzut-o, ei 
bine, am aflat de la recepţioneră că toţi candidaţii la 
angajare trebuie să dea un test grafologic. 

— ŞI... doamna Lennox le face? 

— Exact. Grover a găsit dosarele pe care tu le-ai lăsat să 
zacă pe covor aseară şi ai noroc că această femeie ne 
poate fi folositoare. 

— Oh, nu! Lăsaţi-mă în pace! 

— Oh, micuța pisică îşi scoate ghearele, o ironiză Grover. 


Ce, o iubeşti pe această doamnă? 

— Da! 

— Vorbeşti prostii! 

Cu un aer dezgustat, Grover îşi aruncă restul de cafea în 
chiuvetă. 

— Dacă nu crezi, atunci de ce ţi-e frică? 

Grover îi agită un cuţit pe sub nas. 

— Eu nu cred, dar Walter Spence crede în aşa ceva. 
Atunci, am interesul să mi se facă un raport bun. Mă 
urmăreşti? 

Inima fetei bătea de zor. 

— Nu văd ce aş putea să fac? De altfel, poate vei avea 
concluzii favorabile. Oricum, ţie nu ţi-e frică de testele cu 
doctorul... 

— Delmore, interveni Betty. 

— Înspre partea asta, sunt acoperit. Am întâlnire cu el 
pentru săptămâna viitoare, şi în această noapte voi da o 
raită prin biroul lui. 

— Unul din prietenii lui Grover era mare specialist în 
încuietori. El l-a învăţat tot ce trebuie în domeniu. Nicio 
încuietoare nu-i rezistă, interveni Betty. 

— Ei, drace, am ştiut să mă descurc fără el, l-am lăsat să 
cadă. Asta ca să-ţi dau o lecţie, zise Grover ameninţându-şi 
nevasta. 

Grover reluă pe un ton sigur: 

— Deci, voi merge la psiholog, îi răscolesc biroul, iau câte 
un exemplar din fiecare test şi la nevoie, merg la bibliotecă 
să completez răspunsurile. Aşa, sunt convins că voi lua 
examenul cu ochii închişi. 


— Poate c-o să-ţi meargă, murmură Angie. 

— Cum eu sunt un om drăguţ, te voi face să participi la 
proiectul meu, adăugă Grover cu un zâmbet în colţul 
buzelor. 

— Oh, nu, nu este nevoie. 

Fata dădu să plece, dar vocea lui Grover o ţintui pe loc. 

Rămâi acolo. Ştiu de la Betty că grafoloaga ţi-a propus să 
te angajeze ca dactilografă. Această cucoană are o fetiţă de 
nouă ani care în fiecare zi merge la şcoală cu autobuzul. 
Vezi, sunt bine informat. 

Angie se strădui să ia un aer detaşat şi ridică din umeri. 


— Ei, şi? 

— Vei accepta oferta doamnei Lennox. 

— Ce? 

Pentru o clipă, ea se însenină. În sfârşit, nu va mai fi 
prizonieră... 


Dar bunul ei simţ o readuse la realitate. Ce făcea Grover, 
nu era niciodată gratuit. 

— Când va scrie raportul despre mine, dacă e 
nefavorabil, tu te vei strădui să găseşti în arhiva ei un dosar 
în care să fiu descris la fel de bun ca Moş Crăciun şi la fel de 
deştept ca Elnstein. Tu vei bate la maşină, îi vei pune 
numele meu şi-l vei trimite domnului Walter Spence. 

— Nu, nu voi putea. Te rog, nu-mi cere asta. Se instală o 
linişte apăsătoare de se auzi căderea picăturilor de ploaie... 

Apoi Grover se apropie de Angie cu o degajare studiată 
care-i dădu fiori pe spinare. 

— Ea are o fetiţă, mâine îi voi face o poză în momentul în 
care va pleca la şcoală, voi urmări autobuzul şi o voi 


aştepta la ieşire. 

Coşmarul se intensifică. Grover era capabil să atace un 
copil? 

— Nu este nimic mai uşor decât să atragi o fetiţă în 
maşină. Şi când poliţia o va găsi într-o groapă, cine va fi 
vinovat de ce i s-a întâmplat? Hei? Vei avea moartea ei pe 
conştiinţă-toată viaţa. Tu eşti cea care mă vei obliga să 
recurg la această soluţie extremă. 

Betty Jane îşi trecu mâna prin păr. 

— Nu, nu copilul... Ea nu ne-a făcut nimic, pledă ea. 

— Tu să taci. Această discuţie nu mă priveşte decât pe 
mine şi pe Angie. Să reflectezi, micuţo. Dacă faci ce-ţi spun, 
vei fi liniştită, tu vei trăi într-o casă plăcută, cu o muncă 
normală. Doamna Lennox şi fiica ei nu vor păţi nimic. ŞI 
dacă nu vei sufla nicio vorbă despre noi, vei fi liberă. Nu-i 
echitabil? 

Faţa i se întunecă din nou şi o privi fix în ochi. 

— Dacă vei vorbi cuiva, mă voi răzbuna. Poliţia nu mă va 
aresta niciodată, sunt mult prea înrăit, iar tu, tu vei merge 
la închisoare. Te vor închide cu anii, vei trăi cu imaginea 
cadavrului micuţei până la sfârşitul zilelor tale. Angie îşi 
astupă urechile cu mâinile. Lacrimi mari îi curgeau pe 
obraz. 

— Opreşte-te! strigă ea. 

Grover tăcu dar continuă s-o observe, liniştit, ca o pisică 
care pândeşte şoarecele. 

Angie privi pe fereastră. Dar nimeni nu veni în ajutorul ei. 
Era singură, îngrozitor de singură 

— Dacă fac ce vrei, îmi juri că n-o să te atingi de Emily? 


— Bineînţeles. Ce vreau eu este să ne înţelegem bine, 
restul nu contează. Mergi şi sun-o pe doamna Lennox, 
explică-i că ai reflectat la propunerea ei şi că accepţi munca 
pe care ţi-a propus-o. 

Betty era din ce în ce mai încurcată. Ea a ascultat 
conversaţia absentă, fără să zică nimic. 

— Las-o să mănânce. De altfel, e prea devreme ca s-o 
sune. 

Grover ridică din umeri şi Betty pregăti micul dejun. 

Dar lui Angie nu-i mai era foame şi nu-şi mâncă ouăle cu 
costiţă. Nu avea în faţă decât pe micuța Emily şi pe mama 
ei adoptivă. 

Doamna Lennox se arătase atât de drăguță cu ea. Pentru 
nimic în lume n-ar fi vrut să i se întâmple ceva din cauza ei. 

Grover se ridică, ieşi din bucătărie şi reveni cu cele două 
dosare. 

— Îţi dau înapoi grămada de baliverne, îi aruncă dosarele 
pe masă cu dispreţ şi apoi, încrucişă braţele. 

Angie ştia ce-o aşteaptă. De altfel, la ce bun să dea 
înapoi? Era prinsă în capcană. Împinse scaunul, merse în 
salon şi sună. Grover se plantă lângă ea. Cu o voce de care 
se străduia să fie sigură, ea îi explică doamnei Michelle 
Lennox că-şi schimbase părerea şi accepta propunerea. 
Grafoloaga fu încântată. 

Michelle ţinea ca Angie să fie primită cât se poate de bine 
şi să se simtă ca într-un cămin adevărat. Ea îşi pierdu 
aproape o oră, aerisind şi curăţind camera de oaspeţi, apoi 
puse flori proaspete într-o vază. 

Ca şi de celelalte daţi, fata fu punctuală, dar Michelle 


observă că venise cu propriile mijloace căci maşina nu era 
pe alee. Cu toate că era politicoasă, Angie avu un 
comportament ciudat. Acceptă cu greu cheia casei, vizită 
casa privind nervos pe fereastră. 

În sfârşit, după-amiază, Michelle o găsi în antreu cu 
mantoul pe umeri. 

— McDonald e acolo, nu-i aşa? 

Angie arătă cu mâna în direcţia lui Road Ripple Avenue. 

— Da, de ce? 

— Nu se poate merge pe jos? Aşa, ca să mă plimb. Am 
nevoie să iau aer. Înţelegeţi, patronii mei nu-mi dădeau voie 
să ies, trebuia să stau lângă telefon. 

Tot întrebându-se ce fel de oameni or fi fost patronii lui 
Angie, Michelle îi propuse să meargă împreună să cineze. 
Angie primi cu mare bucurie, ca şi cum ar fi fost o ieşire 
extraordinară. 

O luară şi pe Emily, toate trei îmbrăcate gros, şi merseră 
la expres. Angie înghiţi un Big Mac cu o bucurie de 
nedescris. 

Michelle era intrigată dar nu vru s-o bruscheze, punându- 
i întrebări care poate i s-ar fi părut indiscrete. Chiar dacă nu 
vorbea prea mult, Angie îi era simpatică şi spera că se va 
destinde cu timpul. 

Intuiţia ei, completată cu studiul grafologiei, îi spunea că 
Angie era un om cinstit, serios, devotat. - Cu viaţa pe care 
o dusese până în prezent, din familie în familie, nu era 
ciudat să fie rezervată şi timidă. 

De altfel, experienţa îi dovedi că făcuse bine angajând-o. 

În săptămâna următoare, Angie fu de o mare 


conştiinciozitate profesională. Aşa cum îi arătase şi scrisul, 
avea simţul responsabilităţii şi al iniţiativei. 

Fără să i-o ceară Michelle, ea răspundea la telefon când o 
vedea că lucrează. Spre marea ei satisfacţie, ea se adresa 
clienţilor ca o secretară experimentată. În afară de asta, 
Emily o adora. Lucrul ăsta cădea bine căci Debbie avea 
acum un prieten şi nu mai voia să-şi petreacă serile făcând 
pe guvernanta de ocazie. Angie era de o răbdare exemplară 
cu fetiţa, fără să fie prea tolerantă. 

Michelle descoperi într-o seară că Angie făcea lectură cu 
Emily care acum recunoştea cu uşurinţă literele. 

Terry o primise şi ea cu afecţiune. De cum se aşeza 
Angie, pisica îi sărea pe genunchi şi se lăsa mângâiată, 
torcând. 

După zece zile, Angie făcea definitiv parte din familie. 
Michelle chiar a hotărât că fata poate să rămână cât va 
vrea. 

Un singur lucru o necăjea. Angie rămânea rezervată şi nu 
se spovedea atunci când o vedea tulburată. Dacă 
atmosfera de acasă se schimbase în mod plăcut, şedinţele 
cu grupul deveneau o încercare pentru Michelle. 

Rosanne era politicoasă, dar distantă şi nu mai stătea 
niciodată lângă ea. Margaret Darnell era rece. În ceea ce-l 
priveşte pe Chris... 

Comportamentul psihologului se schimbase. Toţi membrii 
grupului observară acest lucru. Lisa nu înceta să facă 
comentarii. 

„Din cauza unei femei”, spunea ea, „Bag mâna în foccăo 
femeie l-a făcut să sufere”. 


Inima Michellei se strânse şi ea o lăsă pe Lisa să-şi 
continue discursul. Din fericire, ea nu observase că Chris 
evita să-i adreseze vreo vorbă Michellei. 

Ba chiar mai rău, nici nu se uita la ea. 

Într-o seară, citind un magazin ca să adoarmă, ochii îi 
căzură pe un articol care comenta conflictele amoroase 
datorate diferenţelor de carieră între bărbaţi şi femei. 

Primii, îndeosebi, suportau cu greu să fie depăşiţi de 
tovarăşele lor pe plan profesional. 

Oare nu ar trebui să-l cheme pe Walt Spence şi să-i spună 
că nu va mai lucra pentru el? Chris va fi încântat de lucrul 
ăsta, dar nu era totuşi o soluţie. Situaţia ei actuală, Michelle 
o datora multor ani de muncă, Se gândea pentru viitor chiar 
să angajeze o colegă sau chiar să deschidă un cabinet de 
grafologie. 

Datorită lui Chris, ea reuşise să înţeleagă ce voia să facă 
în viaţă. Reuşita în muncă era la fel de importantă ca şi 
regimul ei. 

Pentru că-şi atinsese scopul în ceea ce-i privea corpul, nu 
exista niciun motiv s-o lase mai moale cu munca. Dar, dacă 
raţiunea îi spunea că are dreptate, inima ei nu era de acord 
cu acest lucru. 

Ce importanţă are logica când eşti îndrăgostit? 

De obicei, rapoartele pe care le avea de făcut nu erau 
pline de surprize. Dar la câteva zile după sosirea lui Angie, 
Michelle avu de tratat un caz care o stupefie. 

Proba de scris pe care o avea sub ochi reflecta atâta 
egoism, atâta indiferenţă pentru ceilalţi, că ea se ridică să 
consulte un tratat. 


Era lucrarea redactată de un expert care avea douăzeci 
de ani de practică. 

Ea luă cartea şi-şi verifică punct cu punct concluziile. 
Munca o absorbi în aşa măsură încât nu observă că maşina 
de scris se oprise. 

Când ridică capul, Angie era în spatele ei, cu o expresie 
disperată, stranie. 

— Cina e gata, anunţă ea. 

— Mănâncă cu Emily, scumpa mea. Nu mă pot opri din 
lucru, e un caz pasionant. 

Fata plecă fără o vorbă şi Michelle îşi reluă lucrul. 

G. Benson, fie bărbat, fie femeie, era o persoană extrem 
de inteligentă. Semnătura dovedea o mare încredere în 
sine, şi mai multe trăsături indicau perseverenţă şi un spirit 
analitic. 

Dar alte elemente îi întunecau aceste calităţi. Un mare 
egocentric, cu o mare posibilitate de-a ascunde adevărul, 
un tip care ar putea fi crud şi extrem de periculos. 

Ce încurcătură, gândi ea. lată un individ care avea totul 
pentru a reuşi şi care, probabil, a fost pervertit în urma unor 
evenimente deosebite. 

Dar rolul ei nu era să povestească un roman. Ea trebuia 
să ţină cont de fapte, de nimic altceva decât de fapte. 

Walt Spence voia părerea ei şi aceasta era următoarea: 
„Nu angajaţi pe acest sau această G. Benson sub nicio 
formă, nu va aduce decât necazuri întreprinderii”. 

Îşi termină raportul la ora unsprezece seara şi se mulţumi 
cu un sandviş luat în birou. Prinse cu o agrafă la foi o notiţă 
în atenţia lui Angie, cerându-i să bată acest dosar de 


urgenţă şi să-l trimită domnului Spence odată cu celelalte. 

Spre marea surpriză a Michellei, la şase dimineaţa, Angie 
era instalată în faţa maşinii de scris. Fu convinsă că altă 
alegere mai bună nu ar fi fost posibilă. 

pregătind micul dejun pentru Emily, Michelle se hotărî să- 
i plătească studiile lui Angie. Era atât de pasionată de 
grafologie şi, poate într-o zi, i-ar putea deveni asociată! 

Emily intră ca o furtună în bucătărie, smulgând-o din 
proiectele ei de viitor. 

— Să ne grăbim, am întârziat, trebuie să fiu la şcoală la 
ora şapte. 

Fetiţa juca în nişte scenete la serbarea pentru părinţii 
elevilor şi avea repetiţie. 

— Sunt mândră de tine, draga mea. Abia aştept să te văd 
în spectacol. 

Emily îşi mâncă cerealele şi luă sucul de fructe şi fugi să 
se întâlnească cu Julie, nu înainte de-a o îmbrăţişa pe 
Michelle. 

Aceasta, cu un surâs pe buze, o privi cum aleargă spre 
casa din faţa lor. Acum comunicau minunat amândouă. 
Oare nu-i datora asta lui Chris? 

La gândul despre psiholog, obrazul i se întunecă, îi lipsea 
atât de mult! 

Era singura umbră a fericirii ei. Oftând, merse în biroul ei 
şi se scufundă în muncă pentru a-l goni pe Chris din minte. 

La prânz, Angie terminase de bătut la maşină rapoartele 
pentru Walt Spence şi Michelle le semnă pe fiecare în parte. 

Apoi, ca de obicei, Angie le băgă în nişte plicuri mari 
maro şi scrise cu cerneală roşie „Confidenţial”. 


— Să plec să le pun imediat la poştă? întrebă ea. 

Michelle observă că Angie avea ochii încercănaţi şi era 
trasă la faţă ca şi cum ar fi petrecut o noapte proastă. 

— Da, vreau, la maşina mea. 

— Aş putea s-o aştept pe Emily când iese de la şcoală. 

— Nu, e inutil, ea va lua autobuzul, întoarce-te şi 
odihneşte-te, ai un aer obosit. Nu te simţi bine? 

Angie nu răspunse. Ultimul dosar pe care-l bătuse era cel 
al lui G. Benson, şi de-atunci, parcă era bolnavă. Luă cheile 
pe care i le întinse Michelle şi plecă. 

Michelle se pregăti pentru colaţionare căci avea 
perspectiva unei zile încărcate. 

Serbarea de la şcoală a fost o reuşită. Emily a fost foarte 
bine în rolul ei şi învăţătoarea îi spuse Michellei că fetiţa a 
făcut mari progrese la lectură şi că, în general, clasa o 
integra. 

Instinctiv, Michelle se uită spre Angie care o aştepta puţin 
mai departe, stând de vorbă cu Emily. 

În mare parte ei i se datorau succesele şcolare ale fetiţei. 
Ea repeta lecţiile cu Emily, se juca cu ea şi copilul înflorea. 
Angie era şi foarte protectoare cu ea, exagerat, i se părea 
lui Michelle. N-o lăsa să meargă singură nici la Julie. 

Când se întoarseră toate trei acasă, Michelle îi pregăti 
cecul de plată. Mai întâi Angie refuză, apoi la insistenţele ei 
luă cecul şi merse imediat să se culce. 

Emily plecă şi ea în camera ei. Imediat, Terry ieşi din 
ascunzătoarea ei, de sub canapea şi cu coada ei deasă şi 
albă începu să se frece de stăpână. 

Câteva minute mai târziu, liniştea domnea în casă. 


Michelle îşi pregăti un ceai şi merse în birou unde reglă 
câteva facturi. 

Din cauza oboselii făcu câteva greşeli când bătu la 
maşină adresele pe plicuri. Se ridică şi merse să ia 
corectorul din raftul lui Angie. Tot aici erau maşina de 
capsat, agrafele de prinse hârtiile, cerneala şi ştampila cu 
semnătura  Michellei care servea la autentificarea 
semnăturii. 

Michelle aranjă indigoul din fiecare dosar într-un sertar 
metalic pe care-l încuie cu cheia. Ştampila semnală că ea le 
verificase pe toate şi le semnase în original. Era un sistem 
fără greşeală. 

Ochii îi căzură pe etajera din mijloc şi ea îşi încruntă 
sprâncenele. Era raportul despre G. Benson. 

— Ce-a făcut, oare? murmură ea. 

Ar fi jurat că a văzut-o pe Angie cum a băgat raportul în 
plic, dar e-adevărat că în momentul ăla a sunat telefonul şi 
că ea poate s-a înşelat. 

Era pentru prima dată când fata făcea o încurcătură, dar 
azi nu prea era în apele ei. 

Din profesionalism, Michelle sigilă raportul pentru Walt 
Spence şi se hotărî să-l pună la poştă imediat. Îi promisese 
că va ajunge repede. A doua zi o va atenţiona pe Angie 
pentru viitor. 


CAPITOLUL XII 


În timp ce se ducea la ultima şedinţă de grup, Michelle se 
simţi cuprinsă de un rău straniu. Nu reuşea să explice de 
ce. 

Poate din cauză că venea iarna? Era în şaptesprezece 
noiembrie şi copacii goi se profilau pe un cer cenuşiu. Nu, 
nu trebuia să se autoiluzioneze. Ştia că ruptura cu Chris era 
ireparabilă. 

Ar fi trebuit să refuze oferta lui Walt Spence şi să nu 
rănească orgoliul masculin al psihologului? 

Observase din scrisul lui că avea mult orgoliu, dar a 
preferat să nu se gândească la asta. Recunoştea că are o 
parte din vină, fiindcă acceptase propunerea lui Spence fără 
să reflecteze. | s-a părut minunat să-i poată arăta lui Chris 
că grafologia dădea rezultate la fel de probante ca metoda 
lui. 

Când ajunse în parking, soarele apunea. Afară era frig şi 
umed. Ea se grăbi spre imobil, cuprinsă de un sentiment de 
singurătate şi de abandon. 

Îl va vedea pe Chris pentru ultima oară. Într-o săptămână 
va fi Thanksgiving şi va trebui să-i înapoieze sticla de vin. 
Nu cu el va sărbători ea această zi. 

Odată ajunsă în atrium, unde se înălţau plantele verzi şi 
unde jetul de apă murmura încet, moralul i se mai ridică 
puţin. 

O surpriză o aştepta în sala întrunirii. Walt, aşezat alături 
de Rosanne, avea o faţă încruntată. 

În faţa lui era un plic mare maro pe care Michelle îl 


recunoscu imediat. Era unul din cele puse la poştă acum 
patru zile. 

Michelle se aşeză în partea opusă lor. Walt o privi rece, el 
care de obicei Îi zâmbea. 

Un presentiment negru o copleşi. Margaret Darnell o privi 
cu compasiune şi chiar Chris părea descumpănit, jenat în 
faţa ei. 

Ce se întâmpla? Ea nu putu pătrunde misterul căci 
şedinţa începu. 

— Daţi-mi procesele verbale de săptămâna trecută şi nu 
uitaţi să vă cântăriţi, le spuse dieteticiana cu voce hotărâtă. 

Lisa şi Michelle îşi părăsiră locul şi se îndreptară spre 
cântar. 

Când îşi văzu greutatea, buna dispoziţie îi reveni. Era la 
jumătatea drumului spre obiectivul propus. Acum avea 
certitudinea că-şi va atinge singură scopul. Era suficient să- 
şi păs treze bunele obiceiuri pe care le căpătase. 

— Este ultima noastră întâlnire, reluă Margaret. Unii 
dintre voi vor fi orientaţi spre programe specifice, alţii spre 
specialişti, şi, în sfârşit, unii sunt destul de puternici ca să 
continue fără ajutor. În orice caz, Chris şi cu mine suntem 
mândri de progresele voastre. 

— Grupul îmi va lipsi, interveni Sharon. Era atât de plăcut 
să conversezi cu adulţii, să-ţi împărtăşeşti problemele. Eu 
vă mulţumesc. Datorită vouă, mă descurc mai bine cu copiii 
mei. 

În sală se ridicară murmure aprobatoare. 

Când fiecare şi-a terminat de făcut comentariul, Chris 
ridică mâna pentru a face linişte. 


— Aveţi telefoanele noastre, al lui Margaret şi al meu. Ne 
puteţi suna de câte ori aveţi nevoie. V-aţi făcut prieteni, 
păstraţi-i. Prietenia este un ajutor preţios. 

— Nu putem reîncepe după opt săptămâni? întrebă Steve 
cu speranţă. 

— Nu, dacă reîncep, o voi face cu oameni noi, care să 
aibă aceleaşi dificultăţi ca cele pe care le-aţi avut şi voi 
când aţi venit. 

— Da, îmi amintesc bine, spuse Bart. V-am urmat 
sfaturile, am mers la reuniunea anonimilor alcoolici 
săptămâna trecută şi m-am simţit mai bine. N-am mai băut 
nicio picătură de alcool. 

Chris îi adresă un surâs încurajator. 

Bart îşi mângâia barba cu un aer radios. 

— Am găsit şi de lucru, cu posibilităţi de promovare. Am 
recăpătat încrederea în mine. 

Toată lumea îl aplaudă şi Steve îl bătu pe umeri amical. 

— Sunt sigură că există şi alte veşti bune. Haideţi, vorbiţi, 
nimeni nu mai e timid aici, îi încuraja Margaret. 

Lisa răspunse prima. 

— Eu am luat două kilograme şi un coleg de birou m-a 
invitat la cină. Mi-a spus că am un aer mai distins. De altfel, 
practic exerciţii de relaxare în fiecare seară; în ceea ce 
priveşte migrenele mele, îmi voi face nişte analize, s-ar 
putea să fie vorba de o alergie. Oricum, mă simt mai bine. 

Michelle avea lacrimi în ochi şi observă că Chris părea şi 
el emoţionat. 

— Eu am pierdut opt kilograme, anunţă ea la rândul ei. 
Cu ceea ce am învăţat aici, cred că pot atinge singură 


obiectivul meu. Am căpătat de asemenea o fiică şi o 
adorabilă pisică persană. Mulţumesc, Chris. 

Acesta se ridică, îşi drese vocea, o privi pe Michelle şi luă 
cuvântul. 

— Să abordăm ultimul nostru capitol. De relaţiile noastre 
cu celălalt, depinde fericirea noastră... sau nefericirea. 
înţelegem adeseori să lăudăm meritele independenţei, dar 
atenţie, să fii complet independent, înseamnă să te 
condamni la singurătate, or, e o greşeală. Avem nevoie în 
viaţa noastră de iubire, de afecţiune, de prietenie. 

Se aşeză pe un colţ al mesei fără s-o piardă din ochi pe 
Michelle. Vocea lui profundă şi melodioasă umplea sala şi 
toţi îi urmăreau buzele. 

— Existenţa noastră îşi capătă întreaga semnificaţie când 
o împărţim cu altul, fie soţ, soţie, copii, o familie mai 
apropiată, vecinii... Sunt raporturi pe care le stabiliţi cu 
ceilalţi, aceştia vă vor ajuta să atingeţi obiectivele propuse 
sau, din contră, vă vor crea obstacole. 

— Te simţi singur când acţionezi invers decât toată 
lumea, şi totuşi, uneori, ştii că ai dreptate, interveni Lisa. 

Chris dădu din cap. 

— Se întâmplă să te simţi singur şi când acţionezi 
urmându-ţi conştiinţa şi motivațiile ei profunde, dar se 
poate ca nimeni să nu înţeleagă raţiunea actelor voastre. 

El a pronunţat aceste cuvinte, fixând-o pe Michelle cu 
atâta intensitate încât ea ştiu că ei îi erau destinate. O 
invada o imensă bucurie. El înţelegea ce simţea ea pentru 
meseria ei; îi curseră chiar nişte lacrimi pe obraz fără ca ea 
să le observe. 


— Exprimă-te, Michelle. Explică ce nu merge. 

Dar ea ce putea să spună? Totul mergea bine, minunat de 
bine. 

În timpul pauzei, Chris se îndreptă spre Rosanne şi soţul 
ei. Ei schimbară câteva fraze cu voce joasă, apoi Chris i se 
adresă Michellei. 

— Să mergem alături, zise el. 

Tonul lui presant o nelinişti. Ce se întâmpla? 

Toţi cei patru ieşiră pe culoar, Chris deschise uşa şi 
aprinse lumina. Faţa lui Walt exprima nemulţumire şi 
dispreţ. Soţia lui era evident stânjenită. 

Chris închise uşa şi Michelle se întoarse spre el. 

— Ce se întâmplă? 

Walt fu cel ce-i răspunse. 

— Dacă e o glumă, doamnă Lennox, o găsesc de prost 
gust. Chris o observa atent pe Michelle. 

— Ea nu ştie despre ce vorbeşti, Walt. Există totuşi o 
explicaţie logică în această poveste. 

Walt scoase dosarul din plic şi îl întinse grafoloagei, fără 
un cuvânt. 

— Da, este raportul meu despre G. Benson. Priveşte, e 
semnătura mea. 

— Atunci asta ce înseamnă? 

Walt scoase al doilea plic şi i-l dădu. Michelle parcurse 
prima pagină cu o stupefacţie crescândă. Raportul purta 
acelaşi nume, G. Benson. Ea înţelese imediat. În acest al 
doilea raport candidatul era descris ca fiind cinstit, devotat 
şi că va putea să îndeplinească perfect sarcinile impuse de 
post. 


Michelle recunoscu termenii unei mai vechi analize 
efectuată cu mai multe luni înainte. 

— De ce poartă numele lui Benson? 

— Care este cel pe care vi l-am cerut, dintr-astea 
amândouă? După unul, Benson nu poate primi postul, după 
celălalt pot să-l iau ca subdirector şi să-i încredinţez 
societatea după ce ies la pensie. Explică-te! 

Michelle studie semnătura celui de-al doilea raport. Era 
una din analizele ei, dar avea doar ştampila. 

— Domnule Spence, asta nu e semnătura mea. E doar 
ştampila de care mă folosesc ca să-mi întăresc semnătura. 

Walt ridică din umeri cu neîncredere. 

— Ascultaţi-mă, am o nouă secretară la birou. Ea a greşit. 
O voi interoga. 

— Şi care din aceste rapoarte, în definitiv, este cel bun? 
întrebă Walt. 

— Cel pe care-l ţineţi în mână. G. Benson este un individ 
necinstit, răufăcător. Dacă-l veţi angaja, nu veţi avea decât 
necazuri. 

— Baliverne! Eşti nebună! Chris l-a supus pe Benson la 
teste, şi eu l-am primit personal. E un ins inteligent, 
respectuos, are excelente referinţe pe care le-am verificat 
la fostul lui patron. În plus, îi place golful. Oricum, opinia lui 
Chris îmi ajunge. 

Walt rupse plicul în două şi-i aruncă bucăţile la gunoi. 

— Contractul nostru se întrerupe, doamnă Lennox. Vă voi 
trimite un cec pentru aceste lucruri şi colaborarea noastră 
încetează. Mâine îl voi chema pe Benson şi-i voi povesti 
această întâmplare. O să râdă. Şi plecă, lăsând-o 


înmărmurită. 

— Sunt dezolată, spuse Rosanne. Nu l-am văzut niciodată 
în starea asta. Acest Benson i-a făcut o impresie excelentă. 
Se întrerupse, lăsă ochii în jos înainte de-a relua... Mă scuz 
pentru reacţia mea la lectura raportului despre Janine şi 
Kent. Am vorbit cu Chris, ai dreptate. Dacă vei analiza 
scrisul meu, vei observa cu siguranţă că sunt o mamă 
posesivă care cu greu acceptă că unicul său copil devine 
adult. Kent o adoră pe Janine şi sper că vor fi fericiţi. 

Cele două femei se îmbrăţişară, fericite de-a se fi 
împăcat. 

— Voi discuta cu Walt când se va linişti, adăugă Rosanne. 
Poate trece printr-o perioadă grea! Pot să te chem la telefon 
într-o zi să dejunăm împreună? 

— O să-mi facă plăcere, îţi mulţumesc. 

— Nu te nelinişti. Totul se va aranja. Chris, ai grijă de ea! 

Ea le zâmbi şi plecă. 

Michelle înota într-o confuzie totală. Ca şi cum ar fi simţit, 
Chris o luă de mână şi o strânse cald. Apoi adună hârtiile 
din coşul de gunoi şi le etală pe masă. Michelle se lăsă să 
cadă pe scaun şi-şi luă capul în mâini. 

— Cum de a putut Angie să comită o astfel de greşeală? 
murmură ea. 

— Eu nu înţeleg cum de ai ajuns la concluzii atât de 
negative. Cum ai făcut? 

— Ca de obicei, comparând cele trei sute de semne şi 
combinarea lor. Eu nu-l cunosc pe acest om, îţi jur. Dar tu, 
tu l-ai întâlnit. Cum de-ai putut să emiţi un aviz favorabil? 

— Bazându-mă pe testele obiective. El a dat răspunsuri 


pozitive. 

— Şi în timpul interviului, cum ţi s-a părut? insistă ea. 

Chris îşi încruntă sprâncenele şi reflectă înainte de-a 
răspunde. 

— Era puţin în defensivă, dar mulţi oameni reacţionează 
aşa când sunt supuşi la teste. A ţinut să-mi facă o impresie 
bună, căci voia să fie angajat. El este sigur de el, are 
raporturi bune cu rudele lui, a avut o copilărie fericită şi 
echilibrată. Singurul său regret constă în faptul de-a nu fi 
făcut studii. 

— Poate e un mincinos patologic. 

— Valoarea testelor este ştiinţific dovedită. 

— Şi dacă ştia răspunsurile? 

— Aşa ceva nu se poate. 

— Ştiu eu? 

Michelle oftă. Unde era cheia enigmei? 

— Ceea ce e sigur şi indiscutabil este că am redactat un 
singur raport despre acest Benson, cel pe care i l-am dat lui 
Angie să-l bată la maşină.  Gândindu-mă bine, 
comportamentul ei a fost bizar în ultima vreme. 

— Îmi amintesc că mi-ai vorbit despre ea, dar nu ştiam că 
lucrează pentru tine. De când ai angajat-o? 

— Din 2 noiembrie. 

Privirea îi căzu pe pendula din perete şi ea tresări. 

— Oh, Chris, pauza s-a terminat de zece minute. Ar fi mai 
bine să mă laşi. 

— Ne vom întoarce împreună în grup. Sunt dezolat că 
Walt a fost atât de dezagreabil, dar el este hipertensionat în 
acest moment. După şedinţă vom merge să vorbim undeva. 


Eu aş vrea să ştiu mai multe lucruri despre această tânără 
pe care ai angajat-o. 

— De acord, aş bea bucuroasă o cafea. 

Deodată ea realiză că Chris a susţinut-o faţă de Walt, şi 
asta o mai linişti puţin. 

— Vom merge la mine, sugeră Chris. Cheam-o pe 
Debbie... 

— Nu mai am probleme cu guvernanta de ocazie de când 
e Angie la noi, dar nu voi merge la tine, nu în seara asta. 

— Nu ai încredere în mine? 

— Nu despre asta e vorba, dar am multe lucruri de 
lămurit. De ce să nu mâncăm la Burger King, care este 
alături? Eu n-am putut cina în seara asta. 

leşiră pe culoar şi ajunseră în sala grupului. Înainte de-a 
împinge uşa, Chris îi aruncă o privire gânditoare. 

— Există, desigur, o explicaţie la această încurcătură, 
zise el. 

Michelle dădu din cap, uşurată de-a şti că există cineva 
pe care se poate baza, şi nu este oricine. Este cel a cărui 
opinie contează cel mai mult pentru ea. 

La sfârşitul şedinţei, psihologul fu reţinut de membrii 
grupului şi Michelle îl aşteptă în atrium. Presentimentul care 
o asaltă deveni din ce în ce mai greu. Numai în compania 
lui Chris îi fu mai bine. El avea darul să-i risipească 
neliniştile doar prin simpla lui prezenţă. 

Merseră la Burger King unde comandară crudităţi şi un 
hamburger simplu şi cafea. Chris o întrebă despre Angie şi 
Michelle îi explică că până în prezent totul a fost perfect. E- 
adevărat că de patru zile fata era nervoasă, abătută, dar 


muncea normal, se ocupa de Emily, îi pregătea mâncarea. 

— Aş vrea s-o întâlnesc. Aş putea veni acum cu tine? 
întrebă Chris. 

— Prefer să-i vorbesc mai întâi între patru ochi. Am o 
curioasă presimţire. 

Aceeaşi idee le veni la amândoi. Se priviră în linişte, 
temându-se să-şi exprime gândul cu voce tare. Chris o luă 
de mână şi murmură: 

— Crezi că există vreo legătură între Benson şi Angie 
Pierce? 

— Nu văd cum ar fi posibilă, dar asta ar explica misterul 
celor două rapoarte. Ea a trimis unul, fără să ştie că eu am 
pus la poştă dosarul adevărat. Dar trebuia să observe că 
raportul nu era pe raft. 

— Asta ar explica şi atitudinea ei. Ar fi mai bine să te 
conduc. 

— Nu. Trebuie să lămuresc această enigmă eu singură cu 
Angie. 

Michelle se ridică, cuprinsă de nelinişte. 

Chris n-o reţinu, dar scoase din diplomă două foi de 
hârtie îndoite şi | le întinse. 

Michelle începu să plângă, parcurgându-le. Era o lungă 
scrisoare de dragoste, scrisă de mână... 

— Şi mie mi-ai lipsit, Chris. Şi-ţi mulţumesc pentru 
suportul moral din această seară. 

Deodată se aplecă spre el şi-l sărută pe gură. 

— Sună dacă ai nevoie de ajutor, îi spuse el cu un aer 
grijuliu. 

Ea plecă, rugându-se să nu aibă nevoie de ajutor. 


CAPITOLUL XIII 


Lumina era aprinsă în salon când Michelle ajunse în faţa 
casei. Intră în livingul gol. Perna lui Terry era liberă, o minge 
roşie agăţată de un fir lung de lână era pe covor. 

Neliniştea femeii crescu. De obicei, Angie aranja totul 
înainte să se culce. Fără să-şi scoată măcar mantoul, urcă 
scara şi intră, în vârful picioarelor, în camera lui Emily. 
Închise ochii de bucurie. 

În timp ce se pregătea să iasă uşor din cameră fără să 
trezească fetiţa, o lovitură pe umăr o făcu să tresară. În 
spaima ei se lipi de perete, cu mâna pe gură pentru a-şi 
înăbuşi un strigăt. 

În aceeaşi clipă, văzu un ghem alb aterizând uşor pe 
podea chiar în faţa ei. Imediat după aceea, Terry veni să se 
frece de picioarele ei, sforăind zgomotos. 

Michelle o ridică de jos şi ca să-şi împrăştie spaima, îşi 
înfundă nasul în blăniţa mătăsoasă. Terry sărise de pe 
comodă chiar în spatele ei. O mângâie şi o puse delicat pe 
perna de lângă patul lui Emily şi ieşi. 

Pe sub uşa de la camera lui Angie se filtra o dâră de 
lumină. Michelle ezită apoi ciocăni în uşă. 

— Angie, aş vrea să te văd. 

— Nu mă simt bine, răspunse fata. 

— Îmi pare rău, dar trebuie! Vino în bucătărie. 

Michelle cobori şi-şi scoase mantoul. Avea o poftă nebună 
de o cafea tare. Dar nu mai avea în casă, pentru a n-o 
tenta. Ea puse o ceaşcă de apă caldă în care scufundă un 
pliculeţ de ceai. 


Angie întârzie până să apară. Purta halatul de casă şi 
papucii pe care i le dăduse Michelle. Era ciufulită şi avea 
ochii roşii, semn că plânsese. 

Michelle o servi cu un pahar de lapte, dar fata o refuză, 
cu capul plecat. 

— lată ce vreau să ştiu, începu grafoloaga. Îţi aminteşti 
că ai bătut la maşină raportul despre G. Benson şi mi l-ai 
dat la semnat? 

Fata aprobă cu un semn din cap. 

— Când ne-am întors de la serbarea elevilor, am găsit 
acest raport în dosarul tău. Am crezut că ai uitat şi l-am pus 
singură la poştă. 

Ea aşteptă un răspuns, dar Angie rămase mută. 

— L-am văzut pe Walt Spence în această seară. 

Ochii lui Angie exprimară atunci o panică pentru care lui 
Michelle i se strânse inima. 

— A primit două rapoarte? murmură fata bâlbâindu-se. 

— Da. Hai, revino-ţi, nu e sfârşitul lumii, a greşi este 
omeneşte, dar vreau să ştiu ce s-a întâmplat. 

Când Michelle analizase scrisul lui Angie, ea văzuse 
semnele unui spirit integru şi organizat. Acest incident nu i 
se potrivea. 

— Mai ales domnul Spence să nu-i spună lui Grover, te 
rog. 

Trăsăturile lui Angie erau deformate de frică. Dar Michelle 
era prea şocată pentru a-i da atenţie. 

— Cum de-i ştii prenumele lui Benson? Nici eu nu-l ştiam 
până astă-seară. 

Deodată, mâinile Michellei apucară sticla de vin de la 


Chris. Avea nevoie de el mai mult ca oricând. 

— Eu Lucrez pentru el, zise Angie cu o voce neutră. 

— Cum asta? 

Pe Michelle o apucă ameteala. Ea nu înţelegea nimic. 
Cum de putuse să se înşele asupra lui Angie? Cu mâna 
tremurându-i, Angie luă paharul cu lapte şi bău o gură. 

— Ce-a zis... Ce-a zis domnul Spence? 

— Domnul Spence era furios c-a primit două rapoarte. 
Unde l-ai găsit pe cel favorabil? 

— În fişier, la anul 1986. 

— De ce-ai făcut asta? 

— Grover ţinea enorm să ia acest post. 

Ea se întrerupse şi faţa ei tânără, torturată îi făcu milă 
Michellei. 

— Doamnă Lennox, asta nu-i tot. Nu ştiu cum să vă 
explic, dar voi încerca. E important pentru dumneavoastră 
şi pentru Emily. 

Michelle se mulţumi s-o încurajeze cu un semn al capului. 
Angie îşi începu povestea: „Eram foarte bine la Mă Beliney, 
apoi într-o zi, doctorul i-a spus că are cancer. Am fost 
transferată la altă familie. Eram îngrozitor de nefericită, dar 
asistenta socială nu voia să mă asculte. Am rugat-o să mă 
lase aiurea, dar ea nu a vrut să audă. Atunci, m-am salvat 
singură. Credeam că voi găsi de lucru. Dar n-a ţinut, nimeni 
nu voia să mă angajeze. Îmi era atât de foame că a trebuit 
să cerşesc. Era în februarie, era frig. Într-o noapte, Grover 
m-a găsit, dormeam sub podul White River, înfăşurată în 
ziare. Mi-a propus să lucrez pentru el şi soţia lui. Angie oftă. 
La început, era paradisul, făceam menajul, găteam, aveam 


camera mea. În plus, mă înţelegeam foarte bine cu Betty 
Jane. Dar într-o zi, el a venit cu acte false ca să merg la 
cursurile auto. 

— Acte false? 

— Da, nu sunt majoră, n-am decât şaisprezece ani şi n- 
am terminat liceul. Am luat permisul de conducere şi 
trebuia să şofez o camionetă. 

— Făceai livrări? 

Angie era în pragul unei mari dileme şi lacrimi mari îi 
curgeau pe obraji. 

— Grover, el este Mickey Mouse şi Betty Jane, Donald 
Duck, spuse ea în sfârşit. Ei sunt jefuitorii de bancă. Eu îi 
aşteptam în camionetă, ei băgau motocicleta în spate. 
Poliţia căuta un cuplu de motociclişti, ei erau liniştiţi... 

Michelle se agăţă de bufet. Ce-i povestea Angie era mai 
rău decât tot ce-şi imaginase. Imaginea lui Bud Huess 
zăcând pe jos îi apăru în ochi. 

— Betty Jane te-a adus aici? 

— În alte dăţi da, dar pentru a mă angaja, Grover a 
aşteptat la colţul străzii, să fie sigur că intru. 

Mânia puse stăpânire pe Michelle. Avusese atâta 
încredere în Angie, o încredere totală, îi dăduse cheile, i-o 
încredinţase pe Emily, o considerase ca făcând parte din 
familie. 

Dar nu era posibil, scrisul nu putea să mintă. Probabil, 
Angie fusese ameninţată cu ceva groaznic ca să accepte 
acest lucru. 

— Cum te-a obligat Benson să acţionezi aşa? 

— Mi-a spus că dacă nu voi subtiliza raportul adevărat, o 


va răpi pe Emily şi o va ucide. 

Frica o străpunse pe Michelle ca o lovitură de pumnal. Ea 
se întoarse atât de brusc că lovi cu cotul sticla de vin. 
Aceasta se clătină, căzu şi se sparse. 

Ca într-un coşmar, văzu la picioarele ei vinul roşu, 
semănând cu o baltă de sânge. Scoase un strigăt de groază 
şi strânse pumnii. 

Angie reacţionă fără să întârzie. Şterse repede totul şi în 
bucătărie intră Terry, urmată imediat de Emily. 

— Mamă! Te-am auzit strigând. 

Michelle se apropie de copil şi-l luă în braţe. Emily îşi 
trecu braţele în jurul gâtului ei. 

— Mamă, nu ai nimic? 

Era pentru prima dată că Emily îi spunea mamă. 

Pendula din salon bătu de trei ori. Perdelele erau trase, o 
singură lampă era aprinsă pe masă. 

Timp de două ore Angie rămăsese în camera ei, trecând 
în revistă toate posibilităţile pe care le avea de ales. Acum 
hotărârea îi era luată. Alegerea o făcuse, gândindu-se la 
vorbele lui Mă Beliney. Aceasta îi repeta deseori că nu era 
gravă greşeală pe care încerci s-o repari. Cu valiza în mână, 
ea traversă salonul în vârful picioarelor. Michelle era 
încolăcită pe canapea cu cricul de la maşină lângă ea. Se 
înarmase pentru cazul în care Grover s-ar fi arătat. Dar la 
ce-i folosea o armă improvizată în faţa unui automat? 

Mâhnirea lui Angie era nemăsurată pentru că trebuia să 
le părăsească pe Michelle şi pe Emily. Dar nu mai putea 
rămâne în casa asta. 

De altfel, doamna Lennox trebuia s-o deteste după tot 


răul pe care i l-a făcut. 

Angie deschise uşa de la intrare, fără zgomot şi o închise 
cu cheia, cu grijă. Se gândi dacă să lase cheile în cutia 
poştală, dar Grover le-ar găsi precis. Le băgă în buzunar, îşi 
puse fularul, mănuşile şi porni spre destinaţia hotărâtă. 

Grover Benson va plăti pentru crimele lui, chiar dacă 
acest lucru o va costa şi pe ea. 

La ora şase dimineaţa, Michelle dădu de-o parte 
cuvertura cu care se învelise şi se ridică. Merse să se uite în 
camera lui Emily. Terry veni imediat să se frece de 
picioarele ei, miorlăind. 

Uşa de la camera lui Angie era închisă. Se hotărî s-o lase 
să doarmă până ce Emily va fi în siguranţă la şcoală, apoi 
vor merge împreună la comisariat să-i denunțe pe jefuitori. 

După ce-a pregătit micul dejun, ea merse în bucătărie şi 
luă scrisoarea de la Chris, al cărei conţinut îl ştia pe 
dinafară. 

Dar de această dată grafologul din ea era cel interesat. 
Or, scrisul lui descoperea trăsături fascinante şi totodată 
derutante. Le va studia mai îndeaproape când va avea 
timp. 

Emily se auzi tropăind pe scară şi Michelle băgă 
scrisoarea în buzunar. 

Fetiţa îşi mâncă budinca fără vorbe, dar se miră de 
absenţa lui Angie. Michelle îi ceru să nu se ducă la Angie în 
cameră. Fetiţa nu puse întrebări, dar era vizibil uimită. 

Când Emily termină micul dejun, Michelle o chemă pe 
doamna Henderson şi o anunţă că le duce ea pe fete la 
şcoală. Va veni deci s-o ia şi pe Julie. 


Cei doi copii se bucurară şi vorbiră gălăgios pe tot 
parcursul drumului. Conducând maşina, Michelle o auzi pe 
Emily cum îi explică Juliei că Angie fusese pedepsită fiindcă 
a spart o sticlă cu vin. 

Aşteptă apoi ca fetele să intre în şcoală şi se uită bine de 
jur-împrejur. Dar nu văzu maşina veche cu care Betty o 
aducea pe Angie. 

întoarsă acasă, încuie uşa de la intrare şi urcă la primul 
etaj. Bătu în zadar la uşa lui Angie, şi până la urmă intră. 

Încăperea era goală, patul impecabil făcut, nimeni nu 
dormise în el. Totul era în ordine, cuierul era gol. 

Pe comodă, un plic era pus la vedere. El conţinea toţi 
banii pe care Angie îi primise de la Michelle, mai era şi un 
bilet: „Mulţumesc pentru tot. Sunt dezolată. Angie”. 

Pe Michelle o apucă disperarea. Fata era singurul martor 
împotriva lui Benson, numai ea putea dovedi că Emily era în 
pericol. 

Cum o vor lua în serios cei de la poliţie şi de asemenea 
cum o să-l convingă pe Walt Spence? 

Gânduri negre îi treceau prin cap. Dacă Angie s-a întors 
la Grover, dacă acesta era la curent cu cele două 
rapoarte...? 

Nu numai Emily era în pericol, dar şi Angie. Grover era 
capabil să se răzbune pe ea. Deodată înţelese cât era de 
ataşată de fată, în ciuda trădării ei. Era sigură că în toată 
povestea asta Angie nu era decât victimă. 

Michelle alergă la telefon şi formă numărul lui Chris de la 
birou. 

— Cabinetul doctorului Delmore, răspunse o voce 


feminină. 

— Spuneţi-i lui Chris că la telefon e Michelle Lennox şi că 
e urgent. 

— Doctorul Delmore este pe fir. 

— Te rog, e foarte urgent. E o chestiune de viaţă şi de 
moarte. 

La orele unsprezece, Chris şi Michelle parcară în faţa 
comisariatului şi intrară în clădire. 

— Cu ce vă putem servi? întrebă un poliţist de la intrare. 

— Vreau să semnalez dispariţia unei fete de şaisprezece 
ani, Angie Pierce şi am informaţii despre cuplul Mickey şi 
Donald. Aş putea să-l vând pe inspectorul Taylor? 

Curios, la numele de Taylor, polițistul zâmbi, dar luă 
telefonul. 

— Chester la aparat. Mickey Mouse Taylor e acolo? 
Spune-i că Michelle Lennox îl caută. Afirmă că are informaţii 
despre gangsterul Disney şi reclamă dispariţia unei aşa 
numite Angie Pierce. Puse receptorul în furcă şi se întoarse 
spre ea. 

— Soseşte acum, doamnă. 

Michelle îi mulţumi, şi-i strânse mâna lui Chris. 

— Ce fericire că eşti aici. 

El îi zâmbi pentru a o încuraja, dar faţa lui era gravă. 
Aşteptarea lor nu fu lungă. Taylor veni cu liftul şi se îndreptă 
spre ei. 

— Inspectorul Taylor, doctorul Chris Delmore, făcu 
Michelle prezentările. 

Cei doi îşi strânseră mâinile şi inspectorul îi conduse într- 
un birou mic, gol, cu excepţie unei mese, a unor scaune şi 


un dulap metalic. 

Odată instalaţi, Taylor se aplecă spre Mi cheile. 

— Aveţi noutăţi? Vă ascult. Mi-aţi vorbit de dispariţia unei 
oarecare Angie Pierce. Care sunt raporturile dumneavoastră 
cu ea şi ce legătură are cu gangsterul Disney? 

Michelle îşi adună curajul şi povesti amănunţit întâlnirea 
ei cu Angie, de ce a angajat-o, dezvăluirile făcute de fată şi 
dispariţia ei. 

Când îşi termină expunerea, Taylor se ridică şi se cocoţă 
pe un colţ al biroului. 

— Angie se simte bine, doamnă Lennox. Am băgat-o în 
celulă pentru a o proteja, dar şi pentru a păzi pe martorul 
principal. 

Făcu o pauză şi luă un aer meditativ. 

— Ea are curaj, spuse el. S-a prezentat azi de dimineaţă 
şi l-a anunţat pe ofiţerul de gardă că a venit pentru a 
denunța pe Mickey Mouse. Acesta la început a gonit-o, 
crezând că-i vorba de o glumă sau de o nebună. 

Remarcând că Michelle îşi încruntă sprâncenele, el se 
grăbi să adauge: 

— Nu rareori vezi venind aici oameni care se 
autodenunţă, sau pretind că au informaţii speciale. În 
sfârşit, ea a insistat atât de mult, că ofiţerul mi-a trimis-o. 
Avea la ea şase dolari, permisul de conducere şi câteva 
lucruri într-o valijoară. 

Nu era nici urmă de triumf în vocea lui, mai curând de 
respect. Aceasta îi întări lui Michelle impresia pe care i-o 
făcuse în timpul anchetei de la banca jefuită. Era evident că 
Taylor regreta că fata a fost amestecată într-o astfel de 


poveste. 

— Şi nu v-a vorbit despre mine? întrebă Michelle. 

— Nu, doar despre misiunea pe care trebuie s-o 
îndeplinească, nimic despre amenințările n-are o priveau pe 
fiica dumneavoastră. Cred că nu voia să vă provoace 
necazuri. S-a mulţumit să ne dea multiple informaţii despre 
Benson, datele jafurilor comise, adresa garajului unde el 
ținea motocicleta, armele şi banii. Oamenii noştri au plecat 
imediat să verifice toate astea. Arestarea celor doi nu e 
decât o problemă de ore. 

— Credeţi că Benson poate să-i facă rău doamnei 
Lennox? întrebă Chris. 

Faţa inspectorului se întunecă. 

— Nu e imposibil. E un individ redutabil acest Benson. 
Închipuiţi-vă că el a fost autorul a o serie de spargeri care 
au avut loc acum mai bine de unsprezece ani, dar el nu 
figurează în cazierele noastre. Nu avem nimic despre el, nici 
chiar amprente. 

Michelle se aplecă spre el. 

— Emily nu e în securitate la şcoală? 

În loc să-i răspundă, Taylor se adresă lui Chris: 

— Duceţi-le, pe doamna Lennox şi pe fiica sa, undeva, 
unde să fie în siguranţă până la arestarea acestui individ. 
La ele acasă vor fi expuse ca rațele în ţeava vânătorului. 

— Ele vor veni la mine. 

— Aveţi o armă? 

— Da. 

— Ce aveţi? 

— Un Colț 45. 


— Ştiţi să-l folosiţi? 

— Puțin, am fost înscris odinioară la un club de tir. 

— Bun, să nu trageţi până când el nu v-a trecut pragul şi, 
cu condiţia ca şi el să aibă o armă în mână. Încercaţi doar 
să-l răniţi. 

Michelle se ridică de pe scaun. Această conversaţie îi 
dădea fiori pe spinare. De altfel, niciodată nu ar fi presupus 
că Chris poate avea armă. Un psiholog nu ştia să iasă din 
orice situaţie fără violenţă? 

— Chris! Pot să spun ceva? 

— Nu. Veniţi la mine, îmi anulez toate întâlnirile până la 
noi ordine. 

Taylor se întoarse spre Michelle. 

— Mergeţi să vă luaţi fiica de la şcoală. Găsiţi un pretext 
să intraţi chiar în clasă. Nu trebuie să puneţi presa la curent 
cu cele întâmplate. Benson va fi pe urmele voastre. 
Spuneţi-i directoarei să ne cheme dacă observă oameni 
suspecți la ieşire. La rândul meu, voi trimite o maşină în 
urmărire. 

Inspectorul scoase un carneţel cu spirale. 

— Daţi-mi adresa şi telefonul unde vă pot găsi. 

El notă coordonatele lui Chris, închise carneţelul şi le 
surâse. 

— Ştiţi, am motive personale de-a vrea să-i pun sub 
cătuşe pe Mickey şi Donald. De când mă ocup de afacerea 
asta, sunt batjocura comisariatului. Mi se spune specialistul 
de Walt Disney! 


Fiecare roman din colecţiile „EL ŞI EA”, şi „ROMANTIC” 
sunt o fermecătoare frântură de viaţă, care vă va însoţi ca 
un cântec aducând înseninare în zilele înnorate şi făcând 
lumina să strălucească şi mai tare în zilele în care totul vă 
zâmbeşte. 


CAPITOLUL XIV 


Michelle insistă să treacă pe la ea să caute câteva lucruri, 
dar mai ales, pe Terry. Emily ar fi disperată să lase pisica 
singură. 

În timp ce Chris o însoțea la Broad Ripple, nu scoaseră o 
vorbă. Vremea urâtă şi rece nu le ridica moralul. Rafale de 
vânt învârteau frunzele pe trotuar. De astă dată, era cu 
adevărat iarnă. 

Michelle reflectă pe drum şi când ajunseră ne alee se 
întoarse spre el. 

— Trebuie s-o ajut pe Angie. Aş putea să-i plătesc 
cauţiunea. Ştii vreun avocat bun? Chris îi spuse mai multe 
nume. 

— Îl voi suna pe inspectorul Taylor imediat, declară ea. 
Aşteaptă-mă aici, nu lipsesc mult. 

Dar el nici nu vru să audă şi insistă s-o însoţească. 

— Dar eu cred că Taylor a exagerat pericolul. Nu-i ridicol 
să mergem la tine? Şi apoi, Benson nu are niciun motiv s-o 
atace acum pe Emily. 

Ea se întrerupse şi înţepeni. Uşa de la bucătărie era 
întredeschisă. Pe pervaz erau urme de labe. 

Chris o prinse de braţ şi o opri. 

— De unde putem telefona? 

— De la doamna Henderson, din faţă. 

Inspectorul Taylor nu va fi mulţumit de lipsa lor de 
discreţie, dar nu aveau de ales. Cum Michelle bănuia, 
doamna nu pierdu niciun cuvânt din apelul lor la comisariat. 
Le pregăti cafea în timp ce ei aşteptau maşina poliţiei. 


Câteva minute mai târziu, doi poliţişti înarmaţi sosiră 
discreţi pe alee şi intrară în casă. 

Ei inspectară cameră cu cameră, metodic, şi când fură 
siguri că nu era nimeni, le permiseră lui Chris şi lui Michelle 
să intre. 

Toate uşile de la dulapuri erau deschise, la fel şi 
sertarele. Chiar şi cuierele şi dulapul din baie fuseseră 
scotocite. 

— Oglinda din camera de oaspeţi e spartă, anunţă unul 
din poliţişti. 

— Era camera lui Angie. Ce căuta el, deci? 

Deodată Michelle strigă îngrozită. 

— Doamne, unde e Terry? 

În faţa acestui strigăt de groază, polițistul întrebă: 

— Unul din copii? 

— Nu, pisica. 

Poliţistului îi scăpă un oftat de uşurare şi se duse în 
bucătărie să-şi sune şeful. 

— Walt i-a vorbit lui Grover de cele două rapoarte, i-o fi 
scăpat vreo informaţie care l-a pus în gardă. Benson a 
gândit că Angie şi tu sunteţi în casă, fiindcă maşina ta e în 
garaj. 

Michelle abia asculta explicaţiile lui Chris. 

— Trebuie s-o găsim pe Terry. 

— Poate că a fugit pe uşa de la bucătărie. 

— Sper că nu, ştii doar cum şi-a pierdut Emily ultima ei 
pisică! 

Dar Chris era cu gândul în altă parte. 

— la repede câteva lucruri pentru amândouă şi să 


mergem s-o căutăm pe Emily. Va trebui să-i mai cerem un 
sfat lui Taylor, de îndată ce vom fi în siguranţă la mine. 

El o privi cu un zâmbet jenat. 

— Îmi cer scuze. Tu eşti cea care ai dreptate cu privire la 
Benson, l-ai analizat just. Şi când mă gândesc că nu l-ai 
văzut niciodată. Trebuie să fie diabolic de viclean ca să 
reuşească să mă înşele. 

— Îţi primesc scuzele, spuse ea mohorâtă. 

În alte ocazii ar fi savurat acest triumf, dar acum nu avea 
deloc sufletul să se bucure. 

— Aşteaptă-mă cinci minute. Mă duc să iau cămaşa de 
noapte a lui Emily şi obiectele de toaletă. 

În timp ce intră în camera copilului şi deschise o valiză pe 
pat, îl auzi pe Chris chemând pisica. 

Cu moartea în suflet, ea împachetă câteva schimburi şi 
luă păpuşa preferată a lui Emily. 

Oare cum o să-i spună că pisica a dispărut? Chiar şi ea se 
ataşase de Terry. O lăbuţă se frecă de glezna ei. Îngenunche 
şi văzu două pupile verzi uitându-se la ea de sub pat. 

— Chris, e aici! 

Mai liniştită, luă bagajul, cobori în birou şi luă şi dosarele. 
Nu ştia cât va lipsi de acasă şi clienţii ei nu puteau să 
aştepte. 

Chris pregătise cutiile, coşul şi când o văzu pe Michelle 
gata de plecare, merse după pisica ascunsă sub pat. 

— Bietul animal s-a ascuns de frică. Bine că n-a plecat! 

Plecară fără întârziere după Emily la şcoală. Michelle 
inventă un motiv familial să o ia pe fată de la şcoală înainte 
de terminarea cursurilor. Directoarea trimise pe cineva s-o” 


caute. 

Când Michelle o văzu sănătoasă şi întreagă, izbucni în 
hohote de plâns şi strânse fetiţa la piept. 

Emily era încântată de această ieşire neprevăzută şi îi 
urmă, trăncănind, la maşină. 

— Pariez că vă căsătoriţi, le spuse ea pe un ton 
înţelegător. 

Michelle roşi şi evită să-şi încrucişeze privirea cu Chris. 
Totuşi i se păru că el zâmbeşte. 

Ajunseră cu bine la Chris acasă. Acesta deschise toate 
uşile, trase draperiile, apoi se duse la el în cameră. Michelle 
bănui că el se dusese să verifice dacă Colţul îi funcţionează. 
Avea vaga şi groaznica impresia că este asediată într-o 
fortăreață. 

După toate, Grover ştia numele psihologului fiindcă 
dăduse testele cu el, şi Dumnezeu ştie de ce era în stare la 
mânie. Chris reapăru. Îşi schimbase costumul de oraş cu un 
pantalon de velur şi un maiou. Dacă avea vreo armă, nu era 
la vedere. 

Emily, intrigată de această casă cu un decor atât de 
diferit de al ei, vru să viziteze cameră cu cameră şi-l puse 
pe Chris să-i explice la ce foloseşte fiecare obiect. În acest 
timp, Terry făcea de asemenea turul casei, în căutarea celor 
mai bune ascunzători. 

— Mă voi ocupa de masă, anunţă Michelle. 

Se mulţumiră cu un grătar şi o salată, dar fu o seară 
excelentă fiindcă erau împreună, şi un soi de complicitate 
intimă se instală între ei. 

Chris o ajută pe Michelle să debaraseze şi să facă ordine 


în bucătărie, apoi se instalară în salon. Terry se cuibări sub 
o pernă şi Chris o încântă pe Emily cu amintirile lui din 
copilărie. 

Văzură o comedie la televizor care-i făcu să râdă în 
hohote. Cum programul serii nu era pentru copii, Chris 
stinse televizorul şi propuse un joc de şarade. 

Când fu ora de culcare a lui Emily, Michelle o însoţi în 
camera destinată ei, îi scoase cămaşa de noapte pe care i-o 
dădu şi îi perie părul lung. 

Chris veni să-i spună noapte bună. El se lăsă în genunchi 
la patul ei şi o sărută pe frunte. 

— Eşti la fel de şic ca tatăl meu, murmură copilul. 

Era pentru prima dată că-l evoca pe Ray după tragedie; 
Michelle era emoţionată. Fetiţa îl acceptase cu mai multă 
uşurinţă pe Chris ca tată adoptiv decât pe ea ca mamă. 

— Îţi mulţumesc. Dacă ai nevoie de ceva, cheamă-ne, 
vom fi în salon. 

Dar ochii lui Emily deja se închideau şi Terry se fofila sub 
pat în linişte. Ei se îndepărtară pe vârful picioarelor şi 
Michelle lăsă uşa întredeschisă pentru ca lumina de pe 
culoar să lumineze puţin încăperea. 

Se întoarseră în salon unde Chris nu lăsă decât două 
veioze aprinse. Puse un disc de Gershwin şi se aşeză lângă 
Michelle pe canapea. O trase spre el. 

— Ce păcat că Terry nu latră, zise el cu un surâs. În caz 
că cineva ar încerca să pătrundă în casă... Ei, care e 
verdictul, grafologul meu preferat? 

Spre decepţia lui, Michelle se ridică şi-şi luă diplomatul de 
pe masă. Îşi scoase instrumentele de lucru şi scrisoarea de 


la Chris. 

— Eşti un hipnotizor autorizat, nu-i aşa? 

— Da. Folosesc hipnoza mai ales pentru pacienţii care vor 
să se lase de fumat sau care suferă de diverse fobii. 

— Aprobi amatorii care folosesc acest procedeu pentru a 
amuza galeria? 

— Nu. Poate să devină foarte periculos dacă este 
practicat de necalificaţi. Dar, unde vrei să ajungi? 

E acelaşi lucru şi cu grafologia. Unii citesc lucrări de 
vulgarizare despre aceasta şi se simt autorizaţi să facă 
analize în timpul cocteilurilor. Nu trebuie să mai compari cu 
aceste ordinatoare ale căror programe sunt obligatoriu 
incomplete. Instrucţia pe care am primit-o e lungă, serioasă 
şi făcută de somităţi ştiinţifice. 

Chris dădu din cap. 

— Nu sunt convins, dar ştiu că în ceea ce-l priveşte pe 
Grover ai văzut corect. Eu nu cer decât dovezi fondate pe 
metoda ta. 

Era momentul adevărului. Michelle ştia că dacă el nu 
suporta concluziile ei, îl va pierde pentru totdeauna. Dar 
relaţia lor nu putea să se dezvolte decât pe baze de 
încredere şi sinceritate reciprocă. 

Ea luă cele două foi de hârtie, începu să sublinieze unele 
semne, să măsoare literele, barele. Puțin câte puţin munca 
o absorbi într-atât încât uită că el o observa. 

Din când în când, el se ridica să schimbe discul sau să 
meargă să vadă dacă Emily dormea bine. El aşteptă 
rezultatul fără s-o întrerupă. În sfârşit, ea ridică capul spre 
el şi-l privi în faţă. 


— Ai o personalitate puternică, cu o uşoară tendinţa de-a 
te închide în tine. Uneori eziţi să-ţi exprimi sentimentele şi 
aştepţi s-o facă altul. Eşti loial, cu un mare simţ moral. Te 
ocupi cu multă atenţie de ceilalţi. 

Tot vorbind, ea sublinia cu stiloul literele, care-i dăduseră 
diferitele chei ale caracterului lui 

— Îţi plac bunurile materiale şi confortul. 

Chris îşi încrucişă braţele la piept. 

— Cui nu-i plac banii? interveni el pe un ton ironic. 

— Ai un temperament senzual pe care te străduieşti să-l 
controlezi; eşti ranchiunos, chiar dacă reuşeşti să ascunzi 
acest lucru. 

Michelle se întrerupse şi-şi adună tot curajul pentru a 
aborda punctul crucial. 

— Mariajul tău cu Marena nu era atât de fericit cum 
credea toată lumea. Pentru ea cariera profesională era pe 
primul loc. Mâhnirea reală, pe care ai încercat-o la moartea 
ei se datora, mai ales, unui imens sentiment de 
culpabilitate. 

O imensă stupefacţie se citi pe faţa lui Chris 

— Cum ai putut să ghiceşti, n-am spus nimănui acest 
lucru? 

Michelle ridică din umeri. 

— Ce este flagrant în scrisul tău, este existenta 
concomitentă a fricii de critică şi a dorinţei de-a domina. 
Dar, te rog, nu lua vorbele mele drept reproş. Te iubesc din 
tot sufletul, dar trebuia să-mi înţelegi meseria şi, mai ales 
să înţelegi că e vecină cu a ta, şi amândoi putem ajunge la 
acelaşi rezultat. 


Ea ezită o clipă. 

— Aş dori să-mi vorbeşti de Marena. 

Chris oftă profund. 

— De acord, aşază-te lângă mine. 

Ea se supuse şi el începu să vorbească: 

— Când Marena era însărcinată în trei luni, societatea ei 
i-a propus un post mai important în California. Ea ar fi vrut 
să accepte, convinsă că eu mă voi muta şi-mi voi deschide 
un cabinet acolo. Dar, mai ales, ea voia să avorteze. 
Marena nu voia să aibă copii, erau un obstacol în cariera ei. 
Adevărul este că menajul nostru se destrăma lent şi vestea 
noii sale sarcini n-a făcut decât să grăbească procesul. Cred 
că nu mă mai iubea de mult timp. 

Îşi întoarse capul pentru a-şi ascunde emoția şi continuă 
cu o voce joasă: 

— Marena plecase în California pentru a discuta condiţiile 
contractului. M-a chemat de acolo pentru a-mi spune că 
dorea să divorţeze. Pe urmă am aflat că urma să obţină 
angajarea după concediul de maternitate. 

Michelle îi luă mâna şi-o mângâie tandru 

— Nu trebuie să te simţi vinovat. Nimeni nu te blamează 
nici pe tine, nici pe Marena. Ea a muncit din greu ca să 
reuşească. Aţi avut amândoi motivele voastre pentru a 
acţiona astfel. Problema constă în faptul simplu că nu vă 
iubeaţi destul pentru a găsi un adevărat compromis. 
Niciunul dintre voi n-a vrut să cedeze celuilalt. Când iubeşti 
cu adevărat, găseşti întotdeauna soluţii. 

— Analiza ta este corectă din toate punctele de vedere. 
Aveam senzaţia unui eşec şi eram copleşit de remuşcări. 


Dacă aş fi acceptat să-mi însoțesc nevasta, nu am fi luat 
acest avion pentru San Francisco şi am fi rămas la Los 
Angeles. 

Vocea lui reflecta o tristeţe care-i strânse inima lui 
Michelle. Cu vârful degetelor ea mângâie tandru faţa lui 
Chris. 

— Marena cerea prea mult de la tine. Să-ţi laşi rădăcinile 
nu e prea uşor. Eu, ale mele sunt aici, aş suferi enorm dacă 
aş fi obligată să părăsesc Indianapolis. 

El o îmbrăţişă cu tandreţe. Dar Michelle nu terminase 
încă. Cu un mare efort de voinţă, ea se îndepărtă. 

— Chris, te iubesc, te stimez dar nu vreau să mă las 
dominată. Pentru ca relaţiile noastre să fie sănătoase, 
trebuie să mă respecţi şi pe mine şi profesia mea. 

El o privi în ochi cu o expresie solemnă. 

— Michelle, eu te vreau aşa cum eşti. Vrei să te 
căsătoreşti cu mine? 

— Da, răspunse ea simplu. 

— Atunci să fixăm data. 

— Mama mea va dori să fie prezentă. Ea trebuie să vină 
în primăvară. De ce să nu alegem prima sau a doua 
duminică din aprilie? 

— Va fi perfect Unde vom trăi? 

— Îmi iubesc casa din Broad Ripple. Acolo am trăit 
mereu. Aici, nu mă simt în largul meu. 

— O voi vinde. 

— Nu vei regreta? 

— Nu, am amintiri urâte în ea. 

El o atrase spre sine. 


— Totul e aranjat, cu o excepţie. 

— Care? întrebă ea intrigată. 

— Ce ai zice să avem un copil? 

— De ce doar unul? 

Trăsăturile lui Chris se luminară şi o sărută pe nas. 

— Nu rămâne decât să sărbătorim logodna, poate în ziua 
de Thanksgiving. E joia viitoare. Vom lua sticla pe care ţi-am 
dat-o. 

— Bineînţeles. 

Oare cum va găsi ea o sticlă de Châteauneuf 1971? Oh, 
se va descurca, chiar dacă va trebui s-o comande în Franţa. 

— Ce-ai zice să celebrăm imediat acordul nostru? îi şopti 
el la ureche. 

Ea nu avu nevoie să-şi precizeze gândul. Zâmbindu-i, îl 
luă de mână uşor şi merseră în camera lui. 

Michelle se opri în prag. Acolo influenţa Marenei era 
prezentă într-un stil mai exotic, dar tot rafinat. O comodă de 
lemn oriental avea pe ea lămpi chinezeşti. Pereţii erau 
tapetaţi cu hârtie din orez, patul mare era acoperit cu o 
țesătură prețioasă şi moale. 

O întrebare îi ardea buzele. 

— Ai mai adus şi alte femei aici? 

El o strânse în braţe. 

— Nu, îţi jur. 

Atunci, abandonând orice reţinere, ea începu să-l 
dezbrace. Cu o tandrete infinită, el îi scoase, la rândul lui, 
hainele şi o duse în pat. 

Cu mâinile, cu gura, gustară fiecare bucăţică din corpul 
lor, îşi treziră reciproc simţurile până dorinţa lor atinse un 


paroxism vertiginos. 

Uniunea lor fu tandră şi pasionată, de o armonie perfectă. 
Când fură, în sfârşit, copleşiţi, se odihniră unul lângă 
celălalt, înlănţuiţi, ascultându-şi inimile care băteau la 
unison, gustând vraja momentului. 

— Te iubesc, murmură Chris. 

— Şi eu, la fel. 

Dar o umbră plana peste fericirea lor. Erau prizonieri 
până ce-i va chema inspectorul Taylor. 

— Eşti într-adevăr înarmat? întrebă Michelle. 

Chris întinse braţul şi scoase din sertarul noptierei un 
pistol mare, negru, strălucitor. 

— Să nu-l atingi, e încărcat. Trebuie să avem grijă să nu-l 
găsească Emily. 

— Fiindcă veni vorba de Emily, trebuie să merg s-o văd. 

Michelle îşi luă halatul şi merse s-o vadă pe fetiţă care 
dormea liniştită cu Terry. 

Inspectorul nu sună decât a doua zi după-amiază. Grover 
şi soţia lui erau sub cătuşe. 

Coşmarul se sfârşise. Acum trebuiau să se ocupe de 
soarta lui Angie. 


CAPITOLUL XV 


Ningea liniştit. Oraşul era acoperit cu un covor alb. În 
casa lui Michelle, aroma curcanului la cuptor invada salonul. 

Era sărbătoarea de Thanksgiving. Pendula arăta ora 12. 
Michelle termina de aşezat tacâmurile de argint în jurul 
farfuriilor de porțelan. Pentru ocazie ea scosese preţiosul 
serviciu de la bunica ei. 

Faţa de masă imaculată, de bumbac alb, era înveselită de 
un minunat buchet de garoafe şi două sfeşnice cu lumânări 
roşii. 

Michelle aprinse lumânările şi privi masa cu satisfacţie. 

— Terry! strigă Angie. 

Fata apăru, fluturând un şorţ de-al lui Mi cheile şi o 
lingură de lemn. 

Un ghem de blană albă se refugie sub canapea. 

— Această pisică este o adevărată teroare! Emily o 
răsfaţă prea tare. Am tăiat o bucăţică din curcan să văd 
dacă-i gata şi am pus-o la răcit pe farfurie. Terry a furat-o. 

— Da, ştiu, Terry e foarte lacomă. Aş vrea să fii şi tu un 
pic mai mult. 

De când Chris şi Michelle au eliberat-o pe cauţiune, Angie 
nu avea deloc poftă de mâncare. Psihologul credea că e 
vorba de o depresie trecătoare şi că nu va dura mult. 

Michelle îi cumpărase haine noi pe care le purta azi, o 
fustă frumoasă în carouri, o bluză albă şi pantofi roşii, 
ultimul răcnet. 

Angie observă că erau puse şase tacâmuri. 

— Sunt doi invitaţi suplimentari? 


— Da, vor sosi cu Chris. 

Michelle nu spuse mai mult. Nu era foarte liniştită în 
privinţa asta, dar se ruga din tot sufletul ca totul să meargă 
bine. 

— Am pus budinca la cuptor şi l-am programat pentru 
douăzeci şi cinci de minute, explică Angie. 

Îşi privi pantofii şi-i surâse lui Michelle. 

— Îţi mulţumesc că mi-ai dăruit pantofii, am visat 
întotdeauna să am pantofi roşii. 

Ziarul din ziua aceea era pus pe măsuţă şi privirea fetei 
căzu pe el. 

— De ce au dezgropat toată povestea mea? Nici nu mai 
îndrăznesc să ies pe stradă. Toată lumea ştie că Baby 
Angela făcea parte din banda jefuitorilor de bani. 

— Tribunalul va fi cu siguranţă înţelegător. Datorită ţie, 
acest cuplu de răufăcători a fost arestat. Tu vei rămâne în 
libertate supravegheată şi vei putea să-ţi reiei studiile. 

— După toate articolele astea din ziar, nimeni nu va mai 
vorbi cu mine la liceu. 

Faţa frumoasă a lui Angie era tristă şi ochii ei mari, plini 
de nelinişte. 

Michelle avu o idee. 

— Mi-ai vorbit de acea familie pe care ai iubit-o mult. N-ai 
vrea s-o întâlneşti pentru a le adresa felicitări de sărbători? 

— Ştiu pe dinafară numărul lui Mă Beliney. Am sunat de 
mai multe ori, dar nimeni nu răspunde. Probabil că a murit 

— De unde ştii? De ce te gândeşti numai la rău? Dă-mi 
numărul ei de telefon. 

Angie ridică din umeri şi-l scrise pe o bucată de hârtie. 


Michelle făcu numărul. 

— Alo? răspunse o voce feminină. 

— Bună ziua. Aş putea vorbi cu Mă Beliney? 

— Eu sunt cumnata ei. Ea nu mai locuieşte aici, este în 
Florida. E cu privire la plasarea copiilor? 

— Da, în sfârşit, într-un fel. 

— Ea nu mai primeşte orfani. Eu şi soţul meu ne-am 
mutat în casa ei, după ce a plecat, avem mereu apeluri de 
la asistentele sociale. 

— Eu sun din partea unei fete care a fost plasată la ea şi 
care doreşte să aibă veşti despre ea. Era bolnavă? 

— Da, dar acum se simte bine. A fost operată la timp şi 
ea ne scrie regulat. De altfel, chiar ieri am primit o 
scrisoare. 

— Puteţi să-mi daţi adresa ei? Fata ar vrea să-i scrie. 
Vocea din telefon îi dădu adresa din Florida. Michelle îi 
mulţumi şi-i întinse hârtia lui Angie. 

Aceasta se înveseli deodată şi strânse în mână hârtia ca 
pe o comoară. 

— Trăieşte, şopti ea. 

Michelle o luă pe după umeri, ştia că fata avea nevoie de 
sprijin moral şi afectiv în această perioadă de nesiguranţă. 
Ea făcea totul ca s-o încurajeze, dar Angie avea un 
sentiment puternic de vinovăţie şi îi era frică de viitorul 
apropiat, încât era foarte greu. 

— Vezi, viaţa îţi rezervă şi surprize plăcute, îi vei putea 
scrie. 

— O iubeam mult, şi pe copii îi îngrijeam cu dragoste. 
Când te vei căsători cu doctorul Delmore şi veţi avea copii, 


aş putea să mă ocup de ei... dacă nu voi fi la închisoare. 

— Ei, fără pesimism, încetează să-ţi repeţi că meriţi să 
suferi. Trebuie să ai încredere în tine, în capacităţile tale şi 
să-ţi repeţi că ai dreptul la fericire. 

Ea îi surâse matern, dar Angie rămase sobră 

— Nu fac decât prostii. Dacă n-aş fi plecat de la Mă, nu s- 
ar fi întâmplat nimic. 

Angie ridică spre Michelle o faţă plină de recunoştinţă. 

— Da, datorită ţie am o speranţă. 

Se auzi telefonul şi Emily intră ca o furtună în cameră. 

— E bunica, care cheamă din Milwaukee. Vrea să-i 
vorbească lui Chris. 

— El n-a venit încă, dar o să-i comunic. 

Se grăbi la telefonul din bucătărie. 

— Bună, mamă... Da, Chris nu va întârzia. Cum se simte 
Bernie? 

Timp de o jumătate de oră, Susan se întreţinu cu Michelle 
despre pregătirile căsătoriei. 

Când conversaţia se sfârşi, era aproape ora unu şi 
nervozitatea puse stăpânire pe ea. 

Dacă familia Peller nu şi-ar fi schimbat părerea! 

Se aşeză la fereastra din salon, dar ningea des şi nu 
vedea nimic. 

În sfârşit, maşina cunoscută se opri în capul aleii şi trei 
siluete coborâră. 

— iată-l pe Chris! strigă ea bucuroasă. Angie aruncă o 
privire distrată spre stradă, dar cum nu recunoştea cuplul 
care-l însoțea pe Chris, se duse la bucătărie. 

Michelle deschise uşa, îi lăsă pe invitaţi să intre şi le 


scoase paltoanele ninse. 

Chris făcu prezentările. 

— lată, Lyla Peller şi soţul ei Jim. Michelle Lennox, 
viitoarea mea soţie şi fiica ei, Emily. 

Jim Peller strânse călduros mâna tinerei femei. 

— Am aflat că vă veţi căsători în aprilie. Toate urările 
mele de bine. Eu şi soţia mea vă mulţumim de invitaţie. 
Este o mare zi pentru noi, nu-i aşa, draga mea? 

Soţia lui părea tensionată. Era de vârsta lui Michelle şi 
avea acelaşi păr negru ca Angie. 

— Unde este? întrebă ea încet. 

— În bucătărie, face cordon bleu. 

— Unde a învăţat să facă bucătărie? 

— La familia la care a fost repartizată. 

— Poliţia a tratat-o bine? 

— Da, pentru că datorită ei i-a găsit pe răufăcători. Şi au 
înţeles că-i vorba de un nefericit concurs de împrejurări 
care-a aruncat-o în mâinile acestui cuplu infernal. Ziarele 
nu au scris, dar ea a acceptat să depună mărturie împotriva 
lui Benson şi a soţiei lui. 

— Ea ştie că venim? 

— Da. 

— Ştie cine suntem? 

Michelle ezită. Lyla Peller părea din ce în ce mai 
neliniştită. 

— Nu, ştie doar că avem doi musafiri în plus. Eu prefer ca 
Lyla să-i spună adevărul. 

Vocea Lylei era abia un murmur. 

— Ea, probabil, mă detestă. 


— Nu, ea te iubeşte şi are nevoie de tine mai mult ca 
oricând. 

Michelle o observă atent pe tânăra femeie seducătoare 
cum se schimbă la faţă. 

Când a primit scrisoarea pe care i-o transmisese printr-un 
ziar, acum patru zile, Michelle s-a grăbit să ia din dosarul lui 
Angie fotocopia scrisorii ce-a însoţit-o după abandon. Erau 
unele schimbări, dar nicio îndoială nu era posibilă, cele 
două scrisori veneau de la aceeaşi persoană. 

O comparaţie aprofundată i-a arătat că mama lui Angie 
evoluase pozitiv. Cuvintele erau mai bine formate, scrisul 
mai apăsat, mai egal. 

Nu exista niciun semn de depresiune, din contră, scrisul 
dovedea că ea atinsese un echilibru, înflorise. 

Michelle a hotărât atunci să organizeze o întâlnire. Acum, 
c-o vedea cu soţul ei, nu regreta. Jim avea o faţă deschisă şi 
cinstită, un corp de atlet şi părea atent şi iubitor. 

El îşi luă soţia de mână, ca pentru a o încuraja în acest 
moment greu. Ei formau, evident, un cuplu unit şi fericit. 

— Mergeţi în salon, o voi căuta pe Angie, propuse Chris. 
Intrară în living şi Jim se întoarse spre Michelle. 

— Noi suntem căsătoriţi de zece ani, avem trei copii. 
Acum sunt la bunica lor pentru sărbători. 

— Angie ştie să se poarte cu copiii, a făcut minuni cu 
Emily. Chris intră şi puse mâna pe umărul lui Angie. 

Angie şi Lyla se priviră. 

— Eu sunt Lyla, murmură mama ei. 

Angie rămase împietrită. Apoi, cu mâinile tremurânde, 
scoase medalionul din bluză. 


— TU, l-ai... întotdeauna... zise Lyla într-o suflare. 

Se lăsă o linişte grea. Fiecare părea că-şi ţine respiraţia, 
cu excepţia lui Emily care, neînţelegând situaţia, deschise 
gura să vorbească. Chris puse un deget pe buzele fetiţei. 

— Mamă! 

Lacrimi curgeau pe obrajii Lylei. Incapabilă să spună un 
cuvânt, ea se mulţumi să-i întindă braţele. 

Angie se apropie încet, ca o somnambulă, apoi se aruncă 
asupra ei, hohotind. 

— Scumpa mea, ne-am gândit la tine în toate zilele. Mă 
întrebam unde eşti, dacă eşti fericită, bâigui ea, dacă 
exişti... Vocea lui Emily rupse tăcerea. 

— De ce plâng? 

— Ele plâng de bucurie, explică încet Chris. 

— Nu puteau să plângă după dejun? Angie a spus că 
curcanul e gata. 

Lyla îşi şterse ochii şi ţinând-o pe Angie de mână, se 
întoarse spre Jim. 

— Jim e soţul meu. Tu ai două surori vitrege şi un frăţior, 
mai tânăr decât tine. 

Jim o îmbrăţişă stângaci pe Angie. 

— Eşti tatăl meu? 

— Nu, eu o cunosc pe mama ta de zece ani. 

Michelle observă că Emily era gata să deschidă gura ca 
să invite lumea la masă. 

Se aşezară şi în timpul mesei toată lumea evită, într-un 
acord tacit, să evoce trecutul în faţa fetiţei. 

Când fură la desert, din care Emily îşi luă de două ori, 
Michelle îi propuse acesteia să meargă să se uite la 


televizor la desene animate. 

Angie puse atunci întrebările care o torturau de atâta 
timp. 

— Când eram la liceu, aveam un prieten în clasa 
terminală, eu eram mai mică cu un an. Ne iubeam... la 
nebunie, am ieşit împreună şase luni... credeam că ştim 
totul, că suntem adulţi, nu eram decât nişte puşti şi... am 
rămas însărcinată. Părinţii lui aveau gânduri mari cu el, şi 
când i-am întâlnit n-am îndrăznit să-i spun. 

Vocea i se opri. Amintirile o îndurerau. Angie se uita fix la 
farfurie. 

Michelle observă cât era de palida. Nu mâncase nimic 
toată masa. Nu cumva greşise, reunindu-i? Şocul nu fusese 
prea mare? 

Lyla aruncă fiicei sale o privire timidă şi continuă: 

— Aflând vestea, tatăl meu s-a mâniat şi m-a dat afară. 
Mama era prea supusă ca să intervină. Am plecat şi nu i-am 
mai văzut niciodată. Prietena mea m-a găzduit şi fiind mai 
în vârstă decât mine, ne-a îngrijit, căci în primele luni de 
sarcină am fost bolnavă. Ea m-a sfătuit să te las în acel 
imobil. Ea credea că unul din doctori sau din clienţii bogaţi 
ai băncii te va adopta şi te va trata ca pe o prinţesă. 

Eu am crezut-o... am greşit. Tăcu şi lacrimi îi înceţoşară 
ochii. 

— Ce nu ştia prietena ta este că fetiţei îi trebuiau acte 
legale ca să poată fi înfiată, explică Chris... 

— Vreau s-o păstrez pe Angie, acum, mă voi ocupa de ea. 
E prea târziu, doctore Delmore? 

— Şi tu, Jim, ce crezi? 


— Eu doresc fericirea soţiei mele, şi noi vom putea creşte 
un copil în plus. Am un atelier de mecanică, care merge, 
zise Jim cu mândrie. După proces, Angie va putea să-şi reia 
studiile. 

— Angie doreşte să devină grafolog, interveni Michelle. 
Eu sunt gata să-i plătesc studiile la institutul din Chicago. 
Chris se întoarse spre fată. 

— Trebuie să te hotărăşti... Pe plan legal nu-i nicio 
dificultate. 

Angie nu ridică capul. 

— Sunteţi siguri că mă vreţi? Nu vă e ruşine de ce-am 
făcut? Va fi un proces, se va scrie în ziare, la televiziune... 
Poate, voi merge la închisoare... 

— Draga mea, nu ne e ruşine. Din contră, ai fost tare 
curajoasă. 

Fata îşi privi mama în faţă, era transfigurată de bucurie. 

— Doresc tare mult să trăiesc cu tine, cu Jim şi cu fraţii 
mei. 

Chris se uită la Michelle cu înţeles. 

— Noi avem o sticlă specială pe care o păstram pentru a 
celebra un eveniment. Cred că-i timpul s-o bem. 

Angie îşi muşcă buzele şi o urmă pe Michelle în bucătărie. 

— Cum o să facem acum? murmură ea. Michelle deschise 
dulapul şi scoase triumfătoare o sticlă de Châteauneuf. 

— Am găsit un restaurant franțuzesc pe Keystone 
Avenue. E secretul nostru, de acord? 

Chris desfăcu dopul de la sticla prețioasă. Afară viscolea, 
în contrast cu căldura plăcută şi dulce a păcii care domnea 
în salon. Angie îşi luă o porţie mare din budincă. 


— Mi-e foame, spuse ea radioasă. 
Michelle şi Chris îşi zâmbiră, ţinându-se de mână. 
Fericirea lor era completă. 


— SFÂRŞIT 


